text:
ၸုမ်းမႅပ်ႊ (MAP) ဢွၵ်ႇလိၵ်ႈပိုၼ်ၽၢဝ်ႇသၢၼ်ၶတ်း လွင်ႈႁဵတ်းႁၢႆႉၸႃႉၼိူဝ်ၼၢင်းယိင်းလႄႈလုၵ်ႈဢွၼ်ႇ၊ ၼႂ်းဝၼ်း ၵိုတ်းယုတ်းလွင်ႈႁဵတ်းႁၢႆႉၸႃႉၼိူဝ် ၼၢင်းယိင်းလႄႈ လုၵ်ႈဢွၼ်ႇၵူႈၸိုင်ႈမိူင်း။
ဝၼ်းတီႈ 25/11/2013 ၼႆႉ ဢိင်ၼိူဝ်ပဵၼ်ဝၼ်းၵိုတ်းယိုဝ်း လွင်ႈႁဵတ်းႁၢႆႉၸႃႉတေႃႇၼၢင်းယိင်းလႄႈ လုၵ်ႈဢွၼ်ႇသေ ၶူင်းၵၢၼ်ပၢႆးယူႇလီလႄႈၸွႆႈထႅမ်ႁႅင်းၵၢၼ်ယၢၼ်မိူင်း/မူလၼိထိ မႅပ်ႊ (MAP) ဢွၵ်ႇလိၵ်ႈပိုၼ်ၽၢဝ်ႇ။ ဢိင်ၼိူဝ်တူဝ်ထူပ်း တႃႁၼ် ၸွမ်းၼင်ႇဢၼ်မူလၼိထိမႅပ်ႊလႆႈၸွႆႈထႅမ်မႃးၼၼ်ႉ ဝၼ်းၵိုတ်းယုတ်းလွင်ႈႁဵတ်းႁၢႆႉၸႃႉ တေႃႇ ၼၢင်းယိင်းလႄႈ လုၵ်ႈဢွၼ်ႇၵူႈၸိုင်ႈမိူင်းမီးမႃးႁိုင်ယဝ်ႉသေတႃႉ လွင်ႈႁဵတ်းႁၢႆႉၸႃႉ ၼိူဝ်ၼၢင်းယိင်းလႄႈလုၵ်ႈဢွၼ်ႇ ယင်းပႆႇမူတ်းႁၢႆ၊ ၼၢင်းယိင်းလႄႈလုၵ်ႈဢွၼ်ႇ ဢိၵ်ႇပႃးၵူၼ်းၸိူဝ်းၶၢႆႉပၢႆႈယၢၼ်ဝၢၼ်ႈယၢၼ်မိူင်းၸိူဝ်းၼႆႉ ယင်းတိုၵ်ႉထူပ်းတၢင်းယၢပ်ႇ ၽိုတ်ႇယူႇ။ ၵွပ်ႈၼႆ မူလၼိထိ မႅပ်ႊ လႆႈဢွၵ်ႇလိၵ်ႈပိုၼ်ၽၢဝ်ႇ တုၵ်းယွၼ်းႁႂ်ႈမီးလွင်ႈၽဵင်ႇပဵင်း။
လွင်ႈၼႆႉ ၶူးၼၢင်း (သြႃႇမ) မၢႆးမၢႆႇ ၵေႃႉႁပ်ႉပုၼ်ႈၽွၼ်းၵဵဝ်ႇၵပ်းဢွၵ်ႇလိၵ်ႈပိုၼ်ၽၢဝ်ႇလၢတ်ႈၼႄဝႃႈ- ပူၼ်ႉမႃးမိူဝ်ႈ ၼႂ်းပီ 2011 ၼၼ်ႉ ၵေႃႉပဵၼ်ပေႃႈလဵင်ႉၵူၼ်းထႆး ၵၼ်ႉၸၼ်လုၵ်ႈလဵင်ႉမၼ်း ၼၢင်းယိင်းတႆး ဢႃႇယု 16 ၶူပ်ႇ၊ ဝၢႆးၼၼ်ႉ မၼ်းၼၢင်းၵေႃႈ ၸပ်းတွင်ႉ၊ ၵူၺ်းၵႃႈ မၼ်းၼၢင်းသမ်ႉဢမ်ႇႁတ်းလၢတ်ႈၼႄၽႂ်။ ၽိူဝ်ႇတွင်ႉယႂ်ႇမႃးယဝ်ႉ ၵိူတ်ႇပဵၼ် ပၼ်ႁႃမႃး ၵူၼ်းထႆးၵေႃႉပဵၼ်ပေႃႈလဵင်ႉသမ်ႉဝႃႈဢမ်ႇၸႂ်ႈမၼ်းႁဵတ်း။ လွင်ႈၼႆႉ မူလၼိထိမႅပ်ႊ (MAP) လႆႈဢဝ်လွင်ႈပၵ်းပိူင် မၢႆမီႈ ၸွႆႈထႅမ်ပၼ်သေ ၵႂႃႇၵူတ်ႇ DNA ပေႃႈလဵင်ႉၵူၼ်းထႆးတင်း ၼၢင်းယိင်းဢွၼ်ႇၼႆႉ လႆႈႁၼ် ပဵၼ်ၵျိၼ်ႊ (Gene) ဢၼ်လဵဝ်ၵၼ်။ ၵွပ်ႈၼႆ လႆႈတင်ႈၶေႃႈႁႃ ဢဝ်လိူင်ႈ (ၸွႆးတြႃး)ဝႆႉ။ ၶၻီးလွင်ႈၼႆႉ တေတတ်း သိၼ် ၼႂ်းလိူၼ်ၼႃႈ- ဝႃႈၼႆ။
ၼွၵ်ႈသေၼၼ်ႉ ၸွမ်းၼင်ႇမူလၼိထိမႅပ်ႊလႆႈၵဵပ်းၶေႃႈမုလ်းဝႆႉၼၼ်ႉ ဢၼ်ၵိူတ်ႇပဵၼ်ပၼ်ႁႃလွင်ႈႁဵတ်းႁၢႆႉၸႃႉ ၼိူဝ်ၼၢင်းယိင်းသေ ဢၼ်ဢမ်ႇမႃးထိုင်တီႈ မူလၼိထိမႅပ်ႊၵေႃႈမီးထႅင်ႈတင်းၼမ်၊ ယွၼ်ႉပိူဝ်ႈၸဝ်ႈတူဝ်ၵူၼ်းႁူပ်ႉၽေး လွင်ႈႁဵတ်းႁၢႆႉၸႃႉၶဝ် ဢမ်ႇမႃးတၢင်ႇယိုၼ်ႈလိူင်ႈတီႈ မူလၼိထိမႅပ်ႊလႄႈဢမ်ႇၸၢင်ႈၸွႆႈထႅမ်။ မိူၼ်ၼင်ႇ ၼၢင်းယိင်း တႆးဢွၼ်ႇၵေႃႉၼိုင်ႈ ပေႃႈသိုပ်ႇမၼ်းၵၼ်ႉၸၼ်မၼ်းၼၢင်းၶိုၼ်းသေမီးလုၵ်ႈဢွၼ်ႇမႃး။
လွင်ႈႁဵတ်းႁၢႆႉၸႃႉတေႃႇၼၢင်းယိင်းၼႆႉဢမ်ႇၵွမ်ႉၵႃႈၼၢင်းယိင်းၵူၺ်း ဢၼ်ၺႃးၽေးလွင်ႈၼႆႉ၊ လုၵ်ႈဢွၼ်ႇ ၵေႃႈၺႃး ၽေးၸွမ်း။ ၵွပ်ႈၼၼ် ပိူဝ်ႈတႃႇႁႄႉၵင်ႈလွင်ႈၼႆႉ ၼၢင်းယိင်း ပႃးၸဵမ်ၵူၼ်းၸၢႆး ၸိူဝ်းမီးၼႃႈႁိူၼ်းတႃယေး၊ ၽူႈဢွၼ် ႁူဝ်ၼႂ်းပွၵ်ႉၼႂ်းယွမ်ႇ၊ ၽူႈဢွၼ်ႁူဝ်ၼႃႈဝၢၼ်ႈၼႃႈဢိူင်ႇၸိူဝ်းၼႆႉ ထုၵ်ႇလႆႈသၢၼ်မိုဝ်းၵၼ်/ၸွႆႈထႅမ်ၵၼ် ၸင်ႇတေႁႄႉ ၵင်ႈလႆႈ ပၼ်ႁႃလွင်ႈႁဵတ်းႁၢႆႉၸႃႉၼိူဝ်ၼၢင်းယိင်းလႄႈ လုၵ်ႈဢွၼ်ႇ- သြႃႇမမၢႆးမၢႆႇပိုတ်ႇလၢတ်ႈ ၶေႃႈတုၵ်းယွၼ်း ၼင်ႇၼႆ။
မူလၼိထိမႅပ်ႊ (MAP Foundation) ၼႆႉ ၵေႃႇတင်ႈမႃးပိူဝ်ႈတႃႇၸွႆႈထႅမ်ပၼ်ႁႅင်းၵၢၼ်ယၢၼ်မိူင်း ၵဵဝ်ႇၵပ်းလွင်ႈတၢင်းႁူႉ တၢင်းႁၼ်၊ ပၢႆးယူႇလီ၊ လွင်ႈသုၼ်ႇလႆႈသုၼ်ႇပဵၼ်၊ လွင်ႈပူၼ်ႉပႅၼ်လူလၢႆၸိူဝ်းၼႆႉ။ ၼင်ႇႁိုဝ် ႁႅင်းၵၢၼ်ယၢၼ်မိူင်း ပေႃးႁူႉၶိုတ်းတၼ်းငဝ်းလၢႆးၼၼ်ႉ မီးပႃးႁူင်းပွႆႇသဵင် FM 99 သေပွႆႇသဵင် ပၼ်တၢင်းႁူႉတၢင်းႁၼ်ႁႅင်းၵၢၼ်ယၢၼ်မိူင်းၵူႈ မိုဝ်ႉၵူႈဝၼ်း။


c: text/html

text:
သင်ၶၸဝ်ႈဢွၼ်ႁူဝ်ၼမ်းၼႃႈ ပိုတ်ႇႁူင်းႁဵၼ်း ထမ်းမ ၵူႈဝၼ်းဢႃးတိတ်ႉ တီႈဝဵင်းမိူင်းပွၼ် ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်း၊ ပိူဝ်ႈတႃႇသႃသၼႃပုတ်ႉထ ၽႄႈတိူၼ်း။
ဢိင်ၼိူဝ်ၾၢႆႇသင်ၶၸဝ်ႈ ၼႂ်းၸႄႈဝဵင်းမိူင်းပွၼ် ဢွၼ်ႁူဝ်ၼမ်းၼႃႈသေ ပူၼ်ႉမႃးမိူဝ်ႈဝၼ်းတီႈ 29/06/2014 ၵၢင်ၼႂ် 8 မူင်း မီးၵၢၼ်ၸတ်းပၢင်ၵႅဝ်ႈပိုတ်ႇပၢင်သွၼ် ၵဵဝ်ႇၵပ်းလွင်ႈၾိင်ႈငႄႈပုတ်ႉထ ဢမ်ႇၼၼ် ႁူင်းႁဵၼ်းထမ်းမ (Dhamma School) တီႈဝတ်ႉ/ ၵျွင်းဢၸႃႇၼီႇ ဝဵင်းမိူင်းပွၼ်။ တီႈပၢင်ၵႅဝ်ႈၼၼ်ႉ မီးၽူႈၵွၼ်းၸႄႈဝဵင်း ၸၢႆးၸဵင်ႇဝိၼ်း၊ ၸုမ်းၾၢႆႇလူႇတၢၼ်းလိူတ်ႈ တင်း ၶူးသွၼ်ၶဝ်ၶဝ်ႈႁူမ်ႈတင်းမူတ်း 120 ပၢႆ- ၼႆယဝ်ႉ။
ၸဝ်ႈၵွၼ်းဝတ်ႉ/ဝိႁၢရ် ဢႃႇၸႃႇၼီႇ ၸဝ်ႈတူၼ်ၶူး ၸၼ်တႃဝႃရ ပိဝမ်ႇသ လၢတ်ႈဝႃႈ- ႁဝ်းၶႃႈၼႆႉ ၵိူတ်ႇမႃးပဵၼ်ၸၢဝ်းၵိူဝ်းလီပုတ်ႉထၽႃသႃ၊ ပေႃးဝႃႈ လုၵ်ႈလၢင်းႁဝ်း ဢမ်ႇႁူႉလွင်ႈပုတ်ႉထၽႃသႃ လွၼ်ႉၵႅၼ် ထမ်း/တြႃး ပုတ်ႉထ/ၽြႃးပဵၼ်ၸဝ်ႈၵေႃႈ ပေႃးႁိုင်မႃး ပုတ်ႉထၽႃသႃၼႆႉၸၢင်ႈႁၢႆၵႂႃႇ။ ၵွပ်ႈၼႆလႄႈ ႁဝ်းထုၵ်ႇလီလႆႈပၼ်တိုဝ်ႉတၢင်းလုၵ်ႈလၢင်းႁဝ်း၊ လုၵ်ႈဢွၼ်ႇၵူၼ်းၼုမ်ႇႁဝ်း မႃးၶိုၼ်ႈႁဵၼ်းဢဝ် လွင်ႈၾိင်ႈပုတ်ႉထၸဝ်ႈသင်ႇသွၼ်ဝႆႉ- ဝႃႈၼႆ။
ႁူင်းႁဵၼ်းထမ်းမၼႆႉ တေပိုတ်ႇၵႂႃႇၵူႈဝၼ်းဢႃးတိတ်ႉ ၵၢင်ၼႂ် 8-11 မူင်း၊ ၶၢဝ်းယၢမ်းပၢင်သွၼ် တေႃႇထိုင်လိူၼ်မၢတ်ႉၶျ် ပီ 2015 တေမႃးၼႆႉ- ၸဝ်ႈတူၼ်ၶူးလၢတ်ႈ။
ႁူင်းႁဵၼ်းထမ်းမၼႆႉ ပူၼ်ႉမႃးမိူဝ်ႈဝၼ်းတီႈ 04/05/2014 ၵေႃႈ ပိုတ်ႇတီႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။ လွင်ႈတၢင်းလႆႈပိုတ်ႇႁူင်းႁဵၼ်းၼၼ်ႉ ၸဝ်ႈၶူးထမ်မသီရိ လၢတ်ႈဝႃႈ ပိူဝ်ႈတႃႇလုၵ်ႈဢွၼ်ႇတႆးႁဝ်းမီး လွင်ႈယဵၼ်ႇငႄႈ၊ ႁူႉလွင်ႈၸၢဝ်းၶိူဝ်းပုတ်ႉထၽႃသႃ- ၼႆယဝ်ႉ။

robotstxt: allowed

filter: keep


text:
Wp/shn/မိူင်းၸႃႇပၢၼ်ႇ
မိူင်းၸႃႇပၢၼ်ႇၼႆႉ ပဵၼ်မိူင်းၵုၼ်ၼမ်ႉ ဢၼ်မီးတီႈပွတ်းဝၼ်းဢွၵ်ႇ လိုမ်ဢေးသျိူဝ်း မိူင်းၼိူင်ႈ။ မီးဝႆႉၼႂ်းၼမ်ႉသမုတ်ႉ ၽသီးၾိၵ်ႉသေ မီးတၢင်းၾၢႆႇဝၼ်းဢွၵ်ႇ ပၢင်ႇလၢႆႇၸႃႇပၢၼ်ႇ၊ မိူင်းၶႄႇ၊ မိူင်းၶူဝ်းရီးယိူဝ်းၼိူဝ်၊ မိူင်းၶူဝ်းရီးယိူဝ်းတႂ်ႈ၊ မိူင်းရတ်ႉသျိူဝ်းၶဝ်။ တၢင်းႁွင်ႇလႅၼ်ႊမိူင်းထိုင် ပၢင်ႇလၢႆႇဢူဝ်ႁုတ်ႉ၊ တၢင်းၸၢၼ်းထိုင် ပၢင်ႇလၢႆႇၶႄႇဝၼ်းဢွၵ်ႇ လႄႈ ၵုၼ်ၼမ်ႉထၢႆဝၼ်းယူႇယဝ်ႉ။ တီႈပွင်ႇၸိုဝ်ႈမိူင်းၸႃႇပၢၼ်ႇၸမ်း "မိူင်းဢၼ်လုၵ်ႉတီႈၵၢင်ဝၼ်းပူင်လူင်းမႃး" ၼႆလႄႈ မၢင်ႊပွၵ်ႈ မိူင်းၸႃႇပၢၼ်ႇၼႆႉ ႁွင်ႉဝႃႈ "မိူင်းတီႈၵၢင်ဝၼ်းဢွၵ်ႇ" ၼႆယဝ်ႉ။
ၼႂ်းလႅၼ်ႊမိူင်းၸႃႇပၢၼ်ႇၼႆႉ မီးၵုၼ်ၼမ်ႉ 3000 ပၢႆ။ ၵုၼ်ၼမ်ႉၸိူဝ်းဢၼ်ယႂ်ႇတီႈသုတ်းၸမ်း ႁွၼ်သျူး (本州)၊ ႁွၵ်ႉၶၢႆးတူဝ်း(北海道)၊ ၵျူးသျူး(九州)၊ သျီႊၶူဝ်ႊၵူး(四国)သေ ၶဝ်သီႇၵုၼ်ၼမ်ႉ မီး 97 ဝၢၵ်ႈၶွင်လိၼ်မိူင်းၸႃႇပၢၼ်ႇ။ ၵုၼ်ၼမ်ႉၵမ်ႈၼမ်ၼႆႉ မီးလွႆတင်းၼမ်သေ လွႆၵမ်ႈၼမ်ၵေႃႈ ပဵၼ်လွႆၾႆး။ လွႆၾူႊၸီႊ ဢၼ်ပဵၼ်လွႆဢၼ်သုင်တီႈသုတ်း ၼႂ်းမိူင်းၸႃႇပၢၼ်ႇၼၼ်ႉၵေႃႈ ပဵၼ်လွႆၾႆးလုၵ်ႈၼိူင်ႈၼင်ႇၵဝ်ႇယဝ်ႉ။


text:
သိုၵ်းမၢၼ်ႈ ၶၢၼ်းႁွင်ႉဢဝ် ၸုမ်းပျီႇတုၸိတ်ႉလၢႆလၢႆၸုမ်း၊ ၼိုင်ႈၸုမ်း 60 ၵေႃႉ ၾိုၵ်းၵၢၼ်သိုၵ်း။ ပေႃးယဝ်ႉ တေၸႂ်ႉ လေႃႇတိုၵ်းတပ်ႉသိုၵ်းၸိုင်ႈတႆး။
သိုၵ်းမၢၼ်ႈယိုဝ်းသိုၵ်းတဢၢင်းၽဵဝ်ႈယႃႈ သွင်ၾၢႆႇ လူႉသုမ်းၼင်ႇၵၼ်
တပ်ႉသိုၵ်းတဢၢင်း တူင်ႉၼိုင်ၵႂၢတ်ႇလၢင်ႉယႃႈမဝ်းၵမ် ၼႂ်းဝၢၼ်ႈဢိူင်ႇ ၼႂ်းၸႄႈဝဵင်းၼမ်ႉၶမ်း၊ သိုၵ်းမၢၼ်ႈလႆႈၶၢဝ်ႇ ထႅမ်ႁႅင်းသိုၵ်းၵႂႃႇယိုဝ်း၊ သွင်ၾၢႆႇတၢႆၼပ်ႉႁူဝ်သိပ်း။
သိုၵ်းတႆးတင်းသိုၵ်းမၢၼ်ႈ ပဵၼ်ပၢင်ၵိုတ်းၵၼ် ၵူၼ်းဝၢၼ်ႈလႆႈပၢႆႈ
တပ်ႉသိုၵ်းၸိုင်ႈတႆး (SSPP/SSA) တင်း သိုၵ်းမၢၼ်ႈ ပဵၼ်ပၢင်တိုၵ်းၵၼ် ပွတ်းႁႃႈဝၢၼ်ႈ ၵွင်းၸဝ်ႈမိူင်း ၼႂ်းၸႄႈဝဵင်း ၵေးသီး၊ ၵူၼ်းဝၢၼ်ႈၼႂ်းပိုၼ်ႉတီႈ 6 ဝၢၼ်ႈလႆႈပၢႆႈယၢၼ် ႁိူၼ်းယေးဝၢၼ်ႈသူၼ်ထႅင်ႈ။
မၢၼ်ႈတဵၵ်းမိပ်ႇႁႂ်ႈ တပ်ႉသိုၵ်းၸိုင်ႈတႆး ထွၼ်ဢွၵ်ႇ တႃႈၽႃသွင်ႇထႅင်ႈ
လူင်ပွင်ၸိုင်ႈမၢၼ်ႈၼေႇပျီႇတေႃႇ ပူင်သင်ႇႁႂ်ႈ တပ်ႉသိုၵ်းၸိုင်ႈတႆး (SSPP/SSA) ထွၼ်ဢွၵ်ႇ တႃႈၽႃသွင်ႇ။ ၾၢႆႇၼိုင်ႈ ၵေႃႈ ဝၢႆးသိုၵ်းမၢၼ်ႈ တင်းသိုၵ်းတႆး ပဵၼ်ပၢင်တိုၵ်းၵၼ်ယဝ်ႉ သွင်ၾၢႆႇႁၢင်ႈႁႅၼ်းသိုၵ်း ၶဵင်ႈၶႅင်တေႃႇၵၼ်မႃးၼႆႉ ႁဵတ်းႁႂ်ႈ ၵူၼ်းဝၢၼ်ႈ ၵူၼ်းမိူင်းလႆႈပၢႆႈယၢၼ်ႁိူၼ်းယေး။
သိုၵ်းမၢၼ်ႈထႅမ်ႁႅင်းသိုၵ်း ၶဵင်ႈၶႅင်ၵၼ်တင်း သိုၵ်းတႆးႁၢဝ်ႈႁႅင်း
ဢိင်ၼိူဝ်သိုၵ်းမၢၼ်ႈ ထႅမ်ႁႅင်းသိုၵ်းၼပ်ႉႁူဝ်ပၢၵ်ႇ ၶိုၼ်ႈၽိုတ်ႉဢိူမ်ႈၶဝ်ႈၸူး ၼႃႈလိၼ်တပ်ႉသိုၵ်း ၸိုင်ႈတႆးသေ သွင်ၾၢႆႇ ၶဵင်ႈၶႅင်ၵၢၼ်သိုၵ်းတေႃႇၵၼ် ပွတ်းမိူင်းသူႈ၊ ၼႂ်းၸႄႈဝဵင်းၵေးသီး။
More Articles...
- ၼၢင်းႁၢၼ်သိုၵ်းတႆး ၶိုၼ်ႈၼႃႈသိုၵ်း ထတ်းပၢႆးယူႇလီၵူၼ်းသိုၵ်း
- ၶႄႇ ႁွင်ႉၵူၼ်းတႆးၼႂ်းၸႄႈၵဝ်ႇ ၾိုၵ်းပၼ်ၵၢၼ်သိုၵ်း
- သိုၵ်းမၢၼ်ႈယိုဝ်းသိုၵ်းတႆး တီႈတႃႈၽႃသွင်ႇ သွင်ၾၢႆႇၶႅင်ႇလမ်တပ်ႉၵၼ်
- လွႆတႆးလႅင်း တေၶိုၼ်းထတ်းသၢင် လွင်ႈၵဵပ်းသိုၵ်း ၼႂ်းၸိုင်ႈတႆးပွတ်းၸၢၼ်း
- တပ်ႉသိုၵ်းၸိုင်ႈတႆးထွႆထွၼ်ဢွၵ်ႇ တပ်ႉလွႆသႅင် မိူင်းသူႈ
- သိုၵ်းမၢၼ်ႈတင်းသိုၵ်းတႆးသိုပ်ႇတိုၵ်းယိုဝ်း ထႅမ်ႁႅင်းသိုၵ်းၼင်ႇၵၼ်
Page 1 of 106


text:
Wednesday, Jun 25th
Last update04:12:13 PM GMT
ၸွမ်သိုၵ်းယွတ်ႈသိုၵ်း ႁူဝ်ပဝ်ႈ ၶွင်ႇသီႇ ဢဝ်ၶိုၼ်းၸိုင်ႈတႆး (RCSS) တွပ်ႇလၢတ်ႈ လွင်ႈဢုပ်ႇဢူဝ်းၵၢၼ်မိူင်း၊ လွင်ႈတပ်ႉသိုၵ်းမၢၼ်ႈ ၶဝ်ႈသွၵ်ႈလုမ်းၵပ်းသၢၼ် တီႈၵဵင်းတုင်ဝႃႈ ပဵၼ်တၢင်းၽိတ်းၾၢႆႇမၢၼ်ႈ။
ၸုမ်းတူဝ်တႅၼ်းပႃႇတီႇၵၢၼ်မိူင်း ၸိုင်ႈမိူင်းႁူမ်ႈတုမ်မၢၼ်ႈ ၵႂႃႇႁူပ်ႉထူပ်းဢုပ်ႇဢူဝ်း ၵူၼ်းလူင်ၼႂ်းပႃႇတီႇ ၶွမ်ႇမိဝ်ႇၼိတ်ႉ တီႈဝဵင်းလူင်ပိူၺ်ႇၵျိင်း မိူင်းၶႄႇ၊ ၵဵဝ်ႇၵပ်းလွင်ႈ ပၼ်ႁႃလႅၼ်လိၼ်မိူင်းမၢၼ်ႈ-မိူင်းၶႄႇ။
ဢွၼ်ႇယိင်းဢွၼ်ႇ ၼႂ်းၸႄႈဝဵင်းသီႇပေႃႉ၊ ၵေႃႉဢၼ်ၵိူတ်ႇမႃး မီးတူဝ်ၶိင်းသွင်တူဝ်ၶိင်း ႁွတ်ႈထိုင်ၵဵင်းမႆႇသေ တေၶဝ်ႈၽႃႇတတ်း ယူတ်းယႃ တီႈႁူင်းယႃလူင် ဝဵင်းၵဵင်းမႆႇ ၸိုင်ႈထႆး။
ၸွမ်သိုၵ်းယွတ်ႈသိုၵ်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး (RCSS) တွပ်ႇလၢတ်ႈ လွင်ႈၵၢၼ်မိူင်းၵၢၼ်သိုၵ်း တီႈၸုမ်းၶၢဝ်ႇ ၽူႈတွႆႇႁွၵ်ႈ၊ ဝၢႆးႁူပ်ႉထူပ်း ဢူးဢွင်ႇမိၼ်း ၵႅမ်ႁူဝ်ပဝ်ႈ 2 ၸုမ်းၶိုင်ပွင်လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ် (UPWC) တီႈၾင်ႇၼမ်ႉၶွင် ၼႂ်းၸႄႈဝဵင်းၵဵင်းသႅၼ် ၸႄႈတွၼ်ႈၵဵင်းႁၢႆး ၸိုင်ႈထႆး။
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20 ၶဝ်ႈၸူး ငဝ်းလၢႆး ဢၼ်ဝၢင်ႈပဝ်ႇမူတ်း ၸပ်းမၼ်ႈ ဝႆႉတီႈၼိမ်သဝ်း။
ဢိင်ၼိူဝ် ၵၢၼ်သၢင်ႈၶူဝ်လဵၵ်းမႂ်ႇ ၼိူဝ်မႄႈၼမ်ႉတၢမ်ၽၢၵ်ႇ တီႈဝၢၼ်ႈၼွင်ၸၢင်ႉ ဢိူင်ႇထုင်ႉပူင်းယဝ်ႉတူဝ်ႈယဝ်ႉလႄႈ ၵူၼ်းဝၢၼ်ႈၸတ်းပၢင်ၵႅဝ်ႈပိုတ်ႇၶူဝ်မႂ်ႇ၊ ၸဝ်ႈၼႃႈတီႈပဢူဝ်း မႃးပိုတ်ႇပၢင်ၵႅဝ်ႈၵႅတ်းမႆလၢႆႈ။
သိုၵ်းမၢၼ်ႈဢွၵ်ႇငႃးသိုၵ်း ပွတ်းမိူင်းယဵၼ် ယဵပ်ႇၺႃးမၢၵ်ႇတၢႆၵေႃႉၼိုင်ႈ၊ ဝၢႆးၼၼ်ႉ ႁွၼ်ႈထဝ်ႇသွၵ်ႈတဝ်ႁိူၼ်း ၵူၼ်းဝၢၼ်ႈ ၽဵဝ်ႈဢဝ်ၶူဝ်းၶွင်ငိုၼ်းၶမ်း ၵူၼ်းဝၢၼ်ႈ။
ၶွင်ႇသီႇဢဝ်ၶိုၼ်းၸိုင်ႈတႆး (RCSS) တင်း ၸုမ်းၶိုင်ပွင်လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ် (UPWC) ႁူပ်ႉထူပ်းဢုပ်ႇဢူဝ်းၵၼ်၊ လႆႈၸႂ်ၵၼ်ဝႃႈ မီးပၼ်ႁႃသင်ၵေႃႈ တေႁူမ်ႈမိုဝ်း ဢုပ်ႇဢူဝ်းၵၼ် ၵႄႈလိတ်ႈၵႂႃႇ။
ႁူဝ်ပဝ်ႈလူင် RCSS ၸဝ်ႈယွတ်ႈသိုၵ်း တင်းႁူဝ်ပဝ်ႈ MPC, ၵႅမ်ႁူဝ်ပဝ်ႈ UPWC ဢူးဢွင်ႇမိၼ်း ႁူပ်ႉထူပ်းၵိၼ်ၶဝ်ႈႁူမ်ႈမူႇၵၼ် တီႈၾင်ႇၼမ်ႉၶွင် ၸႄႈဝဵင်းၵဵင်းသႅၼ်၊ ပဵၼ်ၵၢၼ်ႁူပ်ႉလူင်ႈၼႃႈ သၢင်ႈလွင်ႈၸမ်ၸႂ် ပိူဝ်ႈတႃႇႁၢင်ႈႁႅၼ်းပၢင်ဢုပ်ႇဢူဝ်း မိူဝ်ႈၼႆႉ။
တဝ်တိူဝ်ၵျိင်း ပပ်ႉဝႃႈလူၺ်ႈသဵၼ်ႈတၢင်း လႄႈ ဢူငဝ်း ၵၼ် 16-20 ၶဝ်ႈၸူး ငဝ်းလၢႆး ဢၼ်ဝၢင်ႈပဝ်ႇမူတ်း ၸပ်းမၼ်ႈ ဝႆႉတီႈၼိမ်သဝ်း။
မၢၼ်ႈမီးၽႅၼ်ၵၢၼ်လွင်ႈဢၼ်ယိုၼ်းယၢဝ်း တေႃႇၸၢဝ်းၶိူဝ်းမိူင်းလွႆႁဝ်း။ ဢိင်ၼိူဝ်လွင်ႈတၢင်း ၼိူဝ်ၼႆႉသေလႄႈ ၶႃႈႁဝ်းၸဝ်ႈသိုၵ်းၸွမ်မိူင်း ၽူ...
မိူဝ်းၸဝ်ႈၾႃႉတႆး တူၵ်းႁွတ်ႈတႂ်း ဢူငဝ်းဢႃႇၼႃႇ ဢိင်းၵလဵတ်ႈ ဢိင်းၵလဵတ်ႈၶဝ် လဵပ်ႈႁဵၼ်းလွင်ႈမိူင်း ၸဝ်ႈၾႃႉတႆးၼႆႉ တင်ႈတႄႇၸဵမ်မိူဝ်ႈပီ 18...
1.တုင်းထွမ်ႇႁဵတ်းၸွမ်း ၶေႃႈပူင်ၶေႃႈသင်ႇတႅတ်ႈ ၼႅတ်ႈ။ တုင်းထွမ်ႇ ႁဵတ်း ၸွမ်းလႅတ်းသႅဝ်းၽႂ်းၽၢႆ။ 2. ႁၵ်ႉႁူမ်ၼပ်ႉယမ်ၽူႈယႂ်ႇၵူၼ်းလူင်။
မၢႆဝၼ်း 09/02/2014
ထိုင်/
ႁူင်းပွႆႇပိုၼ်ၶၢဝ်ႇ ပၢင်လူင် (ၾၢႆႇတႆး) လွင်ႈၸၢဝ်းၶိူဝ်းပီႈၼွင်ႉလွႆ ၼႄၵၢင်ၸႂ် လွင်ႈယႃႈမဝ်းၵမ် ပူၼ်ႉမႃးမိူဝ်ႈ...


text:
News
သိုၵ်းမၢၼ်ႈ တဵၵ်းတဵင်ပေႉၵိၼ် ဢဝ်ၶူဝ်းၶွင်ၵူၼ်းမိူင်း
- Details
- Created on 01 July 2014
- Written by တႆးလွတ်ႈလႅဝ်း
လူင်ပွင်ၸိုင်ႈမၢၼ်ႈ တင်း ၸုမ်းယိပ်းၵွင်ႈၵၢင်ႇၸၢဝ်းၶိူဝ်း တူၵ်းလူင်း ၵိုတ်းယိုဝ်း ဢဝ်လွင်ႈငမ်းယဵၼ်ၵၼ်ယဝ်ႉ သေတႃႉ ၵူၺ်းၵႃႈ သိုၵ်းမၢၼ်ႈ ၸိူဝ်းတင်ႈတပ်ႉ မီးၼႂ်းမိူင်းတႆးၸိူဝ်းၼၼ်ႉ ယင်းတိုၵ်ႉသိုပ်ႇတဵၵ်းတဵင် ၵူၼ်းမိူင်း၊ ၵူၼ်းမိူင်း ပႆႇလႆႈယူႇထၢင်ႇႁၢင်ႈ ၵိၼ်သဝ်းလီလီ။
ၵူၼ်းမိူင်းတႆး ထုၵ်ႇသိုၵ်းမၢၼ်ႈ တဵၵ်းတဵင် ဢဝ်ၶူဝ်းၶွင်လၢႆ ဢမ်ႇလႆႈၵႃႈ သၢႆႈတႅၼ်းသင်
- Details
- Created on 30 June 2014
- Written by တႆးလွတ်ႈလႅဝ်း
ပူၼ်ႉမႃးမိူဝ်ႈဝၼ်းထီႈ 20 လိူၼ် May ပီႊ2014 သိုၵ်းမၢၼ်ႈ 524 ၵုၼ်ႁဵင် ဢႃးထမ်ႇမ ၸဵၵ်းၸႂ်ႉထူဝ်ႈ လုင်းၼုတ်း ဝၢၼ်ႈႁူၵ်းလၵ်း ဢိူင်ႇၵဵင်းၶမ်း ၵိင်ႇၸႄႈဝဵင်းၶူဝ်လမ်သေ ၵႂႃႇသွၵ်ႈတဝ် ၸွမ်းၼႂ်းထိူၼ်ႇလွႆမူၼ်း လႄႈ တီႈဝၢၼ်ႈသိပ်းၵဝ်ႈလၵ်း၊ မိူဝ်ႈဝၼ်းထီႉ 31 လိူၼ် May ပီႊ2014 ၼၼ်ႉၵေႃႈ သိုၵ်းမၢၼ်ႈၸုမ်းၼႆႉၼင်ႇၵဝ်ႇ ၶိုၼ်းၵႂႃႇတဵၵ်းတဵင် ဢဝ်ၵိၼ်ၼိူဝ်ႉမူ လုင်းသႅင်လႃး တီႈဝၢၼ်ႈပႅတ်ႇလၵ်း တႃႇၼိူဝ်ႉ 6 ၸွႆႉ တေမီးသၢင်ႈငိုၼ်းမွၵ်ႈ 30000ပျႃး ၼႆယဝ်ႉ။
ၶွင်ႇသီႇဢဝ်ၶိုၼ်းၸိုင်ႈတႆး ပၼ်ၵႂၢမ်းႁူႉၽေးယႃႈမဝ်းၵမ် ၼႂ်းဝၼ်းၽဵဝ်ႈမူၺ်ႉယႃႈမဝ်းၵမ် ၵူႈၸိုင်ႈမိူင်း တီႈငဝ်ႈၸိုင်ႈလွႆတႆးလႅင်း
- Details
- Created on 28 June 2014
- Written by တႆးလွတ်ႈလႅဝ်း
ၶွင်ႇသီႇဢဝ်ၶိုၼ်းၸိုင်ႈတႆး တပ်ႉသိုၵ်းၸိုင်ႈတႆး RCSS/SSA ၸတ်းႁဵတ်းပၢင်ပၼ်ၵႂၢမ်းႁူႉၵူၼ်းမိူင်း ၵဵဝ်ႇၵပ်းၽေးယႃႈမဝ်းၵမ် ၼႂ်းဝၼ်းသၢၼ်ၶတ်းယႃႈမဝ်းၵမ် ၵူႈၸိုင်ႈမိူင်းၼႂ်းလုမ်ႈၾႃႉၵႂႃႇ တီႈငဝ်ႈၸိုင်ႈလွႆတႆးလႅင်း။
ၵၢၼ်ငမ်းယဵၼ် ၸၢင်ႈလူႉၸူမ် ယွၼ်ႉပၢင်တိုၵ်း သိုၵ်းမၢၼ်ႈ
- Details
- Created on 27 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ လၢႆသၢႆသိုၵ်း လၢႆတပ်ႉၵွင် ႁူမ်ႈႁွမ်းသိုၵ်း ၶဝ်ႈဢိူမ်ႈလေႃႇတိုၵ်း တပ်ႉပၢင်သဝ်း SSPP/SSA တီႈၶူဝ်တႃႈၽႃသွင်ႇ ဢိူင်ႇဝၢၼ်ႈဝၢပ်ႈ တူင်ႇဝဵင်းၵေးသီး ၸိုင်ႈတႆးပွတ်းၸၢၼ်း မီးၽႅၼ်ၶႂ်ႈႁုပ်ႉသိမ်း ၶူဝ်တႃႈၽႃသွင်ႇ တႃႇပိၵ်ႉဢိုတ်း တၢင်းၶဝ်ႈဢွၵ်ႇၵပ်းသိုပ်ႇ ၵူၼ်းမိူင်းလႄႈ တပ်ႉသိုၵ်း ၵႂႃႇမႃးၸူးၵၼ်၊ သင်တိုၵ်ႉသိုပ်ႇပဵၼ်ပွႆးတိုၵ်းၵၼ် ယူႇၶိူဝ်းၶိူဝ်း ၸၢင်ႈႁဵတ်းႁႂ်ႈ လွင်ႈယုမ်ႇယမ် ၵၢၼ်ၵေႃႇသၢင်ႈ ငမ်းယဵၼ်ၵၼ် လူႉလႅဝ်ၵႂႃႇလႆႈ။
More Articles...
- ပူႇၵၢင်ႉဝၢၼ်ႈၶၢႆးလူင် ထုၵ်ႇသိုၵ်းမၢၼ်ႈ ပေႃႉထုပ်ႉ ၸီႉၼႄးဝႃႈၵပ်းသိုပ်ႇၵၼ်တင်းသိုၵ်းတႆး
- ႁူဝ်လူႇဝဵင်းၼမ်ႉၶမ်း ၸတ်းႁဵတ်းပၢင်ၵုမ် ၵဵဝ်ႇၵပ်းလွင်ႈလိၵ်ႈလၢႆး လိၵ်ႈလူင်
- ၶေႃႈပိုၼ်ၽၢဝ်ႇ ဝၼ်းသၢၼ်ၶတ်းယႃႈမဝ်းၵမ်လႄႈ ၵႃႉၶၢႆၼွၵ်ႈမၢႆမီႈၵူႈမိူင်းမိူင်း ၽၢႆႇၽဵဝ်ႈမူၺ်ႈယႃႈမဝ်းၵမ် ၶွင်ႇသီႇဢဝ်ၶိုၼ်းၸိုင်ႈတႆး
- သိုၵ်းမၢၼ်ႈ ဢဝ်ၽူႈၶဝ်ႈၸုမ်း SSPP/SSA လႄႈ ၵူၼ်းမိူင်းတီႈၵျွၵ်းမႄးတၢႆ
- ၵူၼ်းမိူင်းပွတ်းၵုၼ်ႁိင်း သုမ်းတီႈလိၼ် ပႃႇတီႇဢမ်ႇၸွႆႈသင်
- ပိဝ်ႇႁႃႇမူး ႁူဝ်မိူင်း ငႅၼ်းၶေႃးပေႃႉထုပ်ႉၵူၼ်းမိူင်း ယဝ်ႉဢဝ်လူတ်ႉလူင်ၵူၼ်းမိူင်း တူၵ်းလူင်းတႂ်ႈလွႆသုင်
- NLD ဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်း ထုၵ်ႇႁႅမ်တၢႆ


text:
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး (SHRF) တုၵ်းယွၼ်းႁႂ်ႈ တပ်ႉသိုၵ်းမၢၼ်ႈၵိုတ်းယိုတ်း လွင်ႈပေႃႉထုပ်ႉ ႁဵတ်းၶဵၼ်တီႈ ၵူၼ်းဝၢၼ်ႈ၊ ၸူၼ်ႁိမ်ဢဝ်ၶူဝ်းၶွင်။
ၵူၼ်းဝၢၼ်ႈထုၵ်ႇသိုၵ်းမၢၼ်ႈ ပေႃႉထုပ်ႉဢဝ်မိတ်ႈတႅင်း
သိုၵ်းမၢၼ်ႈၼုင်ႈသႂ်ႇၶူဝ်းၵူၼ်းဝၢၼ်ႈ ပႂ်ႉၸွမ်းတၢင်း၊ ဢဝ်မိတ်ႈတႅင်းၵူၼ်းဝၢၼ်ႈယဝ်ႉ ၸူၼ်ႁိမ်ဢဝ်ၶူဝ်းၶွင်။ ၵူၼ်းဝၢၼ်ႈၵေႃႉၺႃးၸဵပ်း လႆႈၵႂႃႇယူတ်းယႃတူဝ်ထိုင် လႃႈသဵဝ်ႈ-ဝဵင်းလိူဝ်ႇ။
ၵူၼ်းဝၢၼ်ႈပွတ်းၼမ်ႉတူႈ တုၵ်းယွၼ်းၵႃႈသၢႆႈတႅၼ်းလွင်ႈလုသုမ်း တီႈလိၼ်တႃႇႁႃႈပီ
ၵူၼ်းဝၢၼ်ႈၵူၼ်းမိူင်း ၼႂ်းၸေႈဝဵင်းၼမ်ႉတူႈ ၸိူဝ်းလုသုမ်း တီႈလိၼ် ယွၼ်ႉတေႃႈလွတ်ႇၵႅတ်ႊသ်/ၼမ်ႉမၼ်း၊ တုၵ်းယွၼ်းၵႃႈသၢႆႈတႅၼ်း တႃႇၶၢဝ်းတၢင်း 5 ပီ။ ဢမ်ႇၶႂ်ႈလႆႈပိူင် သၢႆႈတႅၼ်း 3 ပီ။
သိုၵ်းမၢၼ်ႈပူၼ်ႉပႅၼ်သုၼ်ႇလႆႈၵူၼ်းၼႂ်းၸိုင်ႈတႆး ၽွင်းဢုပ်ႇဢူဝ်း လွင်ႈၵိုတ်းယိုဝ်း ပတ်းပိုၼ်ႉ
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး (SHRF) ဢွၵ်ႇၶေႃႈပိုၼ်ၽၢဝ်ႇ လွင်ႈသိုၵ်းမၢၼ်ႈ ပူၼ်ႉပႅၼ် ပေႉၵိၼ် တဵၵ်းတဵင် ၵူၼ်းမိူင်း ၼႂ်းၸိုင်ႈတႆး ၽွင်းဢုပ်ႇဢူဝ်း လွင်ႈၵိုတ်းယိုဝ်း ပတ်းပိုၼ်ႉ။ တုၵ်းယွၼ်း ႁႂ်ႈၵိုတ်းယိုတ်း လွင်ႈပူၼ်ႉပႅၼ် သုၼ်ႇလႆႈၵူၼ်း။
ၵူၼ်းမိူင်းဢၢင်ႇတေႃးၶႂ်ႈလႆႈၶိုၼ်းတီႈလိၼ် ဢၼ်ထုၵ်ႇယိုတ်း
ၵူၼ်းဝၢၼ်ႈၵူၼ်းမိူင်း ၵိင်ႇၸႄႈဝဵင်းဢၢင်ႇတေႃး ၸႄႈဝဵင်းလွၵ်ႈၸွၵ်ႇ၊ ၶႂ်ႈလႆႈၶိုၼ်း တီႈလိၼ်တီႈႁႆႈႁိမ်းႁဵင် ဢေႊၶိူဝ်ႊ၊ ဢၼ်ထုၵ်ႇ တပ်ႉသိုၵ်းမၢၼ်ႈၶမယ 353 ႁုပ်ႈယိုတ်းဢဝ်ဝႆႉ ၸဵမ်မိူဝ်ႈပူၼ်ႉမႃးမွၵ်ႈ 4-5 ပီ။
More Articles...
Page 7 of 70


text:
General News
လွႆတႆးလႅင်း ၸတ်းပၢင်ဢုပ်ႇဢူဝ်း တႃႇၶႅၼ်ႇတႅမ်ႈ ပၵ်းပိူင်းမၢႆမီႈ ၸိုင်ႈတႆး
- Details
- Created on 25 March 2014
- Written by တႆးလွတ်ႈလႅဝ်း
မိူဝ်ႈပူၼ်ႉမႃး ဝၼ်းထီႉ(3.2.2014)ၼၼ်ႉ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU)ဢွၼ်ႁူဝ်သေ ပိုတ်ႇပၢင် ဢုပ်ႇဢူဝ်းတႃႇတေၶဵၼ်ႇတႅမ်ႈ ပၵ်းပိူင်မၢႆမီႈ ၸိုင်ႈမိူင်းတႆး တီႈဝတ်ႉလႅင်းႁၢၼ်တႆး ငဝ်ႈၸိုင်ႈလွႆတႆးလႅင်း ႁိုင်(3)ဝၼ်း ဝႃႈၼႆ။
ၵေႃပွင်ၵၢၼ် ၽွမ်ႈႁူမ်ႈၸိုင်ႈတႆး (CSSU)၊ ၽူႈလူင်ႉလႅၼ်ႇ ၽၢႆႇပၢႆးမၢႆမီႈ၊ ၽူႈတၢင်တူဝ်ၸႄႈဝဵင်း ၼႂ်းမိူင်းတႆး၊ ၸဝ်ႈသၢင်ႇၶႃႇၶဝ်ၸဝ်ႈ တင်းၼမ် လႄႈ ၽူႈယႂ်ႇၵူၼ်းလူင် ၼႂ်းၶွင်ႇသီႇဢဝ်ၶိုၼ်းၸိုင်ႈတႆး ႁူမ်ႈပႃးတင်း ပီႈၼွင်ႉၵူၼ်းဝၢၼ်ႈၵူၼ်းမိူင်း ၸိူဝ်းမႃးၶိုၼ်ႈႁွတ်ႈဝႆႉ တီႈငဝ်ႈၸိုင်ႈလွႆတႆးလႅင်း တင်းၼမ် ဝႃႈၼႆ။
ႁူဝ်ပဝ်ႈလူင်ၸဝ်ႈယွတ်ႈသိုၵ်း မွၵ်ႇလၢတ်ႈၶေႃႈၵႂၢမ်း ပိုတ်ႇပၢင်ဢုပ်ႇဢူဝ်းၵႂႃႇ ၵဵဝ်ႇၵပ်းလွင်ႈ ဢၼ်လႆႈ ၸတ်းႁဵတ်း ပၢင်ဢုပ်ႇဢူဝ်း ဢၼ်ၼႆႉၵႂႃႇၼႂ်းၶၢဝ်းယၢမ်း ၵၢင်ၼႂ်(9:00)မူင်း ၼႆယူႇယဝ်ႉ။
ဝၢႆးသေၼၼ်ႉ ႁူဝ်ၼႃႈ ၶွမ်ႇမတီႇ ၶဵၼ်ႇတႅမ်ႈ မၢႆမီႈပိူင်ႈပိုင်းၸိုင်ႈတႆး(ယုင်းယၢင်ႇ) တႂ်ႈၵၢၼ်ၼမ်း ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ၸဝ်ႈၶိုၼ်းသႂ် သိုပ်ႇလၢတ်ႈၼႄၵႂႃႇလွင်ႈတေႁဵတ်းသၢင်ႈ ၵၢၼ်ဢုပ်ႇဢူဝ်း ၵၼ်ၵႂႃႇ ၼႂ်းၶၢဝ်းတၢင်း(3)ဝၼ်းၼၼ်ႉယဝ်ႉသေ ၸဝ်ႈပၢႆးမၢႆမီႈ ဢၼ်ပဵၼ် ၽူႈၶဝ်ႈပႃးၼႂ်းၶွမ်ႇမတီႇ ၶဵၼ်ႇတႅမ်ႈပိူင်ႈပိုင်းၸိုင်ႈတႆး(ယုင်းယၢင်ႇ)ၸဝ်ႈၼိူင်ႈ သိုပ်ႇသပ်းလႅင်း ၼႄၵႂႃႇၵဵဝ်ႇၵပ်းလွင်ႈ မၢႆမီႈပိူင်ႈပိုင်းမိူင်း ဢၼ်ဝႃၼၼ်ႉ ပွင်ႇဝႃႈသင်လႄႈ မၢႆမီႈ ထုၵ်ႇလီမီး ပုၼ်ႈတႃႇၵူၼ်းမိူင်းႁဝ်းၸိူဝ်းၼႆႉလႄႈ ၵဵဝ်ႇၵပ်း လွင်ႈမၢႆမီႈပိူင်ႈပိုင်းမိူင်း လၢႆလၢႆလွင်ႈ ၵႂႃႇယူႇယဝ်ႉ။
သိုပ်ႇၼၼ်ႉ ၽူႈလူင်ႉလႅၼ်ႇ ၽၢႆႇပၢႆးမၢႆမီႈၶဝ်လၢႆလၢႆၸဝ်ႈ၊ ၽူႈတၢင်တူဝ်ၼႂ်းၸႄႈဝဵင်း၊ ၽူႈတၢင်တူဝ် ၼႂ်းမုၵ်ႉၸုမ်းတင်းၼမ်လႄႈ ပီႈၼွင်ႉၵူၼ်းမိူင်းတင်းၼမ်ၶဝ် သိုပ်ႇမွၵ်ႇလၢတ်ႈဢုပ်ႇဢူဝ်း ပၼ်တၢင်းႁၼ်ထိုင် ၵၼ်ၵႂႃႇၵဵဝ်ႇၵပ်း တႃႇတေၶဵၼ်ႇတႅမ်ႈ ပၵ်းပိူင် မၢႆမီႈၸိုင်ႈတႆးၼၼ်ႉၵႂႃႇတင်းၼမ်သေ ၸဝ်ႈၶိုၼ်းသႂ် သိုပ်ႇၽိတ်ႈမွပ်ႉဢဝ် ၽူႈလူင်ႉလႅၼ်ႇၽၢႆႇ ပၢႆးမၢႆမီႈ၊ ၽၢႆႇပၢႆးမိူင်း လႄႈ ၽူႈတၢင်တူဝ်ၸႄႈဝဵင်း ၵူႈၸႄႈဝဵင်းလႄႈ ၽူႈတၢင်တူဝ်ၸဝ်ႈသၢင်ႇၶႃႇ ၶဝ်ၸဝ်ႈ ဢၼ်လူင်ႉလႅၼ်ႇဝႆႉ ၽၢႆႇပၵ်းပိူင်းမၢႆမီႈၼၼ်ႉ ပုၼ်ႈတႃႇ ဢုပ်ႇဢူဝ်းၵၼ်ထႅင်ႈ ပေႃးထိုင်ဝၢႆးဝၼ်းမႃး ယဝ်ႉတူဝ်သေ ၵိုတ်းလိုဝ်ႈၵိၼ်ၶဝ်ႈဝၼ်းၵၼ်ၵႂႃႇ ယူႇယဝ်ႉ။
ထိုင်မႃး ဝၢႆးဝၼ်း(1:00)မူင်းၼၼ်ႉ ၽူႈလူင်ႉလႅၼ်ႇၽၢႆႇပၢႆးမၢႆမီႈၶဝ်ၸဝ်ႈ တင်းၼမ် ၶိုၼ်းသိုပ်ႇ ဢုပ်ႇဢူဝ်းၵၼ်ၵႂႃႇထႅင်ႈ တေႃႇထိုင် ႁူဝ်ၶမ်ႈ (16:00)မူင်းပၢႆ ၼၼ်ႉသေ ၵိုတ်းလိုဝ်ႈပၢင်ၵႂႃႇ ၼႆယူႇယဝ်ႉ။
တႆးလွတ်ႈလႅဝ်း


text:
ဢိင်ၼိူဝ်ၸုမ်းၶၢဝ်ႇၽူႈတွႆႇႁွၵ်ႈ ႁူပ်ႉထူပ်းတွင်ႈထၢမ်သေ ၶူးပူင်သွၼ်လူင် ၸၢႆးၾႃႈ တွပ်ႇလၢတ်ႈလွင်ႈပိုတ်ႇႁူင်းႁဵၼ်း “လႅင်းသႂ်ႁိူင်း” တီႈထုင်ႉပၢင်ႇလႅင်းသႂ် ၸႄႈဝဵင်းၼမ်ႉၸၢင် ၸိုင်ႈတႆးပွတ်းၸၢၼ်း။ ယိူင်းဢၢၼ်းပၢႆးပၺ်ၺႃၵူႈၸၢဝ်းၶိူဝ်း။
ထၢမ်တွပ်ႇ
ၸဝ်ႈလႅင်းသႂ်တွပ်ႇလၢတ်ႈလွင်ႈ တၢင်ႇယွတ်ႈၸေႇတီႇလူင်/ ပိုတ်ႇႁူင်းႁဵၼ်းတႆး
ၸွမ်းၼင်ႇ ၸုမ်းၶၢဝ်ႇၽူႈတွႆႇႁွၵ်ႈလႆႈႁူပ်ႉထူပ်းတွင်ႈထၢမ်သေ ၸဝ်ႈသိုၵ်းလႅင်းသႂ် တွပ်ႇလၢတ်ႈလွင်ႈ လႆႈၵေႃႇသၢင်ႈႁူင်းႁဵၼ်း၊ တၢင်းယိူင်းဢၢၼ်းလႆႈပိုတ်ႇႁူင်းႁဵၼ်း။ လွင်ႈတၢင်ႇယွတ်ႈထၢတ်ႈၸေးၻီးလူင် တီႈဝၢၼ်ႈပၢင်ႇလႅင်းသႂ်၊ ပဵၼ်ၼမ်ႉတွၼ်းၽွၼ်းလီ တႃႇၸၢဝ်းပုတ်ႉထတင်းလၢႆ။
သပ်းလႅင်းလွင်ႈသဵၼ်ႈသၢႆမၢႆႁူဝ်ၵူၼ်းတႆး လႄႈဝႂ်ၵပ်းတူဝ်ၵူၼ်းမိူင်း
ၵဵဝ်ႇၵပ်းလွင်ႈ သဵၼ်ႈသၢႆမၢႆႁူဝ်ၵူၼ်း/ႁိူၼ်း (ဢဵင်ႇထွင်ႇၸုၸယႃး) တင်းဝႂ်ၵပ်းတူဝ် (မၢတ်ႈပူင်ႇတိၼ်ႇ) ၼၼ်ႉ ၸုမ်းၶၢဝ်ႇၽူႈတွႆႇႁွၵ်ႈ လႆႈတွင်ႈထၢမ်ႁူဝ်ပဝ်ႈ ၵေႃလိၵ်ႈလၢႆး (ၵဵင်းမႆႇ) ၸၢႆးသႅင်ယ ပိုတ်ႇလၢတ်ႈတိုၵ်း သူၼ်းဝႃႈ ၶႂ်ႈႁႂ်ႈ ပီႈၼွင်ႉတႆး ၸိူဝ်းတူၵ်းႁွတ်ႈမိူင်းထႆး ဝႆႉၼၵ်းၶိုၵ်ႉလိုၵ်ႉလွင်ႈၼႆႉသေ ဢွၼ်ၵၼ်ပွၵ်ႈမိူဝ်းႁဵတ်း။
မိူဝ်းၼႃႈၶၢဝ်းယၢဝ်း ထုၵ်ႇလီၸႂ်ႉၾွၼ်ႊ ယူႊၼီႊၶူတ်ႊ တႆး
ၸွမ်းၼင်ႇၸုမ်းၶၢဝ်ႇၽူႈတွႆႇႁွၵ်ႈ လႆႈတိတ်းတေႃႇ တွင်ႈထၢမ် ၸၢႆးလူင် ၽူႈလူင်ႉလႅၼ်ႇၵၢၼ် IT ၊ လွင်ႈၾွၼ်ႉ လိၵ်ႈတႆး ၼၼ်ႉ တွပ်ႇလၢတ်ႈဝႃႈ ပိူဝ်ႈတႃႇမိူဝ်းၼႃႈၶၢဝ်းယၢဝ်း ထုၵ်ႇလီဢွၼ်ၵၼ်ၸႂ်ႉ ယူႊၼီႊၶူတ်ႊ (Unicode) တႆး။
ၵၢၼ်မိူင်းတႆးတိုၵ်ႉယၢင်ႈၸူး ၶၵ်ႉၵၢၼ်ၵေႃႇသၢင်ႈလွင်ႈငမ်းယဵၼ်
ငဝ်းလၢႆးဝၼ်းမိူဝ်ႈလဵဝ် ဢိင်ၼိူဝ်ၵၢင်ၸႂ်ၵူၼ်းမိူင်းၶႂ်ႈႁႂ်ႈ တပ်ႉသိုၵ်းတႆးလႄႈသင်၊ ပႃႊတီႊၵၢၼ်မိူင်းတႆးလႄႈသင် ႁႂ်ႈၽွမ်ႉႁူမ်ႈၵၼ်ပဵၼ်ဢၼ်ၼိုင်ႈဢၼ်လဵဝ်ၸိူဝ်းၼႆႉ၊ ၸွမ်းၼင်ႇၸုမ်းၶၢဝ်ႇၽူႈတွႆႇႁွၵ်ႈတွင်ႈထၢမ်သေ ၸဝ်ႈႁၢၼ်လၢဝ်သႅင် ၽူႈၶၢၼ်ပၢၵ်ႇ (RCSS/SSA) တွပ်ႇလၢတ်ႈၼင်ႇၼႆ။
More Articles...
Page 3 of 6


text:
ထုင်ႉပၢင်ႇလႅင်းသႂ် ၼႃႈတီႈၵုမ်းၵမ်ၸုမ်းသိုၵ်းၵူၼ်းမိူင်း (MTA) မၢၵ်ႇၵႅင်း၊ ႁၢင်ႈႁႅၼ်းၸတ်းႁဵတ်း ပၢင်ပွႆး မႁႃႇမဵတ်ႉတႃႇ ၽိတ်ႈပၢင်းသင်ၶႁပ်ႉတၢင်းလူႇ တၢင်းတၢၼ်း 1528 တူၼ်၊ တၢင်ႇယွတ်ႈထၢတ်ႈ ၸေႇတီႇလူင် လႄႈ ပွႆးပိုတ်ႇႁူင်းႁဵၼ်းၸိူဝ်ႉၸၢတ်ႈ။
ဝၼ်းတီႈ 11-13/05/2014 ၼႆႉ ထုင်ႉပၢင်ႇလႅင်းသႂ် ၸႄႈဝဵင်းၼမ်ႉၸၢင် ၸိုင်ႈတႆးပွတ်းၸၢၼ်း၊ ဢၼ်ပဵၼ်ပိုၼ်ႉတီႈၼႃႈလိၼ်ၵုမ်းၵမ် ၸုမ်းသိုၵ်းၵူၼ်းမိူင်း (MTA မၢၵ်ႇၵႅင်း) မီးၶပ်ႉမၢႆၸတ်းႁဵတ်းပဵၼ် ပၢင်ပွႆးမႁႃႇမဵတ်ႉတႃႇ ႁူမ်ႈ 4 ပွႆး ၼႂ်းၶၢဝ်းယၢမ်းလဵဝ်ၵၼ်။ 1.ပွႆးတၢင်ႇယွတ်ႈထၢတ်ႈၸေႇတီႇလူင် “လႃၽသိၵ်ႉထိ” ။ 2.ပွႆးသၢင်ႇလွင်း။ 3.ပွႆးတူၼ်ႈႁေႃလူမ်း။ 4.ပွႆးပိုတ်ႇႁူင်းႁဵၼ်းၸိူဝ်ႉၸၢတ်ႈ။ ပၢင်ပွႆးမႁႃႇမဵတ်ႉတႃႇၼႆႉ ၸဝ်ႈသိုၵ်းလူင်လႅင်းသႂ် (ၸၢႆးလူႇ) ႁူဝ်ပဝ်ႈၸုမ်းသိုၵ်းၵူၼ်းမိူင်း (MTA) မၢၵ်ႇၵႅင်း ပဵၼ်ၸဝ်ႈတႃႇၼငဝ်ႈသေ ဢွၼ်ႁူဝ်ၼမ်းၼႃႈလုၵ်ႈၼွင်ႉပွင်ႈပၢႆ ဢိၵ်ႇပႃးၵူၼ်းဝၢၼ်ႈၵူၼ်းမိူင်းၼႂ်းပိုၼ်ႉတီႈ ႁူမ်ႈၵၼ်ၶပ်းၶိုင်ပွင်သၢင်ႈ လႄႈ လႆႈၽိတ်ႈပၢင်း/ၼိမၼ်တၼ သင်ၶၸွတ်ႇတူဝ်ႈၸိုင်ႈတႆး မႃးႁပ်ႉတၢင်းလူႇ တၢင်းတၢၼ်း ႁူမ်ႈ 1528 တူၼ်- ဝႃႈၼႆ။
ၸၢႆးဢွင်ႇပႃႉ ၽူႈၶဝ်ႈပႃးၶွမ်ႇမတီႇၶပ်းၶိုင်ပွင်သၢင်ႈပၢင်ပွႆး လၢတ်ႈဝႃႈ- တႃႇပဵၼ်မႃးပွႆးမႁႃႇမဵတ်ႉတႃႇယႂ်ႇလူင်ၼႆႉ ၽူႈယႂ်ႇၵူၼ်းလူင်ၸုမ်းသိုၵ်းၵူၼ်းမိူင်း MTA မၢၵ်ႇၵႅင်း၊ လႆႈၶတ်းၸႂ်သႂ်ႇႁႅင်းႁၢင်ႈႁႅၼ်းမႃး ၶၢဝ်းတၢင်းႁိုင်ပီပၢႆ။ ပိူင်လူင်မၼ်း လႆႈဢွၼ်ၵၼ်ၵေႃႇသၢင်ႈမႁႃႇၸေႇတီႇ (ၵွင်းမူး) ႁဵၵ်ႈၸိုဝ်ႈ “လႃၽသိၵ်ႉထိ) တီႈၵွင်းမုင်ႈမိူင်း၊ ယူႇၸဵင်ႇၸၢၼ်းဝၼ်းတူၵ်းဝၢၼ်ႈပၢင်ႇလႅင်းသႂ်။ ယိူင်းဢၢၼ်းပိူဝ်ႈတႃႇ ႁႂ်ႈပဵၼ်ထၢတ်ႈၸေႇတီႇ တီႈပိုင်ႈဢိင်ဝႆႈသႃ ၸၢဝ်းပုတ်ႉထၵူႈၸၢဝ်းၶိူဝ်း လႄႈ တႃႇႁႂ်ႈမုၼ်ငဝ်းၸဝ်ႈႁူမ်ႇငမ်းပိူင်းပၼ် လွင်ႈၶိုၼ်ႈယႂ်ႇၵတ်းယဵၼ်ၼႂ်းၸိုင်ႈတႆး- ဝႃႈၼႆ။
လိူဝ်သေထၢတ်ႈၸေႇတီႇလူင်ယဝ်ႉ တၢင်းမူႇၸုမ်း MTA မၢၵ်ႇၵႅင်း လႆႈၵေႃႇသၢင်ႈႁူင်းႁဵၼ်းၸိူဝ်ႉၸၢတ်ႈ ပၢင်ႇလႅင်းသႂ် တီႈဝၢၼ်ႈပၢင်ႇလႅင်းသႂ်၊ ၶူးပူင်သွၼ်လူင်လုင်းၸၢႆးၾႃႈ ပဵၼ်ၽူႈၸွႆႈပၼ်တၢင်းႁၼ်ထိုင် ၼႂ်းၵၢၼ်ၵေႃႇသၢင်ႈပူၵ်းတင်ႈ၊ ယိူင်းဢၢၼ်းတႃႇႁႂ်ႈပဵၼ်ႁူင်းႁဵၼ်းၽိူမ်ႉထႅမ်ၼမ်ႉၵတ်ႉၵူၼ်းၼုမ်ႇၸိူဝ်ႉၸၢတ်ႈ ၸိုင်ႈတႆး ႁႂ်ႈလႆႈမီးတိုဝ်ႉတၢင်းသိုပ်ႇၶိုၼ်ႈႁဵၼ်းၸၼ်ႉသုင်။ ႁူင်းႁဵၼ်းၼႆႉ တေပိုတ်ႇသွၼ်လိၵ်ႈလၢႆး လၢႆၽႃႇသႃႇမိူၼ်ၼင်ႇ တႆး၊ ထႆး၊ ဢိင်းၵလဵတ်ႈ၊ ၶႄႇ လႄႈ ပိုၼ်ႉႁူႉလၢႆးၸႂ်ႉၶွမ်ႇပိဝ်ႇတိူဝ်ႇ ၸိူဝ်းၼႆႉ။
ယၢမ်းလဵဝ် ၵၢၼ်ၵေႃႇသၢင်ႈထၢတ်ႈၸေႇတီႇလူင် လႄႈ ႁူင်းႁဵၼ်းၸိူဝ်ႉၸၢတ်ႈၸမ်ယဝ်ႉတူဝ်ႈလီငၢမ်း ယဝ်ႉလႄႈ ႁူဝ်ပဝ်ႈပွင်ပဵၼ်ပၢင်ပွႆး ၸင်ႇလိူၵ်ႈဢဝ်ဝၼ်းလိူၼ် ယၢမ်းလီ (လိူၼ်ႁူၵ်းမူၼ်း) ႁဵတ်းပဵၼ်ပွႆး မင်ႇၵလႃႇသေ လႆႈႁူမ်ႈႁဵတ်းပႃးပွႆးသၢင်ႇလွင်း လႄႈ ပွႆးတူၼ်ႈႁေႃလူမ်းၵိုၵ်းႁွမ်းၸွမ်းၵၼ်။ ၼႂ်းပၢင်ပွႆးမႁႃႇ မဵတ်ႉတႃႇၼႆႉ ၸဝ်ႈတႃႇၼၶဝ် လႆႈၽိတ်ႈပၢင်းသင်ၶလႄႈပီႈၼွင်ႉၸမ်ၸႂ်ၵူႈမူႇၸုမ်း ဢိၵ်ႇပီႈၼွင်ႉ ၵူၼ်းမိူင်းၵူႈတီႈၵူႈတၢင်း ၵူႈၸႄႈဝဵင်းမႃးၶဝ်ႈႁူမ်ႈ- ၼႆယဝ်ႉ။
ဝၢၼ်ႈပၢင်ႇလႅင်းသႂ် ငဝ်ႈငုၼ်းၸုမ်းသိုၵ်းၵူၼ်းမိူင်း MTA မၢၵ်ႇၵႅင်းၼႆႉ မီးယူႇၼိူဝ်သဵၼ်ႈတၢင်းဝဵင်းၼမ်ႉၸၢင် လႄႈ မိူင်းၸိတ်ႇ၊ ယူႇႁၢင်ႇယၢၼ်ဝဵင်းၼမ်ႉၸၢင် ၵႂႃႇၾၢႆႇၸဵင်ႇၸၢၼ်းဝၼ်းတူၵ်းမွၵ်ႈ 8 လၵ်း၊ မိူဝ်ႈၵူႈပွၵ်ႈ ႁွင်ႉဝၢၼ်ႈမၢၵ်ႇၵႅင်း။ ဝၢႆးသေၸုမ်းသိုၵ်းၵူၼ်းမိူင်း MTA မၢၵ်ႇၵႅင်း လႆႈပူၵ်းပွင်ၵေႃႇသၢင်ႈၶိုၼ်ႈယႂ်ႇမႃးယဝ်ႉ လႆႈလၢႆႈၸိုဝ်ႈပဵၼ်ဝၢၼ်ႈပၢင်ႇလႅင်းသႂ်။


text:
ပိူဝ်ႈတႃႇမီးပၢင်သွၼ်ထမ်းမ တီႈဝဵင်းၼမ်ႉၶမ်းၼၼ်ႉ ယၢမ်းလဵဝ်တိုၵ်ႉပိုတ်ႇပၢင်သွၼ်ပူၵ်းပွင်/ ၾိုၵ်းၾွၼ်ႉ ၼမ်ႉၵတ်ႉ ၶူးသွၼ် ထမ်းမ ဝႆႉယူႇ။ ဝၢႆးပၢင်သွၼ်ယဝ်ႉ ဢၢၼ်းပိုတ်ႇၵႂႃႇ။
ဢိင်ၼိူဝ်ၾၢႆႇသင်ၶ တင်းတၵ်ႉၵႃႇသတ်ႉထႃး ဝဵင်းၼမ်ႉၶမ်း၊ ၸိုင်ႈတႆးပွတ်းႁွင်ႇ၊ ပၢင်ၵုမ်လႆႈၸႂ်ၵၼ် ယိူင်းဢၢၼ်းပိုတ်ႇ ပၢင်သွၼ်ထမ်းမ (တြႃး) ၵူႈဝူင်ႈၵႂႃႇ၊ ၼင်ႇႁိုဝ်ၵူၼ်းၼုမ်ႇ/လုၵ်ႈဢွၼ်ႇ တေမီးတၢင်း ႁဵတ်းသၢင်ႈ ၸႃရိတ်တလီ၊ ဝႃႈငၢႆႈ လၵ်းလႅမ်ၼႆသေ တင်ႈတႄႇဝၼ်းတီႈ 16/03/2014 မႃး မီးပၢင်သွၼ်ပူၵ်းပွင်/ ၾိုၵ်းလိုမ်ႉၼမ်ႉၵတ်ႉ ၶူးသွၼ်ထမ်းမ တီႈဝတ်ႉၸေႇယသုၶ တီႈဝဵင်းၼမ်ႉၶမ်း။ ပၢင်သွၼ်ၼႆႉ တေမီးၵႂႃႇတေႃႇထိုင်ဝၼ်းတီႈ 22/03/2014 ။ မီးၵူၼ်းၼုမ်ႇ ၼႂ်းပိုၼ်ႉတီႈ တင်းသင်ၶၸဝ်ႈ ၶဝ်ႈႁူမ်ႈပူၵ်းပွင်ၼမ်ႉၵတ်ႉ ၶူးသွၼ် တင်းမူတ်း 135 ၵေႃႉ/တူၼ်- ၼႆယဝ်ႉ။
ၵူၼ်းဝဵင်းၼမ်ႉၶမ်း ၸၢႆးၸၢႆးလၢတ်ႈဝႃႈ- ပၢင်ၾိုၵ်းၾွၼ်ႉၶူးသွၼ်ၼႆႉ တႄႇမႃးဝၼ်းတီႈ 16/03/2014 ၊ တေၸတ်းၵႂႃႇ တေႃႇထိုင်ဝၼ်းတီႈ 22/03/2014 ။ ၽူႈၶဝ်ႈႁူမ်ႈလဵပ်ႈႁဵၼ်း ပူၵ်းပွင်ၼမ်ႉၵတ်ႉတီႈပၢင်သွၼ်ၼႆႉ မီးသင်ၶၸဝ်ႈ လႄႈၵူၼ်းၼုမ်ႇ ၼႂ်းပိုၼ်ႉတီႈ တင်းမူတ်း 135 ၵေႃႉ။ ဝၢႆးပၢင်သွၼ်ၼႆႉယဝ်ႉ တေပိုတ်ႇပၢင်သွၼ်ၾိင်ႈငႄႈပုတ်ႉထ ပၼ် လုၵ်ႈဢွၼ်ႇၶဝ်ၵႂႃႇ- ဝႃႈၼႆ။
ပိူဝ်ႈတႃႇပဵၼ်မႃးပၢင်ၾိုၵ်းၾွၼ်ႉၶူးသွၼ်ၼႆႉ မီးၸဝ်ႈတူၼ်ထမ်းမသီရိ(MA သီလင်းၵႃ)၊ တူၼ်ၸဝ်ႈ ၼၼ်ႇတႃႇဝမ်ႇသ (MA သီလင်းၵႃ)၊ ၸၢႆးလႃႉဢွင်ႇ (ၸဝ်ႈၶွင်ႁူင်းသဝ်း ၽဵၵ်ႉၸႃႇ ပေႃႇတႃႇသွင်ႇ) ႁူမ်ႈၵၼ်ပဵၼ်ၵဝ်ႉၵၼ်းငဝ်ႈငႃႇသေ ၶပ်းၶိုင်ၸတ်း ၵၢၼ်ပၼ်- ၼႆယဝ်ႉ။
ပၢင်သွၼ်ထမ်းမ ႁိုဝ် ႁူင်းႁဵၼ်းထမ်းမ (ၸၼ်ႉငဝ်ႈ) ဢၼ်တေပိုတ်ႇၵႂႃႇၼႆႉ ၶပ်းၶိုင်ဝႆႉပိူဝ်ႈတႃႇပိုတ်ႇလႆႈ ၵူႈဝၢၼ်ႈ၊ ပေႃးပဵၼ်ၼႂ်းဝဵင်း တေၵႂႃႇႁႃဝတ်ႉ/ၵျွင်း ဢၼ်လုၵ်ႈဢွၼ်ႇႁူင်းႁဵၼ်းၶဝ်မႃးၶဝ်ႈႁဵၼ်းလႆႈငၢႆႈငၢႆႈ၊ တေလိူၵ်ႈႁႃဝတ်ႉဢၼ် ၸမ်ႁိူၼ်းလုၵ်ႈဢွၼ်ႇၶဝ် ႁႃယွၼ်းတၢင်းၸွႆႈထႅမ်သေပိုတ်ႇၵႂႃႇ။ ဢွၼ်တၢင်းသုတ်း တေပိုတ်ႇတီႈဝတ်ႉ/ၵျွင်းၽြႃးၵၢင် ဝဵင်းၼမ်ႉၶမ်းလႄႈ တင်းဝတ်ႉၸေႇ ယသုၶ - ၵူၼ်းၼႂ်းပိုၼ်ႉတီႈၵေႃႉၼိုင်ႈ လၢတ်ႈၼင်ႇၼႆ။
ပိူဝ်ႈတႃႇပိုတ်ႇပၢင်သွၼ်ထမ်းမ တီႈဝဵင်းၼမ်ႉၶမ်း ၵူႈဝူင်ႈ (ၵူႈဝၼ်းဢႃးတိတ်ႉ) ၼၼ်ႉ ၾၢႆႇသင်ၶ တင်းတၵ်ႉၵႃႇသတ်ႉထႃး ဝဵင်းၼမ်ႉၶမ်း လႆႈဢုပ်ႇၵုမ်ၵၼ် ပူၼ်ႉမႃးမိူဝ်ႈဝၼ်းတီႈ 01/03/2014 တီႈဝတ်ႉ ၸေႇယသုၶ ဝဵင်းၼမ်ႉၶမ်း။ တီႈပၢင်ၵုမ်ပွၵ်ႈၼၼ်ႉ မီးသင်ၶတင်းမူတ်း 8 ဝတ်ႉ ယေႃးတူဝ်မႃးၶဝ်ႈႁူမ်ႈ။ ပပ်ႉလိၵ်ႈၽိုၼ်လၢႆးထမ်းမ ပိူဝ်ႈတႃႇပူင်သွၼ်ပၼ် တီႈႁူင်းႁဵၼ်းၾိင်ႈငႄႈ ပုတ်ႉထၼၼ်ႉ တင်းမူတ်းမီး 11 ပပ်ႉ၊ ယၢမ်းလဵဝ်တိုၵ်ႉပိၼ်ႇၽႃသႃယဝ်ႉ 3 ပပ်ႉ။ ၼွၵ်ႈသေၼၼ်ႉ တေသိုပ်ႇၵဵပ်းႁွမ်ငိုၼ်းႁွမ်းလူႇ ႁွမ်းတၢၼ်း တီႈၽူႈၼမ်ႉၸႂ်ၸေႇတၼႃႇ သတ်ႉထႃႇၶဝ်သေ ႁဵတ်းသၢင်ႈၵႂႃႇထႅင်ႈ- ၵူၼ်းၼမ်ႉၶမ်းၵေႃႉၼိုင်ႈလၢတ်ႈၼင်ႇၼႆ။


text:
ၽူႈႁၢပ်ႇၵၢၼ်ၸိူဝ်ႉၸၢတ်ႈၸိူဝ်းယႂ်ႇၵႄႇထဝ်ႈဢမ်ႇတၼ်းထူပ်းႁၼ်လႆႈဝၢၼ်ႈလႆႈမိူင်းသေ တၢႆၵႂႃႇၼႂ်းၵၢၼ်သိုၵ်း ၵၢၼ်မိူင်း ၵေႃႈၼမ်ၼႃႇ။ ၵူႈပွၵ်ႈမိူဝ်ႈ 40-50 ပီပူၼ်ႉမႃးၽူႈဢွၼ် ႁူဝ်ၵမ်ႈ ၽွင်ႈပၼ်ႁႅင်းၸႂ် - ထႅင်ႈ 5 ပီ ထိုင် 10 ပီ မိူင်းတႆး ၵွၼ်းၶေႃၼႄႉၼွၼ်း -ဝႃႈၼႆသေႁိုင်ၼၢၼ်း မႃးတိၵ်းတိၵ်း။ဢမ်ႇပဵၼ်မႃးၸွမ်းၼင်ႇ ၵၢင်ၸႂ်(ၵႂၢမ်းၾၼ်) တၢင်းမုင်ႈမွင်း ႁၢၼ်ႉတေႃႇပေႃးပူၵ်း တင်ႈ SSA, SNA (သိုၵ်းႁၢၼ်ၸိုင်ႈတႆး- ၵဵင်းတုင် ၸုမ်းၸဝ်ႈငႃးၶမ်း)၊ SURA တႅၵ်ႇယဝ်ႉႁွမ်း -ႁွမ်းယဝ်ႉတႅၵ်ႇ - ၸုမ်းၼိုင်ႈယဝ်ႉၸုမ်းၼိုင်ႈပၢၼ်သိုပ်ႇပၢၼ်၊ ၸုပ်ႈသိုပ်ႇၸုပ်ႈ။
ၵမ်းၼႆႉၼင်ႇႁိုဝ် တေပူၵ်းပွင်လႆႈ ၵၢၼ်ၽွမ်ႉႁူမ်ႈထႅင်ႈ၊ ၼင်ႇႁိုဝ်တေမၼ်ႈၵိုမ်း၊ၼင်ႇႁိုဝ်ၵၢၼ် ပူတ်းပွႆႇၸိူဝ်ႉၸၢတ်ႈ တေဢမ်ႇၶၢဝ်းယၢဝ်းၼၼ်ႉ ထုၵ်ႇလႆႈႁဵတ်းႁိုဝ်?။ပဵၼ်ပုၼ်ႈ ၽွၼ်းၽူႈႁၵ်ႉၸိူဝ်ႉၸၢတ်ႈဝၢၼ်ႈ မိူင်း ၵူႈၵေႃႉ။ ၸဵမ်ၼုမ်ႇထဝ်ႈယိင်းၸၢႆးၶိင်းၼၢႆး။


text:
Welcome to Taifreedom
သိုၵ်းမၢၼ်ႈ ၶိုၼ်ႈလေႃႇတိုၵ်း SSPP/SSA ဢၢင်ႈႁုပ်ႉသိမ်းဢဝ် လွႆသႅင်မိူင်းသူႈ
- Created on 12 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ ဢဝ်ၶိူင်ႈၵွင်ႈၵၢင်ႇတဵမ်ထူၼ်ႈလႄႈ ႁႅင်းသိုၵ်းတင်းၼမ် ၶိုၼ်ႈလေႃႇတိုၵ်း တပ်ႉပၢင်သဝ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး (SSPP/SSA) တီႈလွႆသႅင် ဝဵင်းမိူင်းသူႈ ႁိမ်းၸမ်လွႆသွင်ထဝ်ႈ ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်း သွင်ၽၢႆႇပဵၼ်ပၢင်တိုၵ်းၵၼ် ႁိုင်သွင်ဝၼ်း ၽၢႆႇသိုၵ်းမၢၼ်ႈ ဝၢတ်ႇၸဵပ်းလူႉတၢႆၼမ်၊ တေႃႇမိူဝ်ႈလဵဝ် သိုၵ်းမၢၼ်ႈတိုၵ်ႉသိုပ်ႇၽိူမ်ႉႁႅင်းသိုၵ်း ၶိုၼ်ႈၸူးထႅင်ႈ တင်းၼမ်။
ပႃႇတီႇမႂ်ႇသုင်ၸိုင်ႈတႆး တင်း တပ်ႉသိုၵ်းမၢၼ်ႈ ပဵၼ်ပၢင်တိုၵ်းၵၼ်
- Created on 27 March 2014
- Written by တႆးလွတ်ႈလႅဝ်း
ဢိင်ၼိူဝ်တပ်ႉသိုၵ်းမၢၼ်ႈ ၶဝ်ႈမႃးၼႂ်းမိူင်းတႆး ထူဝ်းၼႃႈသိုၵ်း ၶဝ်ႈမႃးၼမ်သေ မႃးတဵၵ်းတဵင်ပေႉၵိၼ် ၵူၼ်းမိူင်းလႄႈ တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး SSPP/SSA တင်း တပ်ႉသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် မႃးၶိူဝ်းၶိူဝ်းယႂ်းယႂ်း။
တပ်ႉသိုၵ်းမၢၼ်ႈလႄႈ တပ်ႉသိုၵ်းၸိုင်ႈတႆး ပဵၼ်ပၢင်တိုၵ်းၵၼ်ထႅင်ႈ ၶိူဝ်းယႂ်း
- Created on 27 March 2014
- Written by တႆးလွတ်ႈလႅဝ်း
ဝၼ်းထိ (12.03.2014) ၶၢဝ်းယၢမ်းၵၢင်ၼႂ် 09:30မူင်း တေႃႇထိုင်ဝၢႆးဝၼ်း 13:00မူင်း ပူၼ်ႉမႃးၼၼ်ႉ တပ်ႉသိုၵ်းမၢၼ်ႈလႄႈ ပီႇတုၸိတ်ႉ ႁူမ်ႈၵၼ်သေ လႆႈပဵၼ်ပၢင်တိုၵ်းၵၼ်တင်း တပ်ႉသိုၵ်းၸိုင်ႈတႆး ႁၢဝ်ႉႁႅင်း တီႈႁိမ်းဝၢၼ်ႈ ၽူဝ်ႇထုၼ် ႁိမ်းၸမ်ဝၢၼ်ႈၼႃးပဵင်း တၢင်းၶဝ်ႈဝဵင်းၵျွၵ်းမႄး ၽၢႆႇသိုၵ်းသိုၵ်းမၢၼ်ႈတၢႆ 10ၵေႃႉပၢႆၼႆ။


text:
General News
သင်ႇၶၸဝ်ႈ ဢွၼ်ႁူဝ် ပိုတ်ႇၽုၺ်ႇ ႁဵတ်းႁူင်းႁဵၼ်းမႂ်ႇပၼ် လုၵ်ႈဢွၼ်ႇ တီႈဝၢၼ်ႈဢၼ်ဢမ်ႇယၢမ်ႈ မီး လူင်ပွင်ၸိုင်ႈလူင်းတူၺ်းထိုင်သေပွၵ်ႈ
- Details
- Created on 11 June 2014
- Written by တႆးလွတ်ႈလႅဝ်း
သင်ႇၶၸဝ်ႈ မူၺ်ႇတေႃႇ ဝဵင်းမိူင်းၵိုင် ဢၼ်မႃးႁဵၼ်းလိၵ်ႈ တီႈၸၼ်ႉၸွမ် မႁႃႇၸူးလႃးလူင်းၵွၼ်း ၸိုင်ႈထႆး ဢွၼ်ႁူဝ်ႁဵတ်းပၼ် ႁူင်းႁဵၼ်းပၺ်ႇၺႃႇမႂ်ႇသေ ၸတ်းပၢင်ပိုတ်ႇၽုၺ်ႇပၼ် ႁူင်းႁဵၼ်းမႂ်ႇ တႃႇလုၵ်ႈဢွၼ်ႇ ဝၢၼ်ႈမႂ်ႇလွႆသၢႆး ဢိူင်ႇႁူဝ်ၼႃး ၸႄႈဝဵင်းမိူင်းၵိုင် ႁႂ်ႈပေႃးမီးႁူင်းႁဵၼ်း လႆႈႁဵၼ်းဢဝ်ပၺ်ႇၺႃႇ တၢင်းႁူႉမေႃ ၼင်ႇႁူင်းႁဵၼ်းလူင်ပွင်ၸိုင်ႈၵႂႃႇ ယဝ်ႉတူဝ်ႈလီငၢမ်း။
ပႃႇတီႇ တီႇမူဝ်ႇၶရႅတ်ႉတိတ်ႉၸၢဝ်းၶိူဝ်းတႆး (ႁိုဝ်) ပႃႇတီႇသိူဝ်ၽိူၵ်ႇ (SNDP) ဢွၼ်ႁူဝ်ၸတ်းႁဵတ်း ပၢင်ၽိုၵ်း ၼေႃႇတႅၼ်းသၽႃး တႃႇၶဝ်ႈလိူၵ်ႈတင်ႈၼႂ်းပၢင်လိူၵ်ႈတင်ႈ 2015
- Details
- Created on 11 June 2014
- Written by တႆးလွတ်ႈလႅဝ်း
ပႃႇတီႇ တီႇမူဝ်ႇၶရႅတ်ႉတိတ်ႉၸၢဝ်းၶိူဝ်းတႆး (ႁို်ဝ်) ပႃႇတီႇသိူဝ်ၽိူၵ်ႇ(SNLD) ဢွၼ်ႁူဝ်ၸတ်းႁဵတ်းပၢင်ၽိုၵ်းၽွၼ်ႉ ၼေႃႇတႅၼ်းသၽႃး တီႈဝတ်ႉဝေႇလုဝုၼ်ႇ၊ ဝဵင်းလူင်တူၼ်ႈတီး ႁၢင်ႈႁႅၼ်းတႃႇၶဝ်ႈလိူၵ်ႈတင်ႈၼႂ်းပၢင်လိူၵ်ႈတင်ႈ ပီႊ 2015ၼႆ လႅင်ႇၶၢဝ်ႇသဵင်သၼ်လွႆ ယိုၼ်ယၼ်လၢတ်ႈၼႄၼင်ႇၼႆ။
ၼႃႈလိၼ်ဢုပ်ႉပိူင်ႇ (363) RCSS ၸႂ်ႉလွၵ်းတီႇမူဝ်ႇၶရေႇသီႇ ၸႅတ်ႈၸၢင်ႇ တွတ်ႈၶႅပ်းၵၢင်ၸႂ် လိူၵ်ႈႁႃ ၽူႈၵွၼ်းဢိူင်ႇ
- Details
- Created on 09 June 2014
- Written by တႆးလွတ်ႈလႅဝ်း
ၽၢႆႇဢုပ်ႉပိူင်ႇ ၼႃႈလိၼ် 363 ၼႃႈတီႈမၢႆ 2 လႄႈ ၸုမ်းပွင်ၵၢၼ် ၽၢႆႇပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး RCSS တူင်ႇဝဵင်းၵုၼ်ႁိင်း ဢွၼ်ႁူဝ်ၸုမ်းၶူး ၼႂ်းပိုၼ်ႉတီႈ ဢဝ်ပိူင်တီႇမူဝ်ႇၶရေႇသီႇၸႅတ်ႈၸၢင်ႇသေ ၸတ်းႁဵတ်း ပၢင်လိူၵ်ႈတင်ႈ လိူၵ်ႈႁႃၽူႈၵွၼ်းဢိူင်ႇၵုၼ်ၵျွင်း ၼႂ်းၸႄႈဝဵင်းၵုၼ်ႁိင်း ပဵၼ်ပွၵ်ႈၵမ်းဢွၼ်တၢင်းသုတ်း ႁူင်းႁဵၼ်းၼႃးလႃႉ ၽူႈမီးသုၼ်ႇတွတ်ႈၶႅပ်းၵၢင်ၸႂ် မီး113ၵေႃႉ။
မေႃသွၼ်ၼႂ်းႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီလွင်ႈ ၸႄႈဝဵင်းမွၵ်ႇမႆႇ ပိုတ်ႇသွၼ်ႁူင်းႁဵၼ်းၸိူဝ်ႉၸၢတ်ႈတႆး
- Details
- Created on 09 June 2014
- Written by တႆးလွတ်ႈလႅဝ်း
လွင်ႈဢၼ်ၸႄႈဝဵင်းမွၵ်ႇမႆႇ ပိုတ်ႇပၢင်သွၼ်ႁဵၼ်း ႁူင်းႁဵၼ်းၸိူဝ်ႉၸၢတ်ႈတႆးၼႆႉ ဢၼ်ပဵၼ်မေႃသွၼ် ႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီသေဢမ်ႇၵႃး ပၢႆႈလၢတ်ႈဝႃႈ ႁူင်းႁဵၼ်းၸိူဝ်ႉၸၢတ်ႈတႆးၼႆႉ ပိုတ်ႇသၢၼ်ၶတ်း ႁူင်းႁဵၼ်းလူင်ပွင်ၸိုင်ႈၼႆ။
ဝၼ်းလုၵ်ႈႁဵၼ်း မိူင်းႁူမ်ႈတုမ်ႈမျႅၼ်ႇမႃႇ တူၵ်းၼမ်ႉတႃ ၼပ်ႉႁူဝ်သႅၼ်
- Details
- Created on 07 June 2014
- Written by တႆးလွတ်ႈလႅဝ်း
ဝၼ်းထီႉ 7.june.2014 မိူဝ်ႈၼႆႉ ႁဵတ်းႁႂ်ႈလုၵ်ႈႁဵၼ်းၸၼ်ႉသိပ်း ဢၼ်တေၶိုၼ်ႈယူႇၸၼ်ႉၸွမ် ပီႊၼႃႈ ၼႂ်းမိူင်းႁူမ်ႈတုမ်ႈမျႅၼ်ႇမႃႇ လႆႈႁႆႈလႆႈၶူဝ် မီးလွင်ႈၶီငဝ် ႁူမ်ႈမီးတၢင်းသိူဝ်းၸႂ်သေ ၼမ်ႉတႃတူၵ်း တိုၼ်ႇတဵၼ်ႈၸႂ်ၸွမ်း ၼပ်ႉႁူဝ်သႅၼ် ၽွင်းၵၢင်ၼႂ်ၸဝ်ႉ မိူင်းပႆႇလႅင်း။
More Articles...
- ပႃႇတီႇသိူဝ်ၽိူၵ်ႇ တၢင်ႇပၢႆႉပႃႇတီႇမႂ်ႇ တီႈဝဵင်းၼမ်ႉၶမ်း
- ၾႃႉၽႃႇၵူၼ်းမိူင်း ၸေႈဝဵင်းလွႆလႅမ်တၢႆထင်တီႈ
- ၾူၼ်လူင်လူမ်းလႅင်ႉ မၢၵ်ႇႁဵပ်း တူၵ်းလူင်းၽတ်ႉပဝ်ႇဢဝ်လင်ႁိူၼ်း ဢိူင်ႇပဵင်းၸႂ် လူႉၵွႆၼမ်
- ထုင်ႉမိူင်းပွၼ် ၸတ်းႁဵတ်းပၢင်ပွႆး ဢုပ်ႇဢူဝ်းၶူၼ်ႉၶႆႈ လိၵ်ႈလၢႆးပၢႆးႁူႉႁၼ်လႄႈ ယုၵ်ႉယွင်ႈ ၼမ်ႉၸႂ် မေႃသွၼ်၊ လုၵ်ႈႁဵၼ်း
- ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး ဢိူင်ႇမိူင်းၵူဝ်း ၸတ်းႁဵတ်းပွႆးလူင်းပၢင်ယဝ်ႉတူဝ်ႈ
- လူင်ပွင်ၸိုင်ႈမိူင်းမၢၼ်ႈ လၵ်ႉၶၢႆၵိၼ်တီႈလိၼ် ၵူၼ်းမိူင်းတႆးပၼ်ၶႄႇ
- ငဝ်ႈၸိုင်ႈလွႆတႆးလႅင်း ၸတ်းပၢင် ပိုတ်ႇႁူင်းႁဵၼ်းလႄႈ ႁူပ်ႉထူပ်းပေႃႈမႄႈလုၵ်ႈႁဵၼ်း ပွၵ်ႈ(1)
- ၽိုၼ်ၶၢဝ်ႇ "သဵင်သၼ်လွႆ" ပိုၼ်ၽႄႈ ၸွတ်ႇၼႂ်းမိူင်း
- RCSS၊ သိူဝ်ၽိူၵ်ႇ၊ ၵေႃလိၵ်ႈလၢႆးတႆး လူင်းပၼ်ႁႅင်းၸႂ် ၵူၼ်းမိူင်းလႄႈ လုၵ်ႈႁဵၼ်း
- ပွႆးလိုဝ်ႈပၢင်သွၼ်လိၵ်ႈတႆး ပွၵ်ႈၵမ်း(1) လႄႈ ဢိၵ်ႇတင်း ပွႆးဝၼ်းလုၵ်ႉၽိုၼ်ႉ ၵႅတ်ႇၶႄဢဝ်ၶိုၼ်းမိူင်း ၶွပ်ႈၶူပ်ႇ(56)ပီႊ


text:
General News
တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- Details
- Created on 17 June 2014
- Written by တႆးလွတ်ႈလႅဝ်း
ၸွမ်သိုၵ်းလူင် တပ်ႉသိုၵ်းၼိူဝ်လိၼ် ၸိုင်ႈထႆး ပရႃႇယုတ်ႉ ၸၼ်ႊဢူဝ်ႊၶျႃႊ ဢၼ်ပဵၼ်ႁူဝ်ၼႃႈ ၶွမ်ႇမတီႇ ပႂ်ႉပႃးလွင်ႈငမ်ယဵၼ်ၸိူဝ်ႉၸၢတ်ႈ ၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ၵဵဝ်ႇၵပ်း လွင်ႈတူၺ်းထိုင် ႁႅင်းၵၢၼ်ယၢၼ်မိူင်း။
တေႇဢဝ်ဝၼ်းထီႉ 11.June.2014 ၼၼ်ႉ မီးၸဝ်ႈၼႃႈတီႈ ၽၢႆႇၸႅတ်ႈထတ်းၵူၼ်းၶဝ်ႈမိူင်းလႄႈ သိုၵ်းႁၢၼ် ႁူမ်ႈပႃး ၵူၼ်းလူင်ၼႂ်းၸေႈဝဵင်းၶဝ် ၶဝ်ႈသွၵ်ႈတိၺွပ်း ႁႅင်းၵၢၼ် ယၢၼ်မိူင်း တွၼ်ႈတႃႇ တေမႄးၶိုင်ပွင်ႁႂ်ႈမၼ်းၶဝ်ႈတီႈ ၶဝ်ႈတၢင်းသေ ၵိုင်ႇငၢမ်ႇၸွမ်း လွင်ႈမၼ်ႈၵိုမ်းၸိုင်ႈမိူင်းၼႆလႄႈ ႁဵတ်းႁႂ်ႈ ၵူၼ်းႁႅင်းၵၢၼ်ၶဝ် တူၵ်းၸႂ်ၵူဝ်ႁေ ဢွၼ်ၸူဝ်းၵၼ် ပွၵ်ႈမိူဝ်းၶိုၼ်းမိူင်းၵိူတ်ႇ၊ မိူၼ်ၼင်ႇႁႅင်းၵၢၼ် ဢၼ်လုၵ်ႉ မိူင်းၵမ်ႇပေႃးတီးယႃႊမႃးၼၼ်ႉ လႆႈပွၵ်ႈမိူဝ်း ၶိုၼ်းယဝ်ႉ ၼိုင်ႈသႅၼ်သွင်မိုၼ်ႇ (120,000)ၵေႃႉ၊ လွင်ႈၼႆႉ ႁဵတ်းႁႂ်ႈမီးလွင်ႈတုမ်ႉတိူဝ်ႉထိုင် ပိုၼ်ႉထၢၼ် ပၢႆးမၢၵ်ႈမီးၸိုင်ႈထႆးၵမ်ႈသိုဝ်ႈ။
ယွၼ်ႉၼၼ် မိူဝ်ႈဝၼ်းထိ 16.June.2014 ၸွမ်သိုၵ်းလူင် ပရႃႇယုတ်ႉ ၸၼ်ႊဢူဝ်ႊၶျႃႊ ဢၼ်ပဵၼ်ႁူဝ်ၼႃႈ ၶွမ်ႇမတီႇ ၸုမ်းပႂ်ႉပႃးလွင်ႈငမ်းယဵၼ်ၸိူဝ်ႉၸၢတ်ႈ ၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ၵႂႃႇဝႃႈ ၽၢႆႇတၢင်းၸဝ်ႈၼႃႈတီႈ ၼႂ်းၶွမ်ႇမတီႇပႂ်ႉပႃးလွင်ႈငမ်းယဵၼ်ၸိူဝ်ႉၸၢတ်ႈ တိုၼ်းဢမ်ႇမီး ပေႃႇလသီႇ တႃႇတေၽဵဝ်ႈမူၺ်ႉႁႅင်းၵၢၼ် ၼင်ႇဢၼ်ပဵၼ်ၶၢဝ်ႇလိုဝ်းယူႇၼၼ်ႉ လႃးလႃး၊ လိူဝ်သေၼၼ်ႉ ယင်းမီးၶေႃႈသင်ႇထိုင် ပေႃႈလဵင်ႉ ဢၼ်ၸၢင်ႈ ႁႅင်းၵၢၼ်ယၢၼ်မိူင်းၼၼ်ႉ ႁႂ်ႈႁၢင်ႈႁႅၼ်း တႅမ်ႈမၢႆၸိုဝ်ႈသဵင် လုၵ်ႈၼွင်ႉတူဝ်ၵဝ်ႇ ဝႆႉတင်းမူတ်း တွၼ်ႈတႃႇႁၢင်ႈႁႅၼ်းတူဝ်ႈတၼ်း ၽွင်းမီးၸဝ်ႈၼႃႈတီႈ ၶဝ်ႈၸႅတ်ႈထတ်း ၼင်ႇႁိုဝ်တေဢမ်ႇလႆႈ ႁဵတ်းၽိတ်းမၢႆမီႈ ၵႃႉၶၢႆယႃႈမဝ်းၵမ်၊ ၵႃႉၶၢႆၵူၼ်း လႄႈ တဵၵ်းတဵင်ၸႂ်ႉၵိၼ်ႁႅင်းလၢႆ တီႈႁႅင်းၵၢၼ်ဝႃႈၼႆ။
ၵူၺ်းၵႃႈ မိူဝ်ႈဝၼ်းထီႉ16 ၵၢင်ၼႂ် 8 မူင်းၼၼ်ႉ တီႈၸေႈတွၼ်ႈၵဵင်းမႆႇ တိုၵ်ႉမီးၸဝ်ႈၼႃႈတီႈ ၶဝ်ႈတိၺွပ်း ဢဝ်ၵူၼ်းႁႅင်းၵၢၼ် တီႈတၢင်းၽေ ၵၢတ်ႇရိၼ်းၶမ်း 120ၵေႃႉသေ ဢဝ်ၵႂႃႇ ၸႅတ်ႈထၢမ်တီႈ ၸၢင်ႉၽိူၵ်ႈၼၼ်ႉ ၼႆယဝ်ႉ၊ ၸဝ်ႈၼႃႈတီႈၶဝ် တၢင်ႇတၢင်းၽိတ်း တီႈႁႅင်းၵၢၼ် ၸိူဝ်းယူႇၸွမ်းတၢင်းၽေၼၼ်ႉဝႃႈ ႁဵတ်းၵၢၼ်ၼွၵ်ႈ ပိုၼ်ႉတီႈလႄႈ လၢတ်ႈဝႃႈ တီႈတၢင်းၽေၼႆႉ ပဵၼ်ပိုၼ်ႉတီႈၶိၼ်းႁူပ်ႉ ၵူၼ်းႁႅင်းၵၢၼ် တီႈၼိုင်ႈဢၼ်ဢမ်ႇလႆႈၶႂၢင်ႉ တီႈၸဝ်ႈ ၼႃႈတီႈ၊ ပၼ်ႁႃဢၼ်ၼႆႉ မီးမႃးႁိုင်ထိုင် 20ပီႊ ယဝ်ႉလႄႈ ယၢမ်းလဵဝ်ထိုင်ၶၢဝ်းယၢမ်းတေ ၸတ်းၵၢၼ် ပႅတ်ႈၵမ်းသိုဝ်ႈယဝ်ႉ ဝႃႈၼႆ။
ၼႂ်းဝႅပ်ႉသၢႆႉထႆး ဢၼ်ၼိုင်ႈ ပိုၼ်ဢွၵ်ႇတူဝ်ၼပ်ႉ ႁႅင်းၵၢၼ်ယၢၼ်မိူင်း ဢၼ်မီးယူႇၼႂ်းၸိုင်ႈထႆးတင်းမူတ်း ဝႃႈ မီးၵူၼ်း (2,233,015)ၵေႃႉ ၸိူဝ်းလုၵ်ႉမိူင်းႁူမ်ႈတုမ်ႈမျႅၼ်ႇမႃႇမႃး မီး (1,741,771)ၵေႃႉသေ ၵူၼ်းဢၼ်မီးဝႂ်မၼ်းမီး (1,630,279)ၵေႃႉ ဢၼ်ဢမ်ႇလႆႈႁဵတ်းဝႂ်ၼၼ်ႉ မီးယူႇ (111,492)ၵေႃႉ၊ ႁႅင်းၵၢၼ် ဢၼ်လုၵ်ႉမိူင်းၵမ်ႇပေႃးတီးယႃႊ မႃးၼၼ်ႉ မီး (395,356)ၵေႃႉ ဢၼ်မီးဝႂ်မၼ်းမီး (153,683)ၵေႃႉ ဢမ်ႇမီးဝႂ် (241,673)ၵေႃႉ၊ ႁႅင်းၵၢၼ် ဢၼ်လုၵ်ႉမိူင်းလၢဝ်းမႃး တင်းမူတ်းမီး (95,888)ၵေႃႉ ဢၼ်မီးဝႂ် (40,546)ၵေႃႉ ဢမ်ႇမီးဝႂ် (55,342)ၵေႃႉ ၼႆယဝ်ႉ။
ၵူၺ်းၵႃႈ ႁႅင်းၵၢၼ်ၵေႃႉၼိုင်ႈလၢတ်ႈဝႃႈ “ၸိူဝ်းဢၼ်မီးဝႂ် ၵမ်ႈၼမ်ၼၼ်ႉ ပေႃႈလဵင်ႉဢမ်ႇသူၼ်ၸႂ်လွင်ႈဝတ်းဝႂ် လုၵ်ႈၼွင်ႉသေ ဢမ်ႇတွၼ်ႉၵမ်ႉထႅမ်ဝႃႈ ပဵၼ်ၵူၼ်းၸၢင်ႈႁႅင်းၵၢၼ်၊ ပေႃးဢမ်ႇမီးပေႃႈလဵင်ႉၵမ်ႉထႅမ်ၵေႃႈ ၸဝ်ႈၼႃႈတီႈၶဝ် ဢမ်ႇဢွၵ်ႇပၼ် ဝႂ်ၶႂၢင်ႉႁဵတ်းၵၢၼ်လႄႈ ႁႅင်းၵၢၼ်ၵမ်ႈၼမ် လႆႈၸၢင်ႈၵူၼ်းထႆး ၸိူဝ်းဢၼ်ႁပ်ႉၵိၼ်ၸၢင်ႈ ၵမ်ႉထႅမ်ပဵၼ်ၵေႃႉလဵင်ႉၼၼ်ႉ ဢွၵ်ႇပၼ်ဝႂ်ၵမ်ႉထႅမ် ယွၼ်ႉၼၼ် ႁႅင်းၵၢၼ်ၵမ်ႈၼမ်ၵေႃႈ လႆႈႁဵတ်းၵၢၼ်တီႈၼိုင်ႈ ပေႃႈလဵင်ႉပဵၼ်တီႈၼိုင်ႈသေ ပေႃးထုၵ်ႇတီႉၺွပ်းမႃး တိုၼ်းမီးတၢင်းၽိတ်း ႁဵတ်းၵၢၼ်ၼွၵ်ႈပိုၼ်ႉတီႈယူႇဢမ်ႇႁၢင်ႉ” ၼႆယဝ်ႉ။
တႆးလွတ်ႈလႅဝ်း


text:
ယႃႈမဝ်းၵမ် ၸိူဝ်းၸဝ်ႈၼႃႈတီႈထႆးတိလႆႈတီႈၵူၼ်းၵႃႉ ၸိူဝ်းထုၵ်ႇယိုဝ်းတၢႆ တီႈလႅၼ်လိၼ်ပွတ်းၵဵင်းႁၢႆး ပဵၼ်ၶွင်ၸုမ်းပီႇတုၸိတ်ႉလႃးႁူႇ ပူႇၼႃးၵူဝ်။
ၸုမ်းမိူင်းလႃးႁဵတ်းပၢင်ၵုမ်တႅပ်းတတ်း တေၽဵဝ်ႈယႃႈမဝ်းၵမ်ႁၢဝ်ႈႁႅင်း
ၼႃႈလိၼ်မၢႆ 4 မိူင်းလႃး ႁဵတ်းပၢင်ၵုမ်လူင်ၶိုင်ႈပီ၊ ၽူႈမီး ပုၼ်ႈၽွၼ်း ၽူႈၼမ်းၸၼ်ႉသုင်၊ ၾၢႆႇသိုၵ်း၊ ၾၢႆႇၽွင်း
ငမ်းၶဝ်ႈႁူမ်ႈ 200 ပၢႆ တႅပ်းတတ်း တေသိုပ်ႇၽဵဝ်ႈမူၺ်ႉယႃႈ မဝ်းၵမ်ၼႂ်းပိုၼ်ႉတီႈႁၢဝ်ႈႁႅင်း။
ပွတ်းၼမ်ႉတူႈၵူၼ်းၶၢႆယႃႈလိူင်ႇ ၵူၼ်းသမ်းၵိၼ်ယႃႈၼမ်
ၵူၼ်းဝဵင်းၼမ်ႉတူႈ သူႇသမ်းၵိၼ်ယႃႈၼမ်မႃး၊ ၼႂ်းပွၵ်ႉ ယွမ်ႇမၢင်ပွၵ်ႉၶႂ်ႈၶၢႆယႃႈၵူႈႁိူၼ်း၊ ၸဝ်ႈၼႃႈတီႈပလိၵ်ႈ မၢၼ်ႈဢမ်ႇၸွႆႈၵႄႈပၼ်သင်။ ၽူႈမီးပၢႆးႁူႉၼႂ်းတႆးဝႃႈ ပဵၼ်လၢႆးတိုၵ်းၶွင်မၢၼ်ႈ ဢူမ်ဢိုၼ်ၶိူဝ်းတႆး ႁႂ်ႈတႆးလိုမ်း ၵၢၼ်ဝၢၼ်ႈမိူင်း ၸိူဝ်ႉၶိူဝ်းၸူမ်ႁၢႆ။
မၢၼ်ႈၶႂမ်ႈၶတ်းလွင်ႈထႆးမွပ်ႈသူးလွႆတႆးလႅင်း ၽဵဝ်ႈယႃႈမဝ်းၵမ်
လုမ်းၽွင်းတၢင်မၢၼ်ႈၼႂ်းမိူင်းၵွၵ်ႇ ၸိုင်ႈထႆးသၢၼ်ၶတ်း လွင်ႈလၢႆမူႇၸုမ်း ပႃႈတႂ်ႈလူင်ပွင်ၸိုင်ႈထႆး မွပ်ႈပၼ်သူး (ရၢင်းဝလ်း) တီႈၶွင်ႊသီႊဢဝ်ၶိုၼ်းၸိုင်ႈတႆး RCSS ၊ ဝႃႈပဵၼ်လွင်ႈၶဝ်ႈၸိမ်ၵၢၼ်မိူင်းမိူင်းမၢၼ်ႈ။
ထႆးမွပ်ႈသူးၽဵဝ်ႈမူၺ်ႉယႃႈမဝ်းၵမ် တီႈၶွင်ႊသီႊဢဝ်ၶိုၼ်းၸိုင်ႈတႆး
ဢိင်ၼိူဝ်ၶွင်ႊသီႊဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA မီးၽွၼ်းၵၢၼ်ၶိုၵ်ႉတွၼ်း ၵဵဝ်ႇၵပ်းလွင်ႈ ၽဵဝ်ႈမူၺ်ႉယႃႈမဝ်းၵမ်သေ ယူႇတီႈမိူင်းၸိုင်ႈထႆး မွပ်ႈရၢင်ႊဝလ်ႊ(သူး)ပၼ်၊ ပိူဝ်ႈတႃႈႁူမ်ႈမိူဝ်းၵၼ်ၽဵဝ်ႈယႃႈ ၵႂႃႇမိူဝ်းၼႃႈ။
More Articles...
Page 10 of 22


text:
တပ်ႉသိုၵ်းၸိုင်ႈတႆး (SSPP/SSA) ထွၼ်ဢွၵ်ႇ တပ်ႉပၢင်လိုဝ်ႈၸူဝ်ႈၶၢဝ်း တီႈလွႆသႅင် မိူင်းသူႈ ၸိုင်ႈတႆး ပွတ်းၸၢၼ်း၊ ယွၼ်ႉပိူဝ်ႈၾၢႆႇသိုၵ်းမၢၼ်ႈ ယိုဝ်းၶိူင်ႈၵွင်ႈလူင်သႂ်ႇ ၶိူဝ်းၶိူဝ်းယႂ်းယႂ်း၊ တၢင်းလိၼ်ၵေႃႈ ၶိုၼ်ႈလေႃႇတိုၵ်း။
ၵဵဝ်ႇၵပ်းလွင်ႈၼႆႉ ၽူႈၵွၼ်းသိုၵ်း ဢၼ်ယူႇတႅဝ်းၼႃႈသိုၵ်းၵေႃႉၼိုင်ႈလၢတ်ႈဝႃႈ- တပ်ႉလွႆသႅင်မိူင်းသူႈ ၶွင်တပ်ႉသိုၵ်းၸိုင်ႈတႆး ဢၼ်မီးယူႇသၼ်လွႆသွင်ထဝ်ႈ ထုင်ႉလွႆသႅင်ၼႆႉ သိုၵ်းမၢၼ်ႈမႃးလေႃႇတိုၵ်း တင်ႈတႄႇ ဝၼ်းတီႈ 11/06/2014 မႃး၊ ဢဝ်ၶိူင်ႈၵွင်ႈလူင်ယိုဝ်းသႂ်ႇထပ်းၵၼ်ၶၢဝ်းတၢင်း 2 ဝၼ်းပၢႆ၊ ၵူၼ်းဝၢၼ်ႈ ၵူၼ်းမိူင်းၵေႃႈ လႆႈၺႃးၸၢၵ်ႇၽေးသိုၵ်းသိူဝ်ႁႅင်း၊ ၵွပ်ႈၼၼ်လႄႈ ယူႇတီႈငဝ်ႈငုၼ်းၸီႉသင်ႇလူင်းမႃးသေ ႁဝ်းၵေႃႈလႆႈထွၼ်ဢွၵ်ႇပၼ်တီႈၼၼ်ႈယဝ်ႉ- ဝႃႈၼႆ။
ၽူႈၵွၼ်းသိုၵ်းလၢတ်ႈထႅင်ႈဝႃႈ- သိုၵ်းမၢၼ်ႈၼႆႉ မိူဝ်ႈဢၼ်ၶဝ်ၶိုၼ်ႈယိုဝ်းတပ်ႉသိုၵ်းၸိုင်ႈတႆးၼၼ်ႉ တႅဝ်းလင်သမ်ႉ ဢဝ်မၢၵ်ႇလူင်ယိုဝ်းသႂ်ႇ၊ တႅဝ်းၼႃႈသမ်ႉၶိုၼ်ႈ၊ ၵူၼ်းသိုၵ်းဢၼ်ယူႇတႅဝ်းၼႃႈၼႆႉ ထုၵ်ႇတပ်ႉသိုၵ်းၸိုင်ႈတႆးယိုဝ်းၺႃးၼမ်၊ တိူဝ်ႉဝၢတ်ႇတၢႆၼမ်သေ လႆႈဢဝ်သူင်ႇတၢင်းမိူင်းသူႈ။ ၾၢႆႇၼိုင်ႈၵေႃႈ သမ်ႉတီႉၶျေႃးလူတ်ႉၵႃး/ ထူဝ်ႈၵူၼ်းဝၢၼ်ႈၵူၼ်းမိူင်း၊ ၵူၼ်းဝၢၼ်ႈၵူၼ်းမိူင်းၵေႃႈ သိုပ်ႇၾူၼ်းလၢတ်ႈတီႈ တပ်ႉသိုၵ်းၸိုင်ႈတႆးဝႃႈ- သူၸဝ်ႈယႃႇပေမႃးငွႆးယိုဝ်းသိုၵ်းမၢၼ်ႈသေၵမ်း၊ ပေႃးမႃးယိုဝ်းၵေႃႈႁဝ်းၵူၼ်းဝၢၼ်ႈ ၸိူဝ်းၺႃးတီႉၺွပ်းႁၢပ်ႇၶျေႃးၸိူဝ်းၼႆႉ တေလႆႈတၢႆလၢႆလၢႆၸွမ်း၊ ၵွပ်ႈၼၼ်လႄႈ ယိူၼ်ႉပၼ်ဢိတ်းၼိုင်ႈ၊ လွင်ႈၼႆႉ ၵူၼ်းဝၢၼ်ႈၵူၼ်းမိူင်း သိုပ်ႇၾူၼ်းလၢတ်ႈ ယွၼ်းၼွမ်းလၢႆလၢႆၵမ်း၊ ၵူၺ်းၵႃႈ ပဵၼ်သိုၵ်းမၢၼ်ႈ ၸႂ်ႉၵူၼ်းဝၢၼ်ႈလၢတ်ႈႁိုဝ်တႄႉဢမ်ႇႁူႉ- ဝႃႈၼႆ။
လွင်ႈတပ်ႉသိုၵ်းၸိုင်ႈတႆးထွၼ်တပ်ႉၼႆႉ ၽူႈၶၢၼ်ပၢၵ်ႇ (SSPP/SSA) ၸဝ်ႈသိုၵ်းၸၢႆးလႃႉ ၵေႃႈလၢတ်ႈဝႃႈ- တပ်ႉပၢင်သဝ်းဢၼ်ထွၼ်ဢွၵ်ႇၼႆႉ မၼ်းဢမ်ႇၸႂ်ႈတပ်ႉပၢင်သဝ်း ဢၼ်ပၵ်းယူႇတႃႇသေႇ၊ မၼ်းပဵၼ်တပ်ႉ ပၢင်လိုဝ်ႈၵူၺ်း။ တပ်ႉၼႆႉ ဢဝ်ၽႃႈယၢင်ႁႄႉသေယူႇဝႆႉၸူဝ်ႈၶၢဝ်း မိူဝ်ႈဢွၵ်ႇတၢင်းၵႂႃႇမႃးၶၢဝ်းႁိုဝ်ႉ ၶၢဝ်းၾူၼ်ၵူၺ်း၊ ဢမ်ႇၸႂ်ႈတပ်ႉပၢင်သဝ်းတႄႉတႄႉ- ဝႃႈၼႆ။
တူင်ႇဝူင်းၽူႈမီးၸၼ်ႉ ၼႂ်းၸုမ်းသိုၵ်းမၢၼ်ႈ တီႈမိူင်းသူႈ ၵေႃႉၼိုင်ႈၵေႃႈလၢတ်ႈဝႃႈ- တပ်ႉသိုၵ်းၸိုင်ႈတႆး ပူၼ်ႉပႅၼ်ၶဝ်ႈမႃးပၵ်းတပ်ႉလႄႈ သိုၵ်းမၢၼ်ႈလႆႈၵႂႃႇယိုဝ်း။ ယူႇတီႈတပ်ႉသိုၵ်းမၢၼ်ႈဝႃႈ ၵႃႈသိုၵ်းတႆး ဢမ်ႇထွၼ်ပၼ် တိုၼ်းတေဢဝ်မၢၵ်ႇလူင်ယိုဝ်းသႂ်ႇတိၵ်းတိၵ်း။ ၵွပ်ႈလွင်ႈၼႆႉသေ တပ်ႉသိုၵ်းၸိုင်ႈတႆး ၸင်ႇလႆႈထွၼ်ဢွၵ်ႇပၼ်- ၼႆယူႇ။
ၾၢႆႇၼိုင်ႈၵေႃႈ ႁူမ်ႈဝႃႈတပ်ႉသိုၵ်းၸိုင်ႈတႆး ထွၼ်ဢွၵ်ႇပၼ်တီႈတပ်ႉလွႆသႅင်သေတႃႉၵေႃႈ ၼႂ်းၸႄႈဝဵင်း မိူင်းသူႈၼႆႉ လိူဝ်သေမီးသိုၵ်းမၢၼ်ႈတပ်ႉ ၶလယ 149, 150, 151 ၸိူဝ်းၼႆႉတူင်ႉၼိုင်ယဝ်ႉ ဢၼ်ၽိူမ်ႉထႅမ် ႁႅင်းသိုၵ်းထႅင်ႈၵေႃႈယင်းတိုၵ်ႉမီးယူႇ။ ဢၼ်လုၵ်ႉတၢင်းတၢင်ႉယၢၼ်းလူင်းမႃးထႅင်ႈ တၢင်းမိူင်းသူႈ မီးလူတ်ႉၵႃး 6 လမ်း၊ ဢၼ်လုၵ်ႉတၢင်းၵႃလိ-ၵုၼ်ႁဵင် ၶိုၼ်ႈၵႂႃႇတၢင်းမိူင်းၸၢင်ၵေႃႈ လူတ်ႉၵႃး 15 လမ်း၊ ၽႅဝ်တီႈမိူင်းၸၢင်ႈယဝ်ႉ လူင်းၵႃးသေပႆတိၼ်ၶိုၼ်ႈၵႂႃႇ တူင်ႉၼိုင်တၢင်းမိူင်းသူႈ ႁႅင်းသိုၵ်း 200 ပၢႆ။ လွင်ႈၼႆႉ ငဝ်းလၢႆးလႅပ်ႈတေၶဵင်ႈၶႅင်ၵၼ်ထႅင်ႈယူႇ- ၵမ်ႈၽွင်ႈလၢမ်းၼင်ႇၼႆ။
တပ်ႉသိုၵ်းၸိုင်ႈတႆး (SSPP/SSA) ၼႆႉ တင်းလူင်ပွင်ၸိုင်ႈၼေႇပျီႇတေႃႇ လူင်းလၢႆးမိုဝ်းၵိုတ်းယိုဝ်း ၵေႃႇသၢင်ႈ လွင်ႈငမ်းယဵၼ် ၸၼ်ႉၸိုင်ႈမိူင်းႁူမ်ႈတုမ် မိူဝ်ႈႁူဝ်ပီ 2012 ။ ၵူၺ်းၵႃႈ ယွၼ်ႉပိူဝ်ႈသိုၵ်းမၢၼ်ႈယိပ်းပေႃႇလသီႇ ပိူဝ်ႈတႃႇၵႂၢတ်ႇလၢင်ႉပိုၼ်ႉတီႈ၊ ပိူဝ်ႈတႃႇၵွၼ်းၵုမ်းၼႃႈလိၼ်ပိုၼ်ႉတီႈသေ ႁႅၼ်းသိုၵ်းၶိုၼ်ႈလေႃႇ တပ်ႉပၢင်သဝ်းတပ်ႉသိုၵ်းၸိုင်ႈတႆးၶိူဝ်းယႂ်းလႄႈ လႆႈပဵၼ်ပၢင်တိုၵ်းၵၼ်။ တင်ႈတႄႇၵိုတ်းယိုဝ်းမိူဝ်ႈႁူဝ်ပီ 2012 မႃးႁၢၼ်ႉတေႃႇယၢမ်းလဵဝ် သွင်ၾၢႆႇလႆႈပဵၼ်ပၢင်တိုၵ်းၵၼ် ၼပ်ႉႁူဝ်ပၢၵ်ႇပွၵ်ႈ။


text:
တႃႇတေၵႂၢတ်ႇၽဵဝ်ႈႁႅင်းၵၢၼ်ၶၢမ်ႈမိူင်း ၽိတ်းမၢႆမီႈ လႄႈ ပတ်းၽဵဝ်ႈ ၵူၼ်းၵႃႉၵူၼ်းၼၼ်ႉ ဝႆၢးသိုၵ်းႁူမ်ႈတင်းပလိၵ်ႈ ၸိုင်ႈမိူင်းထႆး ႁုပ်ႈယိုတ်းဢမ်းၼၢၸ်ႈ (ဢႃႇၼႃႇ) မႃးမိူဝ်ႈဝၼ်းတီႈ 22/05/2014 ယဝ်ႉ ၵူၼ်းတႆး တိုၵ်ႉထုၵ်ႇပလိၵ်ႈထႆး လွၵ်ႇငိုတ်ႈတီႉၺွပ်း မၢပ်ႇထႆ ဢဝ်ငိုၼ်းယူႇႄလႈ ၸွမ်သိုၵ်းလူင် ၽူလ်း ဝၼႃးၵမူလ်း ၸိူဝ်ႉသၢႆတႆးၶဝ်ႈၸွႆႈ။
ပူၼ်ႉမႃးမိူဝ်ႈဝၼ်းတီႈ 16/06/2014 ၼၼ်ႉ လုၵ်ႈဢွၼ်ႇၵူၼ်းတႆး ၸၢႆႈဢၢႆႈသု ႄလႈ ၸၢႆးဢၢႆႈၸၢႆး သွင်ၵေႃႉ မီးဝ်ႂၵပ်းတူဝ်သီၾႃႉ(ဝႂ်ပိုၼ်ႉတီႈသုင်) ၵႂႃႇႁဵတ်းၵၢၼ်တီႈ သုၶုမ်ဝိတ်ႉ သွႆး 11 ။ ၽွင်းတိုၵ်ႉႁဵတ်းၵၢၼ်ယူႇၼၼ်ႉ မီးၸဝ်ႈၼႃႈတီႈပလိၵ်ႈထႆးၶဝ်ႈၵႂႃႇ ဢမ်ႇထၢမ်တႂ်ႈထၢမ်ၼိူဝ်သင် ဢဝ်သေႃးမိုဝ်း ထႅပ်းသႂ်ႇမိုဝ်းၶၢင်ႈၼိုင်ႈသေ ထႅင်ႈၶၢင်ႈ ၼိုင်ႈၵေႃႈ ဢဝ်ထႅပ်းၵွင်ႉသႂ်ႇသဝ်လဵၵ်းၼင်ႈလၢၼ်းယဝ်ႉ တဵၵ်းမၢပ်ႇထႆဢဝ်ငိုၼ်း ၵႂႃႇ 1 မိုၼ်ႇဝၢတ်ႇယဝ်ႉၸင်ႇပွႆႇ။ မိူဝ်ႈတႆးၵေႃႉမၼ်းၸၢႆးမႃးႁၼ်သႂ်ႇၵေႃႈၼႅတ်ႈသိုပ်ႇၾူၼ်း ၸႅင်ႈဝွၵ်ႇ ၸွမ်သိုၵ်းလူင် ၽူလ်း ဝၼႃးၵမူလ်း ဢၼ်ပဵၼ် ပီႈၼွင်ႉၵူၼ်းၶိူဝ်းၸိူဝ်ႉသၢႆတႆး ၸႃႇတိမႄႈႁွင်ႈသွၼ် ႄလႈ ပဵၼ်သိုၵ်းထႆး ၸၼ်ႉတၼ်းႁဵင်း ၸွမ်သိုၵ်းလူင်။
ထိုင်မႃးဝၼ်းတီႈ 17/06/2014 ၸွမ်သိုၵ်းလူင်ၽူလ်း ဝၼႃးၵမူလ်း တင်းလုၵ်ႉၼွင်ႉသိုၵ်းထႆး သွင်ၵေႃႉ လႄႈတင်း လုၵ်ႈဢွၼ်ႇတႆးလၢႆၵေႃႉ ၶဝ်ႈၵႂႃႇတီႈႁူင်းပလိၵ်ႈသူၼ်လုမ်းၽေးၼီးသေ ဢုပ်ႇထၢမ်လွင်ႈပလိၵ်ႈၸၼ်ႉဢွၼ်ႇ ၼႂ်းႁူင်း ပလိၵ်ႈၼႆႉၵႂႃႇတီႉၺွပ်းမၢပ်ႇမႂ်ႇဢဝ်ငိုၼ်းၵူၼ်းတႆး။ ႁူမ်ႈဝႃႈၽွင်းၼၼ်ႉပလိၵ်ႈၵေႃႉၵႂႃႇမၢပ်ႇမႂ်ဢဝ်ငိုၼ်း ဢမ်ႇယူႇၵေႃႈ မိူဝ်ႈဢဝ်ၶႅပ်းႁၢင်ႈမႃးၼႄၼၼ်ႉ လုၵ်ႈဢွၼ်ႇၵူၼ်းတႆးၵေႃႉထုၵ်ႇမၢပ်ႇမႂ် ၸီႉၼႄတူဝ်ပလိၵ်ႈၵေႃႉၵႂႃႇမၢပ်ႇဢဝ်ငိုၼ်း ၶဝ်ၼၼ်ႉ ထုၵ်ႇမႅၼ်ႈၵေႃႉမၼ်းလီလီလႄႈ ၽူႈၵွၼ်းႁူင်းပလိၵ်ႈဢမ်ႇၸၢင်ႈတၵ်းသဵင်သင်သေဝႃႈ “တၢင်းႁူင်းပလိၵ်ႈ ဢမ်ႇလႆႈႁူႉၸွမ်း” ဝႃႈၼႆသေ ၸူၵ်းဢဝ်ငိုၼ်း ၼႂ်းလိၼ်ႉၸၵ်ႉၽိူၼ်မၼ်းၼၼ်ႉ မွပ်ႈပၼ်ၶိုၼ်း 1000 (1 မိုၼ်ႇ) ဝၢတ်ႇ။
ၸွမ်သိုၵ်းလူင်ၽူၼ်း ဝၼႃးၵမူလ်း ပွင်ႉႁင်းၸဝ်ႈၼႃႈတီႈပလိၵ်ႈထႆးဝႃႈ ဢမ်ႇထုၵ်ႇလီႁဵတ်းၸိူင်ႉၼႆ ၶဝ်ပဵၼ်တႆး ဢမ်ႇၸႂ်ႈမၢၼ်ႈ မိူဝ်ႈထုၵ်ႇသိုၵ်းမၢၼ်ႈမႃးပေႉၵိၼ် ႁဵတ်းႁၢႆႉၸႃႉ ၶီႇၼဵၵ်းတဵၵ်းတဵင် ပူၼ်ႉပႅၼ်လူလၢႆၵူၼ်းၼႂ်းမိူင်းတႆးႄလႈသိုၵ်းမၢၼ်ႈၶႂၢၵ်ႈဢဝ်မိူင်းၶဝ်ယဝ်ႉ ၶဝ်ၵေႃႈလႆႈမႃးႁဵတ်းႁႃၵိၼ် မႃးႁဵၼ်းလိၵ်ႈႁဵၼ်းလၢႆးၼႂ်းမိူင်းထႆး ၵွပ်ႈၼိူဝ်ႉ လိူတ်ႈၸိူဝ်ႉႁိူဝ်ႇသၢႆၶႆး ပဵၼ်ၸိူဝ်ႉသၢႆလဵဝ်ၵၼ်တင်းထႆးႁဝ်း မိူၼ်ၵဝ်ၶႃႈၼႆႉ ပဵၼ်ၼိူဝ်ႉလိူတ်ႈတႆး ၵိူတ်ႇၼိူဝ်ၽႅၼ်ႇလိၼ် ထႆး၊ ၶဝ်ၵေႃႈပဵၼ်ၼိူဝ်ႉလိူတ်ႈၸိူဝ်ႉသၢႆတႆး ႁိုဝ် သယၢမ် (SIAM)။ ၵူၺ်းၵႃႈၶဝ်ၵိူတ်ႇၼႂ်းၽႅၼ်လိၼ်တႆး ၵႃႈၼၼ်ႉၵူၺ်း ၵွပ်ႈၼႆယႃႇပေပေႉၵိၼ်လူလၢႆၵၼ်။ “ဢမ်ႇလႆႈယိၼ်းၼႄ? ၸဝ်ႈယွတ်ႈသိုၵ်း ဢၼ်ဝႃႈၼၼ်ႉ ႁဵတ်းၵၢၼ်ပိူဝ်ႈတႃႇ ပူတ်းပွႆႇဢဝ်ၵူၼ်းမိူင်းတႆး လႆႈမီးလွင်ႈထၢင်ႇႁၢင်ႈၵတ်းယဵၼ်လႄႈ မီးလွင်ႈၽဵင်ႇပဵင်းၵၼ်တင်းမၢၼ်ႈ ယူႇယၢမ်းလဵဝ်ၼႆႉ- ယင်းလၢတ်ႈၼႄၼင်ႇၼႆလူးၵွၼ်ႇ။
ၸွမ်သိုၵ်းလူင် ၽူၼ်း ဝၼႃးၵမူလ်း ပဵၼ်တႆး ၸႃႇတိမႄႈႁွင်ႈသွၼ် ၶဝ်ႈႁၢပ်ႇၵၢၼ်သိုၵ်းထႆးမႃးတေႃႇပေႃးပဵၼ် ၵႅမ်မႄႈတပ်ႉၽၢၵ်ႈ 3 (ႁွင်းမႄႈတပ်ႉၸိုင်ႈထႆးပွတ်းႁွင်ႇ) သေ တႆႇတဝ်ႉၶိုၼ်ႈထိုင်ၸၼ်ႉတၼ်းႁဵင်း ၸွမ်သိုၵ်းလူင်။ ၵူၼ်းၶိူဝ်းတႆးႁဝ်းၼႂ်းမိူင်းထႆးၼႆႉ မီးမၼ်းၸဝ်ႈၵေႃႉလဵဝ် ဢၼ်ၶဝ်ႈႁၢပ်ႇၵၢၼ် ၶႃႈႁၢပ်ႇၵၢၼ်ၶုၼ်ၾၢႆႇသိုၵ်း ၼႂ်းတပ်ႉ ၼႃႈလိၼ်တပ်ႉသိုၵ်းၸိုင်ႈထႆး။ ဝၢႆးသေမၼ်းၸဝ်ႈပူၼ်ႉၸူဝ်ႈၶူပ်ႇဢႃႇယုၸၼ်ႉၵၢၼ်သေ လိုဝ်ႈၵၢၼ် ၽွင်းဢႃႇယု မၼ်းၸဝ်ႈၶွပ်ႈထူၼ်ႈ 60 ပီ။
ၽွင်းၼၼ်ႉႁူဝ်ပဝ်ႈၸုမ်းၶိူဝ်းတႆးသႃမၵ်းၶီးမိူင်းၵွၵ်ႇ ၸၢႆးထုၼ်း လႆႈၵႂႃႇၸိူၼ်းဢဝ် မၼ်းၸဝ်ႈ မႃးၸွႆႈ ပဵၼ်ၽူႈယႂ်ႇၵူၼ်းလူင်တႆးလႄႈ ဢွၼ်ႁူဝ်ၸုင်ၸၼ်မုၵ်ႉၸုမ်းၶိူဝ်းတႆးသႃမၵ်းၶီး (ၶိူဝ်းတႆးသမႅၵ်းၵ) ႄလႈ ပီႈၼွင်ႉတႆးၼႆႄလႈ မၼ်းၸဝ်ႈလႆႈလူလွမ်တူၺ်းထိုင် ၸွႆႈထႅမ်ပီႈၼွင်ႉတႆးမႃးတေႃႇႁၢၼ်ႉၼႆႉ 10 ပၢႆယဝ်ႉ။
ၵႂၢမ်းဢတိထၢၼ်မၼ်းၸဝ်ႈမီးဝႆႉဝႃႈ - “ပိူဝ်ႈတႃႇၽႅၼ်ႇလိၼ်ၵိူတ်ႇႄတႉ ၵဝ်လႆႈတွပ်ႇတႅၼ်းမႃးယဝ်ႉ၊ ၵမ်းၼႆႉ ၵိုတ်းပိူဝ်ႈတႃႇတွပ်ႇတႅၼ်းၵုၼ်းမုၼ် သၢႆၼိူဝ်ႉလိူတ်ႈၸိူဝ်ႉၶိူဝ်းၵဝ်” - ဝႃႈၼႆ။


text:
ဢိင်တိုဝ်ႉတၢင်းပၢင်ပွႆးပီမႂ်ႇၶႄႇသေ ၸၢဝ်းၶႄႇၵူၼ်းမၢၵ်ႈမီး ၼႂ်းပိုၼ်ႉတီႈၵႂႃႇမွၼ်ငိုၼ်း တီႈၸဝ်ႈၼႃႈတီႈ ၶဝ်သေပိုတ်ႇ ပၢင်လွင်း ၼႂ်းၸႄႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ- ၵူၼ်းၼႂ်းတူင်ႇဝူင်းပီႇတုၸိတ်ႉလၢတ်ႈ။
ၸုမ်းပီႇတုၸိတ်ႉပၢၼ်းသေး ပိုတ်ႇပၢင်လွင်းၽွင်းပွႆးပီမႂ်ႇၶႄႇ
ၽွင်းပီမႂ်ႇၶႄႇ (2014) ပီၼႆႉ ၸုမ်းပီႇတုၸိတ်ႉပၢၼ်းသေး ၵျေႃႇမျိၼ်ႉ ဢဝ်တိုဝ်ႉတၢင်းဢွၼ်ႁူဝ်ပိုတ်ႇပၢင်လွင်း တီႈတႃႇယႃႇၵူင်း ၼႂ်းၵၢင်ၶူင်ႇ ၶုမ်ႉႁူင်းႁဵတ်းလႅၼ်းယႃႈ၊ ၸႄႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။
ပိုၼ်းတူဝ်ၵႅပ်ႈ ၸဝ်ႈၸၢင်းၸၼ်တေႃးပႃသ ႁိုဝ် ၽရႃႉသူမ်ၽွၼ်း ၸၼ်ထဝရ
ၸိုဝ်ႈမိူဝ်ႈလဵၵ်ႉ ၸၢႆးမွင်ႇ
ၸိုဝ်ႈသင်ၶ ၸဝ်ႈၸၢင်းၸၼ်တေႃးပႃသ (ၸၼ်တႃဝရ) ၸဝ်ႈၸၢင်းပီး (ၽရႃႉသူမ်ၽွၼ်း ၸၼ်ထဝရ)
ပေႃႈၸိုဝ်ႈ ပေႃႈၸၢင်းလၢႆးၶမ်း
မႄႈၸိုဝ်ႈ ပႃႈၸၢင်းသႃႇ
ပီႈၼွင်ႉႁူမ်ႈတွင်ႉ ယိင်း 2 ၊ ၸၢႆး 8 ႁူမ်ႈ 10 ၵေႃႉ (ပဵၼ်ၵေႃႉသုတ်းတွင်ႉ)
ဝၼ်းၵိူတ်ႇၸဝ်ႈတူၼ်ၶူးလူင် ၼႃယၵ တိူၵ်ႈသွၼ်လိၵ်ႈပရိ ယတ်တိသတ်ထမ်မပႃလၵႅၼ်ႇၸဝ်ႈ ပိတၵ ဝဵင်းပၢင်လူင်
ဝၼ်းၵိူတ်ႇ ၶွပ်ႈၶူပ်ႇ 50 ပီတဵမ် (ပီၵွၼ်းငိုၼ်း) ၸဝ်ႈတူၼ် ၶူးလူင် ဝိၸႃရၼ ၼႃယၵ တိူၵ်ႈသွၼ်လိၵ်ႈ ပရိယတ်တိသတ်ထမ်မ ပႃရၵႅၼ်ႇၸဝ်ႈ ပိတၵ ဝဵင်းပၢင်လူင် ၼၼ်ႉ လႆႈၸတ်းပႃး ပၢင်ၸူၵ်းၶႅပ်းဝႂ် လူႇတၢၼ်း (လၢၼ်ႉၸဝ်ႈဝေႇသၼ်ႇတရႃႇ) ပၼ်ၸဝ်ႈသၢင်ႇ 700 တူၼ်။
ပၢင်ၵုမ်ႁွပ်ႈပီ ၶွင်ႊသီႊဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး
တၵ်းတေယိုၼ်းၸုၵ်းပႂ်ႉပႃးတပ်ႉသိုၵ်းသေ ပႅပ်ႇပႅင်းႁႅင်းသိုၵ်း ဝႆႉၵႂႃႇ တေႃႇပေႃးထိုင်ပၢင်ၵုမ်လူင်ပၢင်လူင်ပွၵ်ႈတီႈ 2 ႄလႈ တေၵႄႈလိတ်ႈပၼ်ႁႃလူၺ်ႈလၢႆးၵတ်းယဵၼ်။
More Articles...
Page 6 of 92


text:
ၵူၼ်းယူႇလီ ၼႆၼၼ်ႉ တေလႆႈယူႇလီ တင်းတူဝ်လႄႈၸႂ် ယူႇယဝ်ႉ။ သင်ဝႃႈ ၼႂ်းတူဝ်ၵူၼ်းႁဝ်း ၽိတ်းပိူင်ႈ သေပိူင်ပိူင်ၼႆ တေၼႄၽၢင်ႁၢင်ႈ ဢမ်ႇယူႇလီမႃး ၵမ်းလဵဝ်ယဝ်ႉ။ ယွၼ်ႉၼၼ်လႄႈ ၽွင်းၶၢဝ်းမႆႈ ၸိူင်ႉၼႆထုၵ်ႇလီလႆႈ ၵိၼ်ပၼ်ၼမ်ႉ ၼမ်ၼမ် လႄႈလုမ်းလႃး တူဝ်လီလီ ယူႇ။ တၢင်းပဵၼ်မၢၵ်ႇၵႅဝ်းၼႆႉ ဝၢႆးၼႆႉမႃး ၸၢင်ႈ ႁၢဝ်ႉႁႅင်းသေတႃႉ ဢွၼ်တၢင်းမိူဝ်ႈပႆႇပဵၼ်ၼႆႉ ပေႃးႁေႉၵင်ႈလႆႈၼႆ တေဢမ်ႇၸၢင်ႈ ႁၢဝ်ႉႁႅင်းသေ တေၸၢင်ႈႁၢႆလႆႈယူႉယဝ်ႉ။
1. တေဢမ်ႇလႆႈၵိၼ် ယႃၶူပ်းၶိုၼ်ႈ မိူၼ်ၼင်ႇ Ibuprofen and Indomethacin(anti-inflammatory drugs) ၸိူဝ်းၼႆႉ။
2. သင်ဝႃႈ ပဵၼ်တၢင်းပဵၼ် ဢႆ၊ ဢူၵ်းသတ်ႉ၊ ႁူဝ်ၶႆႈ လႄႈၼၢဝ် ၸိူဝ်းၼႆႉၼႆ ထုၵ်ႇလီယူတ်းယႃ ႁႂ်ႈႁၢၵ်ႈမၼ်း ၶၢတ်ႇၶၢတ်ႇယူႇ။ (ၵိၼ်ယႃဢၼ်မေႃပၼ်ႁႂ်ႈမူတ်း)။
3. ၵိၼ်ပၼ်တၢင်းၵိၼ်၊ ၶဝ်ႈ ႁႂ်ႈၵုမ်ႇထူၼ်ႈလႄႈ ႁႂ်ႈမႅၼ်ႈၸွမ်းၶၢဝ်းယၢမ်း တႃႇသေႇ။
4. လိုဝ်ႈႁိူဝ်ႉပၼ် ႁႂ်ႈၵုမ်ႇထူၼ်ႈ။
5. ၵိၼ်ပၼ်ၼမ်ႉၼမ်ၼမ် ႁႂ်ႈၵုမ်ႇထူၼ်ႈ။
6. ထုၵ်ႇလီယွမ်းၵိၼ် ၼိူဝ်ႉၵူႈလွင်ႈလွင်ႈ။
7. တေလႆႈ ယွမ်းၵိၼ်ၵိူဝ်ၸဵမ်း ဢၼ်ၸဵမ်းၵိူဝ်။
8. တေလႆႈယွမ်းၵိၼ် လဝ်ႈ၊ လႅၼ်းယႃႈၸိူဝ်းၼႆႉ သင်ပဵၼ်လႆႈၼႆ ဢမ်ႇထုၵ်ႇလီ ၵပ်းၵၢႆႇၸွမ်းၸုမ်း ယႃမဝ်းၵမ်ၸိူဝ်းၼႆႉ။
သင်ဝႃႈႁဵတ်းၸွမ်း လွင်ႈယူႇသဝ်း ၵိၼ်သၢင်ႈမိူၼ်ၼင်ႇ ပႃႈၼိူဝ်ၼႆႉၼႆတေ ႁေႉၵင်ႈလႆႈလွင်ႈ ပဵၼ်မၢၵ်ႇၵႅဝ်း(ကျောက်ကပ်)ၵွႆ/ လူႉလႅဝ်လႆႈယူႇယဝ်ႉ။
ၶေႃႈမုၼ်း- ကျန်းမာရေးသတင်း
Photo- from google
တႆးလွတ်ႈလႅဝ်း


text:
ၼႂ်းဝၼ်းႁႅင်းၵၢၼ်ယၢၼ်မိူင်း လုမ်ႈၾႃႉပီၼႆႉ ၼႅင်ႈၶၢႆႇသုၼ်ႇလႆႈ ႁႅင်းၵၢၼ်ယၢၼ်မိူင်း ဝဵင်းၵဵင်းမႆႇ၊ ဢွၼ်ႁူဝ်ၸတ်းပၢင်ဢုပ်ႇၵုမ် လွင်ႈသုၼ်ႇလႆႈ ႁႅင်းၵၢၼ်ယၢၼ်မိူင်း တီႈဝတ်ႉၵူႇတဝ်ႈ ၵဵင်းမႆႇ။ ႁွင်ႉမွၵ်ႇ ၸဝ်ႈၼႃႈတီႈထႆး ၶဝ်ႈႁူမ်ႈမွၵ်ႇလၢတ်ႈၵႂၢမ်း၊ ယိုၼ်ႈလိၵ်ႈတုၵ်းယွၼ်း လွင်ႈသုၼ်ႇလႆႈႁႅင်းၵၢၼ်။
ဝၼ်းတီႈ 18/12/13 ဢိင်ၼိူဝ်ပဵၼ်ဝၼ်း ၼႂ်းဝၼ်းႁႅင်းၵၢၼ်ယၢၼ်မိူင်းလုမ်ႈၾႃႉသေ ၼႅင်ႈၵၢၼ်သုၼ်ႇလႆႈ ႁႅင်းၵၢၼ်ယၢၼ်မိူင်း ဝဵင်းၵဵင်းမႆႇ၊ လႆႈဢွၼ်ႁူဝ်ၸတ်းႁဵတ်းပၢင်ဢုပ်ႇဢူဝ်း ၵဵဝ်ႇၵပ်းလွင်ႈႁႅင်းၵၢၼ်ယၢၼ်မိူင်း။ မီးၵၢၼ်ႁွင်ႉမွၵ်ႇၸဝ်ႈၼႃႈတီႈထႆး ၾၢႆႇၵူတ်ႇထတ်းၵူၼ်းၶဝ်ႈမိူင်း တင်း ၾၢႆႇၸတ်းႁႃငၢၼ်း ၶဝ်ႈႁူမ်ႈ မွၵ်ႇလၢတ်ႈၶေႃႈၵႂၢမ်း၊ မီးၵူၼ်းၶဝ်ႈႁူမ်ႈတင်းမူတ်းမွၵ်ႈ 80 ၵေႃႉ။ ႁူဝ်ၶေႃႈဢုပ်ႇဢူဝ်းၼႂ်းပၢင်ဢုပ်ႇဢူဝ်းၼၼ်ႉ ပိူင်လူင်ပဵၼ် လွၵ်းလၢႆးပိူဝ်ႈတႃႇၵႄႈလိတ်ႈပၼ်ႁႃ ဢၼ်ႁႅင်းၵၢၼ်ယၢၼ်မိူင်းထူပ်းၺႃးယူႇ။ မီးပႃးပၢင်လဝ်ႇမူၼ်ႈ တၢင်းၵႃႈၸွမ်းၾိင်ႈထုင်းၸိူဝ်းၼႆႉ- ၼႆယဝ်ႉ။
ၸဝ်ႈၼႃႈတီႈထႆး ၾၢႆႇၵူတ်ႇၵူၼ်းၶဝ်ႈမိူင်း (မူတ်ႇဝိတ်ႉထယႃး) မွၵ်ႇလၢတ်ႈဝႃႈ- မၢင်ၸိူဝ်ႉမၢင်လွင်ႈ မၢင်ပိူင်ပဵၼ် မၢင်ပၼ်ႁႃၼႆႉ လႆႈႁၼ်ဝႃႈမီးၶေႃႈႁဵၵ်ႈႁွင်ႉ/တုၵ်းယွၼ်းၵၼ်ၼမ်တႄႉတႄႉ၊ ၵွပ်ႈသင်လႄႈ လႆႈတဵၵ်းတဵင်ပေႉၵိၼ်ၵၼ်ၸိူင်ႉၼၼ်ၸိူင်ႉၼႆ။ ဢွၼ်တၢင်းသုတ်း ႁႂ်ႈႁူႉတူဝ်ဝႃႈၸဝ်ႈၵဝ်ႇပဵၼ်ၽႂ်၊ လုၵ်ႉမိူင်းလႂ်မႃးယူႇသဝ်းၼႂ်းဝၢၼ်ႈမိူင်းၼႆႉ (မိူင်းထႆး)။ မိူင်းၼႆႉၵေႃႈ မီးမၢႆမီႈ မိူင်းပၵ်းပိူင်ယူႇ။ ၵွပ်ႈၼၼ် ၼင်ႇႁိုဝ်တေယူႇသဝ်းၵႂႃႇလႆႈၵတ်းၵတ်းယဵၼ်ယဵၼ် ၼႂ်းတူင်ႇဝူင်းၵူၼ်းၼၼ်ႉလႄႈသင်၊ ၼႂ်းပိုၼ်ႉတီႈ တူင်ႇတၢင်ႇၼၼ်ႉလႄႈသင်၊ ပိူၼ်ႈမီးၾိင်ႈထုင်းၸိူင်ႉႁိုဝ်ၵေႃႈ ႁဝ်းၵိုင်ႇလီႁဵတ်းၸွမ်းၾိင်ႈထုင်းပိူၼ်ႈ၊ ထုၵ်ႇလႆႈႁဵတ်းတူဝ် / မေႃဝႆႉဝၢင်းတူဝ်ႁႂ်ႈၶဝ်ႈပိူၼ်ႈ။ မိူၼ်ၼၼ်ၼင်ႇၵဝ်ႇ ဝၢၼ်ႈမိူင်းၼႆႉၵေႃႈ မီးမၢႆမီႈယူႇ၊ မီးလွင်ႈၸတ်းပၵ်းပိူင်တူင်ႇဝူင်းၵူၼ်းယူႇ။ သွၼ်ႇႁႂ်ႈႁဵတ်းၸွမ်းမၢႆမီႈ ပၵ်းပိူင်လႃႈ၊ ၽႂ်တိုၼ်းဢမ်ႇမႃး ပေႉၵိၼ်ႁဝ်း။ ပေႃးဝႃႈႁဝ်းဢမ်ႇႁဵတ်းၸွမ်းမၢႆမီႈ ဢမ်ႇႁဵတ်းၸွမ်းပၵ်းပိူင်ၵေႃႈ ပၼ်ႁႃမၼ်းၸၢင်ႈၵိူတ်ႇၶိုၼ်ႈ - ဝႃႈၼႆ။
ၽိုၼ်လိၵ်ႈ တၢင်ႇယိုၼ်ႈတုၵ်းယွၼ်း လွင်ႈသုၼ်ႇလႆႈႁႅင်းၵၢၼ်ယၢၼ်မိူင်း ဢၼ်ၸုမ်းၼႅင်ႈၶၢႆႇသုၼ်ႇလႆႈ ႁႅင်းၵၢၼ်ယၢၼ်မိူင်း ဝဵင်းၵဵင်းမႆႇ ၸႅၵ်ႇပၼ်ၽူႈၶဝ်ႈႁူမ်ႈပၢင်ဢုပ်ႇၵုမ်လႄႈသင်၊ တၢင်ႇလၢတ်ႈၼႄ ၸဝ်ႈၼႃႈတီႈထႆးလႄႈသင်၊ ဢၼ်ယိုၼ်ႈထိုင်တီႈ ၽူႈၵွၼ်းၸႄႈတွၼ်ႈၵဵင်းမႆႇၼၼ်ႉလႄႈသင်၊ လၢတ်ႈဝႃႈ- ဝဵင်းၵဵင်းမႆႇၼႆႉ ပဵၼ်ဝဵင်းဢၼ်မီးလႅၼ်လိၼ်တပ်းၸပ်းၸိုင်ႈမိူင်းႁူမ်ႈတုမ်မိူင်းမၢၼ်ႈသေ မီးႁႅင်းၵၢၼ်ယၢၼ်မိူင်း မႃးယူႇသဝ်းထင်၊ မႃးႁႃႁဵတ်းၵိၼ်ၵၢၼ်မိူင်းၼႆႉ။ ႁႅင်းၵၢၼ်ယၢၼ်မိူင်း မႃးၸွႆႈပၼ်ႁဵတ်းပၼ်ပၢႆးမၢၵ်ႈမီး၊ တူင်ႇဝူင်းၵူၼ်းလႄႈ ၾိင်ႈငႄႈၾိင်ႈထုင်းမိူင်းထႆးၼႆႉ ႁႂ်ႈၶိုၼ်ႈသင်ႉၶိုၼ်ႈသုင်မႃးပုၼ်ႈၼိုင်ႈၵေႃႈဝႃႈလႆႈ။ လွင်ႈၶဝ်ႈဢွၵ်ႇၵႂႃႇမႃးႁႃသူႇၵၼ်ၼႆႉ မၼ်းတိုၼ်းပဵၼ်ၾိင်ႈပိူင်သၽႃဝၶိူဝ်းၵူၼ်းႁဝ်းမႃး ၸဵမ်လႂ်။
ဢိင်ၼိူဝ်ဝၼ်းႁႅင်းၵၢၼ်ယၢၼ်မိူင်းလုမ်ႈၾႃႉၼႆႉသေ ၸိူဝ်းႁဝ်းၸိူဝ်းပဵၼ်ၼႅင်ႈၶၢႆႇသုၼ်ႇလႆႈႁႅင်းၵၢၼ် ဢၼ်မီးယူႇၼႂ်းဝဵင်းၵဵင်းမႆႇၼႆႉ ယွၼ်းဢဝ်တိုဝ်ႉတၢင်းဝၼ်းၼႆႉသေ ႁႂ်ႈၽူႈၵွၼ်း/ၽွင်းငမ်း ၸႄႈတွၼ်ႈ ၵဵင်းမႆႇလႄႈ ၽူႈၸိူဝ်းၵဵဝ်ႇၶွင်ႈႁႅင်းၵၢၼ်ယၢၼ်မိူင်း၊ ႁႂ်ႈႁူႉထိုင်လွင်ႈယၢပ်ႇၽိုတ်ႇ ပီႈၼွင်ႉႁႅင်းၵၢၼ်ယၢၼ်မိူင်း၊ မိူၼ်ၼင်ႇ လွင်ႈၶီႇၼဵၵ်းတဵၵ်းတဵင်၊ ၸႂ်ႉၵိၼ်ႁႅင်းလၢႆ၊ လွင်ႈမၢႆမီႈယူပ်ႈယွမ်း၊ ၼင်ႇႁိုဝ်ႁႅင်းၵၢၼ် ပေႃးတေမီး ဝတ်း/ဝႂ်သေ ယူႇသဝ်းႁဵတ်းၵၢၼ် လူၺ်ႈဢမ်ႇလႆႈၵူဝ် ၸဝ်ႈၼႃႈတီႈမႃးၵူတ်ႇထတ်းတိၺွပ်းၵုမ်းၶင်၊ တဵၵ်းမႂ်ၵိၼ်ငိုၼ်း၊ လွင်ႈႁႅင်းၵၢၼ် ဢမ်ႇၶဝ်ႈထိုင်လွင်ႈတူၺ်းလူလွမ်ၸိူဝ်းၼႆႉ ႁဵတ်းႁႂ်ႈႁႅင်းၵၢၼ်ယၢၼ်မိူင်း လႆႈယူႇၼႂ်းတူင်ႇဝူင်းဢၼ်ၼိုင်ႈႁင်းၵူၺ်း ဢၼ်ဢမ်ႇၸႂ်ႈတူင်ႇဝူင်းလဵဝ်ၵၼ်တင်းၵူၼ်းၼႂ်းပိုၼ်ႉတီႈ။ လၢႆးႁဵတ်းသၢင်ႈၸိူဝ်းၼႆႉ မၼ်းသၢၼ်ၶတ်းၵၼ်တင်း ပိူင်ပဵၼ်သၽႃဝၵူၼ်းႁဝ်း ဢၼ်မီးၾိင်ႈထုင်းပႅၵ်ႇပိူင်ႈ ၵၼ်သေ ယူႇသဝ်းႁူမ်ႈၵၼ်ၵတ်းၵတ်းယဵၼ်ယဵၼ်။ ယွၼ်ႉၼၼ် ၸင်ႇလႆႈမီးၶေႃႈတၢင်ႇယိုၼ်ႈ/တုၵ်းယွၼ်း ၼင်ႇၼႆ။
1.ဢိင်ၼိူဝ်ၶေႃႈတူၵ်းလူင်းၸၢင်ႈႁႅင်းၵၢၼ် ပိူင် MOU ႁႂ်ႈႁႅင်းၵၢၼ်ယၢၼ်မိူင်း ၸိူဝ်းမီးဝႂ်ၶဝ်ႈမိူင်း (ဝီႊသႃႊ) တဵမ် 4 ပီၼၼ်ႉ တၵ်းတေလႆႈပွၵ်ႈၶိုၼ်း ဝၢၼ်ႈၵိူတ်ႇမိူင်းၼွၼ်းၸဝ်ႈၵဝ်ႇ 2 ပီသေ ၸင်ႇၵွႆႈၶိုၼ်းၶဝ်ႈမႃး ႁဵတ်းၵၢၼ်ၼႂ်းမိူင်းထႆးထႅင်ႈၼႆၼၼ်ႉ သင်ၶိုၼ်းတူၺ်းငဝ်းလၢႆးၵၢၼ်မိူင်း မိူင်းထႆးယၢမ်းလဵဝ်ၸိုင် တိူၵ်ႈတီႈဝႃႈမိူင်းထႆးၶႂ်ႈလႆႈႁႅင်းၵၢၼ် ၸိူဝ်းလုၵ်ႉမိူင်းႁိမ်းႁွမ်းမႃးတင်းၼမ် ၼႆသေတႃႉ ဢမ်ႇမီးလူင်ပွင်ၸိုင်ႈ မႃးတူၺ်းလူႁႅင်းၵၢၼ် ပိူဝ်ႈတႃႇသိုပ်ႇၸၢင်ႈႁဵတ်းၵၢၼ်ၵႂႃႇ။ ယွၼ်ႉၼၼ် ႁဝ်းၶႃႈ ၸင်ႇလႆႈတုၵ်းယွၼ်း ၽူႈၵွၼ်းၸႄႈတွၼ်ႈ ႁိပ်ႈဢွၵ်ႇၶေႃႈပိုၼ်ၽၢဝ်ႇ၊ ၼင်ႇႁိုဝ်ႁႅင်းၵၢၼ်ယၢၼ်မိူင်း တေလႆႈသိုပ်ႇႁဵတ်းၵၢၼ်ၵႂႃႇ လူၺ်ႈဢမ်ႇလႆႈၵူဝ်ႁႄသင်။
2.ႁႂ်ႈႁႅင်းၵၢၼ်ယၢၼ်မိူင်းၵူႈၵေႃႉ ဢမ်ႇဝႃႈပဵၼ်ၵူၼ်းႁဵတ်းၵၢၼ်ၼႂ်းႁႆႈၼႂ်းသူၼ်၊ ၼႂ်းႁိူၼ်းၼႂ်းယေး၊ ၼႂ်းႁၢၼ်ႉ/ရၢၼ်ႉၵႃႊရႃႊဢူဝ်ႊၵေႊ၊ ဢမ်ႇၼၼ် ပဵၼ်မေႃၼူတ်ႈၵေႃႈလီ ႁႂ်ႈၶဝ်ႈထိုင်လွင်ႈႁပ်ႉႁွင်းတၢင်းပိူင်ၵူၼ်း (ပၵၼ်းသင်ၶူမ်း) လူၺ်ႈ ဢမ်ႇမီးၶေႃႈၼွင်ႇသင်။
3.လွင်ႈတႃႇတေယူႇသဝ်းလႄႈႁဵတ်းၵၢၼ်ၵႂႃႇၼႂ်းမိူင်းထႆးၼႆႉ လွင်ႈတႃႇႁဵတ်းဝတ်း/ဝႂ်၊ လွင်ႈပၢတ်ႊသပွတ်ႊ၊ ၵၢၼ်တေႃႇဝတ်း/ဝႂ်၊ ၵၢၼ်ၶၢႆႉၼၢႆးၸၢင်ႈ ၸဵမ်ၸိူဝ်းၼႆႉၵႂႃႇ ႁႂ်ႈႁႅင်းၵၢၼ်ယၢၼ်မိူင်း လႆႈၶိုင်ပွင်ႁဵတ်းသၢင်ႈ၊ ဢမ်ႇၶႂ်ႈႁႂ်ႈလႆႈပိုင်ႈပေႃႈလဵင်ႉမႄႈလဵင်ႉ (ၼၢႆးၸၢင်ႈ) ဢမ်ႇၼၼ် ၵူၼ်းၵၢင် (ၼၢႆးၼႃႈ)သင်။ လွင်ႈပဵၼ်ၼၢႆးၸၢင်ႈ ၼၼ်ႉ ထုၵ်ႇလီတတ်းမၵ်းမိုဝ်ႉဝၼ်း ႁႂ်ႈပဵၼ် 3 လိူၼ်၊ ၼင်ႇႁိုဝ်ႁႅင်းၵၢၼ်တေလိူၵ်ႈဢွင်ႈတီႈႁဵတ်းၵၢၼ်သေ ဢမ်ႇလႆႈထုၵ်ႇပိူၼ်ႈၵိၼ်ၸိၵ်းတွၵ်ႇၸွၵ်း။
4.ႁႂ်ႈလူတ်းပၼ်ၵႃႈၸႂ်ႉၸၢႆႇဝတ်း/ဝႂ်၊ ႁႂ်ႈၵိုင်ႇငၢမ်ႇၵၼ်တင်းၵႃႈႁႅင်း ဢၼ်ႁႅင်းၵၢၼ်ယၢၼ်မိူင်းၶဝ်လႆႈယူႇ ယၢမ်းလဵဝ်။
5.ယွၼ်ႉပိူဝ်ႈႁႅင်းၵၢၼ်ၸိူဝ်းႁဵတ်းၵၢၼ်ၵေႃႇသၢင်ႈ မီးလွင်ႈလႆႈၶၢႆႉၼီယူႇတႃႇသေႇလႄႈ ႁႂ်ႈႁပ်ႉႁွင်းမၵ်းမၼ်ႈ ပၼ်ဝႃႈ ဝတ်း/ဝႂ်ႁႅင်းၵၢၼ်ၼၼ်ႉ ႁဵတ်းၵၢၼ်လႆႈၵူႈတီႈ၊ ဢမ်ႇတၢပ်ႈမီးၶွပ်ႇၶဵတ်ႇ/တူင်ႇ။
6.မိပ်ႇဢီးႁႂ်ႈၼၢႆးၸၢင်ႈ ႁဵတ်းၸွမ်းမၢႆမီႈပၵ်းပိူင်ႁႅင်းၵၢၼ်သေ ၸၢႆႇပၼ်ၵႃႈႁႅင်းၼိုင်ႈဝၼ်း 300 ဝၢတ်ႇ။ တီႈႁဵတ်းၵၢၼ်ၵေႃႈႁႂ်ႈမီးလွင်ႈလွတ်ႈၽေး လႄႈ ၵိုင်ႇမႅၼ်ႈပၢႆးယူႇလီ၊ ႁႂ်ႈမီးၶိူင်ႈႁႄႉၵင်ႈၽွင်းမိူဝ်ႈႁဵတ်းၵၢၼ် ၸဵမ်ၸိူဝ်းၼႆႉ။ သင်ဝႃႈ ၼၢႆးၸၢင်ႈဢမ်ႇႁဵတ်းၸွမ်းၼႆၸိုင် ႁႂ်ႈပၼ်တူတ်ႈတၢမ်ႇၼၵ်းၼၵ်းၼႃၼႃ။
ၼႅင်ႈၵၢၼ်သုၼ်ႇလႆႈႁႅင်းၵၢၼ်ယၢၼ်မိူင်း ဝဵင်းၵဵင်းမႆႇ ဢၼ်ႁူမ်ႈၵၼ်ၸတ်းပၢင်ဢုပ်ႇၵုမ်ၼႆႉ မီး 7 မူႇၸုမ်း။ 1.ၸုမ်းႁႅင်းၵၢၼ်ၽွမ်ႉႁူမ်ႈ (WSA) ၊ 2.ႁူမ်ႈတုမ်ႁႅင်းၵၢၼ် (MWF) ၊ 3.ၸုမ်းသိုဝ်ႇႁႅင်းၼုမ်ႇ (Shan Youth Power) ၊ 4.ၸုမ်းၵပ်းသၢၼ်လွင်ႈၼၢင်းယိင်းတႆး (SWAN) ၊ 5.မူလၼိထိပၼ်ႁႅင်းၵမ်ႉၸွႆႈၼၢင်းယိင်း (EMPOWER) ၊ 6.မူလၼိထိၵဝ်ႉငဝ်ႈသုၼ်ႇလႆႈၵူၼ်းလႄႈလွင်ႈပူၵ်းပွင် (HRDF) ၊ 7.ၶူင်းၵၢၼ်ပၢႆးယူႇလီ လႄႈပၼ်ပိုၼ်ႉႁူႉႁႅင်းၵၢၼ်ယၢၼ်မိူင်း (MAP) ၸိူဝ်းၼႆႉ။


text:
General News
လဝၵမိူင်းမၢၼ်ႈ ႁဵတ်းပပ်ႉပွမ်ပၼ်ၵူၼ်းမိူင်း ထုၵ်ႇၺႃး ၽူႈမီးပုၼ်ႈၽွၼ်းမိူင်းၶႄႇ ၺွပ်းလႆႈ
- Details
- Created on 18 July 2014
- Written by တႆးလွတ်ႈလႅဝ်း
လဝၵ မၢၼ်ႈ ႁဵတ်းပၢတ်ႉသပွတ်ႇပွမ် ပၼ်ၵူၼ်းမိူင်း ဢၼ်ၶဝ်ႈဢွၵ်ႇႁဵတ်းၵၢၼ် ဝဵင်းသူၺ်ႇလီႇ(မိူင်းမၢဝ်း) တီႈလႅၼ်လိၼ် မိူင်းၶႄႇ မိူင်းတႆး ထုၵ်ႇၽူႈမီးပုၼ်ႈၽွၼ်း ၽၢႆႇၶႄႇ ၵူတ်ႇထတ်း တီႉၺွပ်းလႆႈ။
မိူဝ်ႈဝၼ်းထီႈ 15 လိူၼ် July 2014 ၽူႈမီးပုၼ်ႈၽွၼ်းမိူင်းၶႄႇ ၵူတ်ႇထတ်း ၵူၼ်းယိပ်းပၢတ်ႉသပွတ်ႇပွမ်သေ လၵ်ႈၶဝ်ႈမိူင်းၶႄႇ တီႈဝဵင်းသူႇၺ်ႇလီႇ ဢၼ်ပဵၼ်လႅၼ်လိၼ်မိူ်င်းၶႄႇ မိူင်းတႆး တီႉၺွပ်းလႆႈ ၵူၼး်ယိပ်းပၢတ်ႉသပွတ်ႇပွမ် ၼပ်ႉဢၢၼ်ႇႁူဝ်ပၢၵ်ႇမၼ်းၼႆႆယဝ်ႉ။
ၵဵဝ်ႇၵပ်းလွင်ႈၼႆႉ ၽူႈမီးပုၼ်ႈၽွၼ်းမိူင်းၶႄႇၵူတ်ႇထတ်း ပၢတ်ႉသပွတ်ႇပွမ် မိူ်ၼ်ၼင်ႇ မၢႆပပ်ႉ No.1098536 ၼႆႉ တေလႆႈပဵၼ်မိူၼ်ၼင်ႇ No.0126789 ၼႆ လႆႈႁူႉၵူၼ်းၼႂ်းပိုၼ်ႉတီႈၵေႃႉၼိုင်ႈလၢတ်ႈၼႄဝႃႈ “ပေႃးပဵၼ်ပၢတ်ႉသပွတ်ႇဢၼ်တေႉၼႆ ႁူမ်ႈပပ်ႉတင်းသဵင်ႈ မၼ်းတေပႆႇမီးလၢၼ်ႉ ပေႃးမၢႆပပ်ႉ ထိုင်လၢၼ်ႉၵႂႃႇၼႆ ႁူႉလႆႈဝႃႈ ပဵၼ်ပပ်ႉပွမ် ယဝ်ႉၵေႃႈ ပပ်ႉပွမ်ၼႆႉ မၼ်းတေလဵၵ်ႉသေ ယၢဝ်းသေ ပပ်ႉဢၼ်တေႉတေႉမၼ်းၼၼ်ႉ”ဝႃႈၼႆ။
ၵူၼ်းယိပ်းပပ်ႉပွမ်ၼႆႉ ႁူႉဝႃႈပဵၼ် ၸၢဝ်းမၢၼ်ႈ လႄႈ ၵူၼ်းၸိူဝ်းလုၵ်ႉမိူင်းၵႆမႃး ဢမ်ႇၸႂ်ႈ ယူႇၼႂ်းပိုၼ်ႉတီႈ ပေႃးပဵၼ်ၵူၼ်းၼႂ်းပိုၼ်ႉတီႈတေႉ ဢမ်ႇယိပ်း၊ လႆႈႁူႉမႃးတီႈၵူၼ်းမိူင်းၵေႃႉၼိုင်ႈ လၢတ်ႈၼႄဝႃႈ “ဢၼ်ႁဵတ်းပပ်ႉ ပွမ်ပၼ်ၼႆႉ ပဵၼ်လဝၵ ၵူၺ်း ၶဝ်ႁဵတ်းပပ်ႉပွမ်ပၼ် ၵူၼ်းၸိူဝ်းဢၼ် လုၵ်ႉမိူင်းၵႆမႃး၊ ပေႃးၵူၼ်းမိူင်းၵႆဢမ်ႇႁူႉ မႃးႁဵတ်းၼႆ ၶဝ်တေဢဝ်ၼိုင်ႈပပ်ႉၼႆႉ 15000 ပျႃး ပေႃးၵူၼ်းၼႂ်းပိုၼ်ႉတီႈၼႆ တေထိုင်မွၵ်ႈ 3000 ပျႃးၼၼ်ႉၵူၺ်း” ဝႃႈၼႆ။
ၵဵဝ်ႇၵပ်းလွင်ႈၼႆႉ ၽူႈမီးပုၼ်ႈၽွၼ်း လဝၵ ၵေႃႈ ႁပ်ႉၶၢမ်ႇလၢတ်ႈဝႃႈ “ၸႂ်ယဝ်ႉ ဢၼ်ႁဵတ်းဢွၵ်ႇ ပပ်ႉပွမ် ပၼ်ၵူၼ်းမိူင်းၼၼ်ႉ ပဵၼ် လဝၵ ဢၼ်လႆႈၶၢႆႉၵႂႃႇၼၼ်ႉ၊ ဢၼ်ႁဵတ်းပပ်ႉပွမ်ၼၼ်ႉ မၼ်းဢမ်ႇၵဵဝ်ႇ တင်း လဝၵ မႂ်ႇၼႆႉ၊ လဝၵ ၸိူဝ်းၼၼ်ႉ ၶဝ်လႆႈၶၢႆၵႂႃႇယဝ်ႉ”ဝႃႈၼႆ။
တေႃႈလဵဝ်ၼႂ်းၶၢဝ်းတၢင်း သွင်၊သၢမ်ဝၼ်းၼႆႉ ၽၢႆႇၶႄႇၶဝ်ၵေႃႈ ၵူတ်ႇထတ်း ၸႅတ်ႈႁႅင်းဝႆႉ ပေႃးထုၵ်ႇၺႃး တီႉၺွပ်းလႆႈၼႆ မၢင်ႈပွၵ်ႈလႆႈ ပၼ်ငိုၼ်း ၽူႈမီးပုၼ်ႈၽွၼ်း ၶႄႇၶဝ် ၼိုင်ႈၵေႃႉ 500/600 ငိုၼ်းၶႄႇ ထႅင်ႈၼႆယဝ်ႉ။
ၼွၵ်ႈသေၼၼ်ႉၵေႃႈ ပေႃးၽၢႆႇၽူႈမီးပုၼ်ႉၽွၼ်းၶႄႇၶဝ် ၺွပ်းလႆႈၼႆ ၶဝ်ဢဝ်ၵႂႃႇ ၵူတ်ႇထတ်း ၸႅတ်ႈထၢမ်း မွၵ်ႈ သွင်/သၢမ် ဝၼ်းယဝ်ႉ ၸင်ႇၶိုၼ်းသိုပ်ႇသူင်ႇပၼ် ၽၢႆႇမီးပုၼ်ႈၽွၼ်းမၢၼ်ႈၶဝ် ၼႆယဝ်ႉ။
တႆးလွတ်ႈလႅဝ်း


text:
ၶၢဝ်းတၢင်းမွၵ်ႈ 10 ပီမႃးၼႆႉ ဢိင်ၼိူဝ်မီးလၢဝ်းပၢၼ်းၶႄႇ ၵဵပ်းသိုဝ်ႉမႆႉမွၵ်ႇသွမ်ႇ ၵႃႈယႂ်ႇၶၼ်လူင်သေ ႁဵတ်းႁႂ်ႈၵူၼ်းမိူင်း တႆး ဢွၼ်ၵၼ်ႁွၼ်ႈထဝ်ႇႁႃတႅပ်းမႆႉမွၵ်ႇသွမ်ႇ ၼႂ်းထိူၼ်ႇ ၼႂ်းၶိူဝ်း၊ ႁဵတ်းႁႂ်ႈမႆႉမွၵ်ႇသွမ်ႇ ၼႂ်းမိူင်းတႆးၸမ်မူၺ်ႉမူတ်းဝၢႆး။
မႆႉမွၵ်ႇသွမ်ႇၼႆႉ ၼႂ်းၸိုင်ႈတႆး မီးယူႇၼႂ်းလၢႆလၢႆၸႄႈဝဵင်း၊ မိူၼ်ၼင်ႇၼႂ်းၸႄႈဝဵင်းမူႇၸႄႈ/ ၼမ်ႉၶမ်း/ ၵူတ်ႉၶၢႆ/ သႅၼ်ဝီ/ မိူင်းဝီး/ ၼမ်ႉတူႈ/ သီႇပေႃႉ/ ၵျွၵ်ႉမႄး/ မိူင်းယႆ/ ၵေးသီး/ ၼမ်ႉၸၢင်/ ၶူဝ်လမ် ၸိူဝ်းၼႆႉ။ ၵူၺ်းၵႃႈ ၼႂ်းၶၢဝ်းတၢင်း 10 ပီ ပၢႆမႃးၼႆႉ ဢိင်ၼိူဝ်မီးလၢဝ်းပၢၼ်း ၵူၼ်းမိူင်းၶႄႇ မႃးႁႃၵဵပ်းသိုဝ်ႉမႆႉမွၵ်ႇသွမ်ႇသေ ၵူၼ်းမိူင်းတႆးဢွၼ်ၵၼ်ၶဝ်ႈထိူၼ်ႇ ၶဝ်ႈပႃႇ သွၵ်ႈႁႃမႆႉမွၵ်ႇသွမ်ႇ တႅပ်းၶၢႆလႄႈ မိူဝ်ႈလဵဝ် မႆႉမွၵ်ႇသွမ်ႇၸွမ်းၵုင်းၸွမ်းၵွင်း၊ ၸွမ်းဝူဝ်ႇႁူၺ်ႈႁၢဝ်းလွႆ ဢၼ်ပဵၼ်တူၼ်ႈၼႂ်း ထိူၼ်ႇၼႂ်းၶိူဝ်းၸိူဝ်းၼႆႉ ၶႂ်ႈမူၺ်ႉယဝ်ႉ၊ ဢမ်ႇၶႂ်ႈမီးယဝ်ႉ- ၵူၼ်းမိူင်းၵေႃႉၼိုင်ႈလၢတ်ႈၼင်ႇၼႆ။
ၵႃႈပူၼ်ႉမႃး မႆႉမွၵ်ႇသွမ်ႇၼႆႉ ၵူၼ်းမိူင်းတႆးဢဝ်ႁဵတ်းလၵ်းႁူဝ်ႉ သဝ်ထဵင် သဝ်ႁိူၼ်း သဝ်သိုင်ႇၸိူဝ်းၼႆႉ။ ၵူၺ်းၵႃႈ ဝၢႆးမႃး ပေႃးပဵၼ်မႆႉမွၵ်ႇသွမ်ႇ လၵ်းႁူဝ်ႉ သဝ်ထဵင် သဝ်သိုင်ႇၵေႃႈမီးၵူၼ်းယွၼ်းသိုဝ်ႉ။ မိူၼ်ၼင်ႇ ၼႂ်းဝၢၼ်ႈၼိုင်ႈလုၵ်ႈ တေမီးၵူၼ်းတႆးၵေႃႉၼိုင်ႈ ၵႂႃႇတိတ်းတေႃႇဝႆႉလၢဝ်းပၢၼ်းၶႄႇ၊ ပေႃးႁူႉဝႃႈၽႂ်ဢဝ်မႆႉမွၵ်ႇသွမ်ႇ ႁဵတ်းႁိူၼ်းႁဵတ်းယေး ႁဵတ်းသိုင်ႇဝႆႉၵေႃႈ မႃးဢုပ်ႇၵုမ်ၸဝ်ႈႁိူၼ်းယဝ်ႉ မဝ်သိုဝ်ႉဢဝ်- ဝႃႈၼႆ။
ၵူၼ်းၸိူဝ်းႁႃသိုဝ်ႉမႆႉမွၵ်ႇသွမ်ႇၼႆႉ ဢမ်ႇၵွမ်ႉၵႃႈႁႃသိုဝ်ႉမႆႉမွၵ်ႇသွမ်ႇဢၼ်ပဵၼ်တူၼ်ႈသေတိုၵ်ႉတႅပ်းလိူဝ်ႈဝႆႉမႂ်ႇမႂ်ႇၵူၺ်း၊ ဢၼ်လိူဝ်ႈမႂ်ႇၵေႃႈမီးယူႇ ၵူၺ်းၵႃႈဢမ်ႇေပႃးၼမ်။ ဢၼ်ၵႂႃႇႁႃသိုဝ်ႉလၵ်းႁူဝ်ႉ လၵ်းထဵင်ပိူၼ်ႈ၊ သဝ်ႁိူၼ်းၵဝ်ႇပိူၼ်ႈ၊ သဝ်သိုင်ႇပိူၼ်ႈၸိူဝ်းၼႆႉ မီးတင်းၼမ်။ မၢင်ပွၵ်ႈ ၵူၼ်းၸိူဝ်းပဵၼ်ၶီႈယႃႈၶီႈၾိၼ်ႇၸိူဝ်းၼႆႉ ထဵင်ဢၼ်ပိူၼ်ႈႁဵတ်းဝႆႉၼၼ်ႉ ပေႃးဝႃႈၶဝ်ၵႂႃႇၶုတ်ႇတူၺ်း လႆႈႁူႉဝႃႈပဵၼ်မႆႉမွၵ်ႇသွမ်ႇပေႃးၼႆ ယႃႉဢဝ်သဝ်ထဵင်ပိူၼ်ႈၵႂႃႇ၊ ပွႆႇၵိုတ်းဝႆႉၶႃးမုင်းမၼ်းၵူၺ်းၵေႃႈ ႁဵတ်း။ ၽိူဝ်ႇၸဝ်ႈမၼ်းၵႂႃႇႁၼ် ၵိုတ်းၶႃးမုင်းမၼ်းၵူၺ်း၊ သဝ်ထဵင်မၼ်းဢမ်ႇမီးယဝ်ႉ- ဝႃႈၼႆ။
မႆႉမွၵ်ႇသွမ်ႇၼႆႉ ပေႃးပဵၼ်ပွတ်းဝၢၼ်ႈၼွၵ်ႈၼႃးပၢင်ႇ ၼမ်ႉၼၵ်းၼိုင်ႈတၼ်ႊ သိုဝ်ႉၶၢႆၵၼ်ၵႃႈၶၼ် 3-5 သႅၼ်။ တီႈလႃႈသဵဝ်ႈ ၵွပ်ႈပဵၼ်ဝဵင်းယႂ်ႇ ၵႃႈၶၼ်ၼိုင်ႈတၼ်ႊ 8-10 သႅၼ်။ ပေႃးသူင်ႇၵႂႃႇထိုင်မိူင်းၶႄႇယဝ်ႉ 1 တုမ်လဵဝ်ၵူၺ်း၊ ပေႃးဝႃႈတၢင်းၵႂၢင်ႈ မီးမွၵ်ႈ 1 ထတ်း၊ တၢင်းယၢဝ်း 12 ထတ်း ၵႃႈၶၼ်တူၵ်းငိုၼ်းမၢၼ်ႈ 12 သႅၼ်။ ၵွပ်ႈၼၼ် ၵႃႈပဵၼ်မႆႉမွၵ်ႇသွမ်ႇၼႆႉ ပိူၼ်ႈႁွၼ်ႈထဝ်ႇႁႃသိုဝ်ႉတိၵ်းတိၵ်း၊ မိူဝ်ႈလဵဝ် မႆႉမွၵ်ႇသွမ်ႇ ၵႃႈလိူဝ်မႆႉသၵ်း။ လႅမ်ႈလဵၵ်ႉၵေႃႈၶၢႆလႆႈ၊ လႅမ်ႈယႂ်ႇၵေႃႈၶၢႆလႆႈ၊ ပွတ်းဢွၼ်ႇၼိုင်ႈၵူၺ်းၵေႃႈၶၢႆလႆႈ- ဝႃႈၼႆ။
ၵူၼ်းဝၢၼ်ႈၵူၼ်းသူၼ်ပွတ်းလႃႈသဵဝ်ႈၵမ်ႈၽွင်ႈ ၸိူဝ်းဢမ်ႇမီးၵၢၼ်သင်ၼၼ်ႉ ပိူဝ်ႈတႃႇလႆႈငိုၼ်းၼႆသေ ၵႂႃႇတိတ်း တေႃႇလၢဝ်းပၢၼ်းၶႄႇယဝ်ႉ ၵႂႃႇႁွၼ်ႈထဝ်ႇၸွမ်းထုင်ႉတူင်ႇတၢင်ႇဝဵင်းလႃႈသဵဝ်ႈ မိူၼ်ၼင်ႇၸႄႈဢႅၼ်ႇ၊ ၼွင်မွၼ်၊ ၼွင်ၵႂၢႆး၊ ၵုင်းပဝ်း၊ ၼမ်ႉမႃႉ၊ မွၵ်ႇတွင်းၸိူဝ်းၼႆႉ။ ၵူၺ်းၵႃႈ လၢဝ်းပၢၼ်းၶႄႇၸိူဝ်းႁပ်ႉသိုဝ်ႉမႆႉၶဝ် ၵမ်ႈၼမ်ပဵၼ် ၵၢၼ်မၢၵ်ႈမီး တႃႇသုၼ်ႇတူဝ်ၵူၺ်း။
မႆႉမွၵ်ႇသွမ်ႇၼႆႉ ၵႂၢမ်းမၢၼ်ႈဝႃႈ တၢၼ်ႇမႃႇလၢၼ်း၊ တၢင်းထႆးႁွင်ႉဝႃႈ မႆႉၽယုင်း ပဵၼ်မႆႉသႅၼ်းဢၼ်လူင်ပွင်ၸိုင်ႈႁႅတ်ႉႁၢမ်ႈ တႄႉတႄႉ။ မွၵ်ႇမၼ်းပဵၼ်သီသွမ်ႇ၊ ပေႃးဢဝ်ၸႄႈၼမ်ႉၵေႃႈ ဢွၵ်ႇမႃးသီသွမ်ႇ။ ၼိူဝ်ႉမႆႉပဵၼ်သီလႅင် လေႃးသီၶွင်ႇ၊ မီးလွၼ်ႉၵႅၼ်ႇ၊ တၢင်းသုင်တူၼ်ႈမၼ်းမီးမွၵ်ႈ 15-25 မဵတ်ႉ။ ပေႃးဢဝ်ႁဵတ်းသဝ်ႁိူၼ်း သဝ်သိုင်ႇၸိုင် တွၼ်ႈဢၼ်ၶုတ်းထူမ် ဝႆႉၼႂ်းလိၼ်ၼၼ်ႉ ပူၵ်ႇလၢပ်ႈ/ၵိၼ်ပႅတ်ႈ ၼိူဝ်ႉမႆႉမၼ်းၵေႃႈ ဢမ်ႇၵိၼ်ပႃး လွၼ်ႉမၼ်း၊ ၵွပ်ႈလွၼ်ႉမၼ်းၵႅၼ်ႇၵႅၵ်း၊ ပေႃးဢဝ်ႁဵတ်းၶွင်ၸႂ်ႉသေပိူင်ၸိုင် ယိင်ႈထူယိင်ႈလိူမ်ႈ။ ၵူၼ်းမိူင်းၶႄႇ ဢဝ်ႁဵတ်းမႆႉပႅၼ်ႈ ပူသိူဝ်ႇ (ပႃႊၵေႊ)၊ ၶႅၵ်းႁဵတ်းႁုၼ်ႇ ႁၢင်ႈၵူႈၸိူဝ်ႉၵူႈပိူင် ပႃးၸဵမ်ႁုၼ်ႇႁၢင်ႈၽီၶႄႇ၊ ႁုၼ်ႇႁၢင်ႈပုတ်ႉထၸဝ်ႈ၊ ႁဵတ်းၶွၼ်ႉ တဝ်ႉ၊ ၵၼ်းၶွၼ်ႉၸွၵ်း၊ မႆႉထူႇ၊ ႁုၼ်ႇႁၢင်ႈဢၼ်ပိူၼ်ႈၶႂ်ႈလႆႈ ၸိူဝ်းၼႆႉ။


text:
(1) After 8 Hours – Out extra (CO) from your boday
တႄႇဢဝ်ယၢမ်းတိုတ်းလႅၼ်းယႃႈယဝ်ႉၼၼ်ႉ ပေႃးတဵမ် 8 ၸူဝ်ႈမူင်းမႃးၸိုင် ၵႃႊပုၼ်ႊတၢႆႊဢွၵ်ႊသၢႆႊ ဢၼ်လူၼ်ႉလိူဝ်ယူႇ ဝႆႉၼႂ်းတူဝ်ၸဝ်ႈၵဝ်ႇၼၼ်ႉ တေယွမ်းလူင်းၵႂႃႇ။
(2) After 5 Days – Most Of the nicotine Out from your boday.
တႄႇဢဝ်ဝၼ်းတိုတ်းလႅၼ်းယႃႈယဝ်ႉၼၼ်ႉ ပေႃးတဵမ် 5 ဝၼ်းမႃးၸိုင် ၼီႊၵူဝ်ႊတိတ်း ဢၼ်မီးယူႇဝႆႉ ၼႂ်းတူဝ်ၸဝ်ႈၵဝ်ႇ ၼၼ်ႉၵေႃႈ တေၸၢင်ႈႁၢႆၵႂႃႇ။
(3) After One Week – Better sense of smell and taste.
တႄႇဢဝ်ဝၼ်းတိုတ်းလႅၼ်းယႃႈယဝ်ႉၼၼ်ႉ ပေႃးတဵမ် 1 ဝူင်ႈမႃးၸိုင် ဢၢႆမဵၼ်ၼႂ်းသူပ်း ၼႂ်းပၢၵ်ႇၵေႃႈ တေႁၢႆၵႂႃႇ။
(4) After 12 week – Your Lungs recover the ability to clean itself.
တႄႇဢဝ်ဝၼ်းတိုတ်းလႅၼ်းယႃႈၼၼ်ႉ ပေႃးတဵမ် 12 ဝူင်ႈမႃးၸိုင် ပွတ်ႇႁဝ်းၼၼ်ႉ ၸၢင်ႈမေႃလၢင်ႉၶိုၼ်းႁၢင်းမၼ်းသေ ပွတ်ႇတေလီမႃး။
(5) After 3 Months – Better the lung 30%.
တႄႇဢဝ်ဝၼ်းတိုတ်းလႅၼ်းယႃႈယဝ်ႉၼၼ်ႉ ပေႃးတဵမ် 3 လိူၼ်မႃးၸိုင် ပွတ်ႇႁဝ်းတေတိူဝ်းလီမႃးထႅင်ႈႁူဝ်ပၢၵ်ႇ 30 ပုၼ်ႈ။
(6) After 1 Year – Less than your risk of heart disease to half.
တႄႇဢဝ်ဝၼ်းတိုတ်းလႅၼ်းယႃႈယဝ်ႉၼၼ်ႉ ပေႃးတဵမ် 1 ပီမႃးၸိုင် ႁဵတ်းႁႂ်ႈတၢင်းပဵၼ်ႁူဝ်ၸႂ်ယွမ်းလူင်းမွၵ်ႈၼိုင်ႈၶိုင်ႈ။
(7) After 1 Year – Save more than $400.
တႄႇဢဝ်ဝၼ်းတိုတ်းလႅၼ်းယႃႈယဝ်ႉၼၼ်ႉ ပေႃးၼိုင်ႈပီပၢႆမႃးၸိုင် ႁဝ်းတေႁွမ်လႆႈငိုၼ်းၸပ်းထူင်ၸပ်းထွင်း သီႇသႅၼ်ပျႃး (ငိုၼ်းထႆး မွၵ်ႈ 12,000)ၶိုၼ်ႈၼိူဝ်။


text:
ၶူးသွၼ်လိၵ်ႈမၢၼ်ႈ ဢဝ်ၶွၼ်ႉပေႃႉလုၵ်ႈဢွၼ်ႇႁဵၼ်း လိၵ်ႈတႆး ၶၢဝ်းမႆႈၵူၺ်းပႆႇပေႃး၊ ပေႃႉပႃးၶူးသွၼ်လိၵ်ႈတႆးထႅင်ႈ။ ၶူးသွၼ်လိၵ်ႈတႆး ဢမ်ႇတွပ်ႇၶိုၼ်း ယွၼ်ႉပဵၼ်ၼၢင်းယိင်း သမ်ႉပႃးတွင်ႉ။
လွင်ႈၼႆႉ ၵိူတ်ႇၶိုၼ်ႈတီႈဝၢၼ်ႈၼမ်ႉပၢႆႇ ဢိူင်ႇၼႃးသၢႆး ၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ ဢိင်ၼိူဝ်ပဵၼ်ၶၢဝ်းမႆႈ၊ ၽွင်းဢိုတ်းႁဵၼ်းလူင်ပွင်ၸိုင်ႈလႄႈ ၶူးမေႃသွၼ်လိၵ်ႈတႆး (ၸၢႆး) ၵေႃႉၼိုင်ႈ ပိုတ်ႇပၢင်သွၼ်လိၵ်ႈတႆးၶၢဝ်းမႆႈ တီႈႁူင်းႁဵၼ်း လူင်ပွင်ၸိုင်ႈမၢၼ်ႈ။
ထိုင်မႃးမိူဝ်ႈဝၼ်းတီႈ 29/04/2014 ယၢမ်းလိုဝ်ႈႁူင်းႁဵၼ်းၵၢင်ဝၼ်း၊ ၽွင်းၶူးသွၼ်လိၵ်ႈတႆး ဢွၵ်ႇၵႂႃႇတၢင်းၼွၵ်ႈၼၼ်ႉ မီးၶူးသွၼ် ႁူင်းႁဵၼ်းလူင်ပွင်ၸိုင်ႈ သြႃႇမတေႃႇၶျေႃးၸု မႃးတီႈႁူင်းႁဵၼ်းသေ ပွင်ႉလႃႇ ထႃႉဝႃႈ လုၵ်ႈဢွၼ်ႇၸိူဝ်းမႃး ႁဵၼ်းလိၵ်ႈတႆးမေႃးမႄး၊ ၵႂႃႇၸွမ်းတႃႈၸွမ်းတၢင်းၵေႃႈမေႃးမႄး၊ ၵိၼ်ၶဝ်ႈဝၼ်းၵေႃႈမေႃးမႄးၼႆႄလႈဢဝ်ၶွၼ်ႉ ပေႃႉလုၵ်ႈဢွၼ်ႇၸိူဝ်းႁဵၼ်းလိၵ်ႈတႆး။
ယူႇဢမ်ႇႁိုင် ၶူးသွၼ်လိၵ်ႈတႆးၸၢႆး ႁွတ်ႈၽႅဝ်မႃးသေ မႃးလၢတ်ႈတီႈၶူးသွၼ် တေႃႇၶျေႃးၸုဝႃႈ- ယႃႇမႃးႁဵတ်းတီႈလုၵ်ႈဢွၼ်ႇ၊ ဢၼ်ၼႆႉမၼ်းပဵၼ်ၶၢဝ်းယၢမ်းပၢင်သွၼ်လိၵ်ႈတႆး၊ ပေႃးဝႃႈၶႂ်ႈလၢတ်ႈသင်ၵေႃႈႁႂ်ႈလၢတ်ႈတီႈ တူဝ်ၵဝ်ၶႃႈ၊ ၵဝ်ၶႃႈႁပ်ႉပုၼ်ႈၽွၼ်း - ဝႃႈၼႆ။
ၶူးသွၼ်တေႃႇၶျေႃးၸု လၢတ်ႈတီႈၶူးသွၼ်လိၵ်ႈတႆးဝႃႈ- လိၵ်ႈတႆးသူၼႆႉ သွၼ်ဢမ်ႇသွၼ်ၵေႃႈဢမ်ႇမီးလွင်ႈသင်၊ သူလီ လႆႈၶတ်းၸႂ်သွၼ်ႁဵၼ်းၼႆႉ ပဵၼ်လိၵ်ႈဢၸူဝ်းယႃႉ၊ လိၵ်ႈမၢၼ်ႈၼၼ်ႉၵူၺ်း။ ဢၼ်သူသွၼ်ႁဵၼ်းလိၵ်ႈတႆးၼႆႉ ၼိုင်ႈလိူၼ် သူလႆႈငိုၼ်းၵမ်ႉထႅမ် 25,000 ၵူၺ်း၊ တေလၢၵ်ႇလၢႆးသင်။ မိူၼ်ၼင်ႇၶူးသွၼ်လိၵ်ႈမၢၼ်ႈႁဝ်းၼႆႉ ၼိုင်ႈလိူၼ် ႁဝ်းလႆႈပဵၼ် 100,000-150,000 ၸိူဝ်းၼႆႉ၊ ပေႃးတႅၵ်ႈၵၼ်တင်းသူမၼ်းပိူင်ႈၵၼ်ၾႃႉလႄႈလိၼ်- ဝႃႈၼႆ။
ၵဵဝ်ႇၵပ်းလွင်ႈၼႆႉ ၵွပ်ႈၵၢၼ်သွၼ်လိၵ်ႈလၢႆးတႆး ပဵၼ်ၵၢၼ်တႃႇၸိူဝ်ႉၸၢတ်ႈႄလႈ ႁဵတ်းႁႂ်ႈၶူးသွၼ်လိၵ်ႈတႆး ဢမ်ႇႁၢၼ်ႉၸႂ်။ ၸင်ႇလၢတ်ႈတီႈ တေႃႇၶျေႃးၸုဝႃႈ- ပေႃးၶူးသွၼ်ႁဝ်းဢမ်ႇၶႂ်ႈသုၵ်ႉသၵ်ႉၵေႃႈ ပွၵ်ႈမိူဝ်းၶိုၼ်းလႃႈ၊ ဢမ်ႇတၢပ်ႈမႃးမေႃးမႄး တီႈႁိမ်းၼႆႉ။ ၶူးသွၼ်တေႃႇၶျေႃးၸု ၵေႃႈ ဢဝ်ၶွၼ်ႉပေႃႉပၼ်ၶူးသွၼ်လိၵ်ႈတႆး 5 ၵမ်းသေမိူဝ်းၵႂႃႇ။ ၵူၺ်းၵႃႈ ၾၢႆႇၶူးသွၼ်လိၵ်ႈတႆး ဢမ်ႇတွပ်ႇတႅၼ်းသင်တီႈ ၶူးတေႃႇၶျေႃးၸူႉ၊ ယွၼ်ႉမၼ်းပဵၼ်ၼၢင်းယိင်း သမ်ႉပႃးတွင်ႉဝႆႉ။ ဝၼ်းၼၼ်ႉ လႆႈၵိုတ်းလိုဝ်ႈပႅတ်ႈ ပၢင်သွၼ်လိၵ်ႈတႆး- ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၵူၼ်းဝၢၼ်ႈၼမ်ႉပၢႆႇ ဢမ်ႇႁၢၼ်ႉၸႂ်သေ ႁၢင်ႈႁႅၼ်းပိူဝ်ႈတႃႇၵႂႃႇယိုၼ်ႈလိၵ်ႈ တီႈၾၢႆႇၽွင်းငမ်းပၢႆးပၺ်ႇၺႃႇ ၸႄႈဝဵင်းၼမ်ႉတူႈ၊ ႁႂ်ႈၶၢႆႉပၼ်ၶူးသွၼ်ၵေႃႉၼႆႉ။ ၵွပ်ႈဝႃႈ ၵၢၼ်ဢၼ်ဢမ်ႇၵဵဝ်ႇမၼ်းၼၢင်းၵေႃႈ မၼ်းၼၢင်းၵႂႃႇၵဝ်း။ ၵူၺ်းၵႃႈ တေႃႇထိုင်မိူဝ်ႈလဵဝ် ပႆႇလႆႈငိၼ်းဝႃႈတၢင်ႇလိၵ်ႈၼင်ႇၵဝ်ႇ။
ၵဵဝ်ႇလူၺ်ႈလွင်ႈၼႆႉ ၽူႈမီးပုၼ်ႈၽွၼ်းၼႂ်းပိုၼ်ႉတီႈ ၾၢႆႇပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး (SSPP/SSA) ၵေႃႈ ၵႂႃႇလၢတ်ႈတီႈၶူးသွၼ်ၼၢင်းယိင်းၵေႃႉၼႆႉသေ လၢတ်ႈဝႃႈ- ပဵၼ်ပၼ်ႁႃၸိူင်ႉႁိုဝ်ၵေႃႈယဝ်ႉ ယႃႇပေဢဝ်ပၼ်ႁႃၸိူဝ်ႉၶိူဝ်းမႃး ၶဝ်ႈယုင်ႈၸွမ်း၊ ယႃႇပေမႃးၸၼ်ပၼ်ႁႃၸိူဝ်ႉၶိူဝ်းမႃးၶဝ်ႈ၊ ၵူဝ်ပဵၼ်ပၼ်ႁႃ ၼႂ်းၵႄႈၵၢင် ၸၢဝ်းၶိူဝ်းၼိုင်ႈလႄႈၶိူဝ်းၼိုင်ႈ၊ လိၵ်ႈလၢႆးၶိူဝ်းၼိုင်ႈလႄႈၶိူဝ်းၼိုင်ႈ- ဝႃႈၼႆ။
တေႃႇၶျေႃးၸုၼႆႉ ပဵၼ်ၸၢဝ်းၶိူဝ်းမၢၼ်ႈ၊ ပဵၼ်ၵူၼ်းၸႃႇတိမိူင်းမၢၼ်ႈ။ မႃးတူၵ်းပုၼ်ႈၽွၼ်းတၢင်းဝၢၼ်ႈၼမ်ႉပၢႆႇသေ မႃးတႄႇၼႃႈႁိူၼ်းၵိုၵ်းၵူၼ်း ဝၢၼ်ႈၼမ်ႉပၢႆႇ ဢိူင်ႇသၢႆးၶၢဝ် ၸႄႈဝဵင်းၼမ်ႉတူႈ- ၼႆယဝ်ႉ။


text:
ပႃႇတီႇ တီႇမူဝ်ႇၶရေႇၸီႇၸိူဝ်ႉၸၢတ်ႈ ဢမ်ႇၼၼ် ပႃႇတီႇၼူၵ်ႉယုင်း (NLD) ဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်း ထုၵ်ႇၶႃႈႁႅမ်တၢႆၼၼ်ႉ ပႃႇတီႇၶဝ် တေဢမ်ႇၸီႉၼႄးၸုမ်းၽႂ်လႂ် ပေႃးပႆႇလႆႈ လၵ်းထၢၼ်တဵမ်ထူၼ်ႈ။
ပူၼ်ႉမႃးမိူဝ်ႈဝၼ်းထီႈ 16.6.2014 ၼၼ်ႉ ပႃႇတီႇ NLD ဢွၵ်ႇၶေႃႈပိုၼ်ၽၢဝ်ႇ တီႈဝဵင်းလူင်တူၼ်ႈတီး မိူင်းတႆးပွတ်းၸၢၼ်း ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်းလႆႈတၢႆၼႆႉ တေဢမ်ႇၸီႉၼႄးၸုမ်းၽႂ်လႂ် ပေႃးပႆႇလႆႈ လၵ်းထၢၼ်တႅတ်ႈတႅတ်ႈ တေႃးတေႃးၼႆ။
ဢိင်ၼိူဝ်လွင်ႈတၢင်းတီႈၼိူဝ်ၼႆႉသေ ဢၼ်သိုဝ်ႇၶၢဝ်ႇ ၼႂ်းသိုၵ်းမၢၼ်ႈၶဝ် ဢွၵ်ႇၶၢဝ်ႇသေႇယူင်း ႁႂ်ႈၸုမ်းယိပ်းၵွင်ႈၵၢင်ႇၸၢဝ်းၶိူဝ်းလႄႈ ပႃႇတီႇၵၢၼ်မိူင်း ၽိတ်းၽဵၵ်ႇၵၼ်ၼၼ်ႉ ယူႇတီႈ NLDသေ ၸင်ႇလႆႈၶိုၼ်းတႅမ်ႈဢွၵ်ႇ ၶေႃႈပိုၼ်ၽၢဝ်ႇၼႆႉသေ ၼင်ႇႁိုဝ် ၸုမ်းယိပ်းၵွင်ႈၵၢင်ႇၸၢဝ်းၶိူဝ်းတင်းသဵင်ႈလႄႈ ပႃႇတီႇၵၢၼ်မိူင်းတင်းသဵင်ႈ ပေႃးတေဢမ်ႇမီး လွင်ႈၽိတ်းၽႅၵ်ႇ တႅၵ်ႇယၢႆႈၵၼ်ၼၼ်ႉ ၼႆယဝ်ႉ။
လုင်းၸၢႆးၸၢမ်ႇထုၼ်းၼႆႉ ပဵၼ်ၵႅမ်ႁူဝ်ပဝ်ႈပႃႇတီႇ တီႇမူဝ်ႇၶရေႇၸီႇၸိူဝ်ႉၸၢတ်ႈ ဢမ်ႇၼၼ် ပႃႇတီႇၼူၵ်ႉယုင်း (NLD) မိူင်းပဵင်း (ဢိူင်ႇမိူင်းပဵင်း ၸႄႈဝဵင်းႁူဝ်ပူင်း ၸႄႈတွၼ်ႈတူၼ်ႈတီး) ဢႃယု 47 ပီႊ၊ ထုၵ်ႇၵူၼ်းႁၢႆႉ မႃးႁွင်ႉၵႂႃႇၵၢင်ၶမ်ႈၵၢင်ၶိုၼ်းသေ ၽိူဝ်ႇၵၢင်ၼႂ်မႃးၵေႃႈ ၵႂႃႇႁၼ်တူဝ်တၢႆမၼ်းတီႈၵၢင်ပၢင်ႇ လဵင်ႉဝူဝ်း လဵင်ႉၵႂၢႆးႁိမ်းဝၢၼ်ႈၼၼ်ႉၼႆယဝ်ႉ။
တႆးလွတ်ႈလႅဝ်း


text:
တၵ်ႈၵႃႇသတ်ႉထႃး ၸတ်းပၢင်ပွႆးတၢင်ႇၸွင်ႈယွတ်ႈထၢတ်ႈ ၸေးၻီး (ထီး) ဝတ်ႉသႃသၼႃႁူမ်ႈယဵၼ်၊ မီးပီႈၼွင်ႉၵူၼ်း မိူင်းလႃႈသဵဝ်ႈ လၢႆႁူဝ်ဝတ်ႉ ၶဝ်ႈႁူမ်ႈၼပ်ႉႁူဝ်ပၢၵ်ႇ။
ပၢင်ၸႃပၼၸဝ်ႈသြႃႇၸႃရိၼ်ႇတ ႁူဝ်ပဝ်ႈသင်ၶတႆးၸိုင်ႈထႆး
ဝၢႆးၸဝ်ႈသြႃႇၸႃရိၼ်ႇတ ႁူဝ်ပဝ်ႈသင်ၶတႆးၸိုင်ႈထႆး၊ ၸဝ်ႈၵွၼ်းဝတ်ႉဝဵင်းဝၢႆ (မိူင်းၾၢင်) လုသဵင်ႈသုတ်းမုၼ်ၵႂႃႇယဝ်ႉ၊ တၢင်းပီႈၼွင်ႉၸိူဝ်ႉၶိူဝ်းတၵ်ႈၵႃႇသတ်ႉထႃး လႆႈၸတ်းႁႅၼ်း တၢၼ်းပၼ် တေႃႇထိုင်ဝၼ်းတီႈ 14/07/13 ။
တၵ်ႈၵႃႇသတ်ႉထႃး ဝဵင်းတႃႈၶီႈလဵၵ်းတုၵ်းယွၼ်း ပူၵ်းပွင်ဝတ်ႉမိူင်းၽူင်း
ပႃႊတီႊသိူဝ်ၽိူၵ်ႇ တင်းတၵ်ႈၵႃႇသတ်ႉထႃး ၼႂ်းၸႄႈဝဵင်းတႃႈၶီႈလဵၵ်း တုၵ်းယွၼ်းၶိုၼ်းဝတ်ႉ မိူင်းၽူင်း၊ မိူဝ်ႈလဵဝ် တိုၵ်ႉႁဵတ်းလွင်ႈလိူမ်ႈလႆႇတီႇၽဵဝ်ႈ ပိူဝ်ႈတႃႇ ၼိမၼ်တၼ တူၼ်ၶူးၸဝ်ႈဝုၼ်းၸုမ်ႉ ပွၵ်ႈမႃးၼင်ႈၶိုၼ်း။
ၸဝ်ႈသြႃႇၸႃရိၼ်ႇတ ႁူဝ်ပဝ်ႈသင်ၶတႆးၸိုင်ႈထႆး- ၽူႈၵမ်ႉသၢင်ႈၵၢၼ်တူင်ႇဝူင်းၵူၼ်းတႆးလုလွၼ်ႇ
ၸဝ်ႈသြႃႇၸႃရိၼ်ႇတ ႁူဝ်ပဝ်ႈသင်ၶတႆးၸိုင်ႈထႆး ၽူႈၵမ်ႉ သၢင်ႈၸွႆႈၵၢၼ်တူင်ႇဝူင်းၵူၼ်းတႆး ဢၼ်မီးၽူႈမိုတ်ႈၵိုဝ်း ႁူႉၸၵ်းၼမ်လၢႆၼႂ်းတူင်ႇဝူင်းသင်ၶလႄႈ ၽူႈတူင်ႉၼိုင် ၵၢၼ်တႆးၼႂ်းမိူင်းထႆး ၵိုင်ႉၵၢင်ႉလုလွၼ်ႇသဵင်ႈမုၼ်။
သင်ၶယွၼ်းမူႇလိၵ်ႈ ပိူဝ်ႈတႃႇႁဵတ်းပပ်ႉမၢႆတွင်းႁူင်းထမ်း တီႈႁူဝ်မိူင်း
သင်ၶၸဝ်ႈတၢင်းႁူဝ်မိူင်း ယွၼ်းမဵတ်ႈတႃႇႁပ်ႉတၢၼ်း မူႇလိၵ်ႈ တမ်ႈတီႈၽူႈႁၵ်ႉသႃလိၵ်ႈလၢႆး၊ ပိူဝ်ႈတႃႇ ဢိတ်ႇဢွၵ်ႇပပ်ႉမၢႆတွင်းၵိုမ်းၵိုၵ်းပိုၼ်း ႁူင်းထမ်းလူင် ဝတ်ႉထိသုတ်ႉထိ ဝဵင်းႁူဝ်မိူင်း၊ ၸိုင်ႈတႆးပွတ်းၸၢၼ်း။
More Articles...
- ပၢင်ပွႆးတႅမ်ႈတွပ်ႇၶူၼ်ႉၶႆႈလိၵ်ႈထမ်း ဝဵင်းပၢင်လူင်ယဝ်ႉတူဝ်ႈၵႂႃႇ
- ငဝ်ႈငုၼ်းမုၵ်ႉၸုမ်းလူင်သင်ၶပၢင်လူင် ႁပ်ႉႁွမ်းတၢၼ်းငိုၼ်းၵေႃႇသၢင်ႈႁူင်းထမ်း
- ၽိတ်ႈမွၵ်ႇႁူမ်ႈပွႆးယၢတ်ႇၼမ်ႉၵွင်းမူး လႅၼ်လိၼ်တႆး-ထႆး ဝတ်ႉၾႃႉဝဵင်းဢိၼ်း
- ၽူႈမၢႆလူင်မုၵ်ႉၸုမ်းသင်ၶၸိုင်ႈတႆး (ၵဝ်ႇ) ၸဝ်ႈတူၼ်ၶူး ၵူဝ်းဝိတ (ၸဝ်ႈသြႃႇၵေႃး) ဢႃယု 83 ဝႃသႃ 62 လွၼ်ႇၶဝ်ႈသူၼ်မၢၵ်ႈႁၢၵ်ႈၶမ်း
Page 6 of 13


text:
Wp/shn/မိူင်ၶႄႇ
This article contains text which need to be translated into the Shan language. You can help us Translate it.
ၸိုင်ႈမိူင်းၸွမ်ၸိုင်ႈၵူၼ်းမိူင်းပၢၼ်ႇပွင်ႊမိူင်းၶႄႇၼႆ့ ၵႃႊတီႈဢေးသျိူဝ်းဝၼ်းဢွၵ်ႇၼၼ်ႉ မၼ်းပဵၼ်ၸိုင်ႈမိူင်းဢၼ်ယႂ်ႇတီႈသုတ်းသေ၊ ၼႂ်းလူၵ်ႈၼႆႉၸမ်း မၼ်းပဵၼ်ၸိုင်ႈမိူင်းဢၼ်ယႂ်ႇသေပိူၼ်ႈ ထီႈသၢမ် ဢမ်ႇၼၼ် ထီႈသီႇ။ မိူင်းၶႄႇၼႆ ႁူဝ်ၼပ်ႉၵူၼ်းမၼ်းမီး 1300 လၢၼ်ႉသေ ပဵၼ်ၸိုင်ႈမိူင်းဢၼ်ႁူဝ်ၼပ်ႉၵူၼ်းၼမ်သေပိူၼ်ႈၵေႃႈၸႂ်ႈယဝ်ႉ။ ပဵၼ်မိူင်းဢၼ် ပႃႇတီႇၶွမ်ႇမၼိတ်ႉ ၽွင်းငမ်း။ မီးၸေႊတွၼ်ႊတင်းသဵင်ႈ(22)ဢၼ်၊ လႅၼ်ႊမီးသုၼ်ႇၵႂၢၼ်းပွင်ႊႁၢင်းၶေႃ(5)ဢၼ်၊ ဝဵင်းငဝ်ႈၸိုင်ႈဢၼ်ပၢၼ်ႇပွင်ႊလွင်ႈလိူမ်ႈလႆႈ(4)ဢၼ်(ပိူၺ်ႇၸိင်း၊ ထျၢၼ်းၸိင်း၊ သျၢင်ႁၢႆး၊ ၶျူင်ႇၶျိင်ႉ)လႄႈလႅၼ်ႊၵႂၢၼ်းပွင်ႊၶိုၵ်ႉၶၢႆး(2)ဢၼ်(ႁွင်ႊၵွင်ႊလႄႈ မၵၢဝ်း)။ ဝဵင်းငဝ်ႈၸိုင်ႈမိူင်းၶႄႇ ပဵၼ်ဝဵင်းပိူၺ်ႇၸိင်း။
ၸေႊတွၼ်ႊ ၸိုင်ႈမိူင်းၸွမ်ၸိုင်ႈၵူၼ်းမိူင်းပၢၼ်ႇပွင်ႊမိူင်းၶႄႇၼႆႉၸိုင်ႈ ပေႃးႁူမ်ႈပႃးတင်း ထႆႇဝၼ်ႇၼႆ တေမီးၸေႊတွၼ်ႊ(23)တွၼ်ႊ။ ထႆႇဝၼ်ႇတႄႉ ယူႇတီႈၸိုင်ႈမိူင်းၸွမ်ၸိုင်ႈ ၵူၼ်းမိူင်းပၢၼ်ႇ ပွင်ႊမိူင်းၶႄႇသေဢုပ်ႇပိူင်ႇၽွင်းငမ်း။ ၵဵဝ်ႇၵပ်းလူၺ်ႈၵၢပ်ႈၽွင်းငမ်းဢုပ်ႇပိူင်ႇထႆႇဝၼ်ႇသေ ၼႂ်းၵႄႈ ၸိုင်ႈမိူင်းၸွမ်ၸိုင်ႈၵူၼ်းမိူင်းပၢၼ်ႇပွင်ႊမိူင်းၶႄႇလႄႈ တင်းထႆႇဝၼ်ႇ တိုၵ်ႉမီးလွင်ႈ ထဵင်ၵၼ်ယူႇ။ ၼွၵ်ႈသေ(23)ၸေႊတွၼ်ႊယဝ်ႉၼၼ်ႉ ယင်းမီးၸေႊတွၼ်ႊပၢၼ်ႇပွင်ႊႁၢင်းၶေႃ(5)မိူင်း၊ ဝဵင်းငဝ်ႈၸိုင်ႈဢၼ်ပၢၼ်ႇပွင်ႊလွင်ႈလိူမ်ႈလႆႈ(4)ဢၼ်၊ လႅၼ်ႊလိၼ် လႆႈသုၼ်ႇ ၶိုၵ်ႉၶၢႆးတႃႇၵႂၢၼ်းပွင်ႊ(2)ဢၼ်။ ၸေႊတွၼ်ႊ(22)ဢၼ်၊ ၸေႊတွၼ်ႊပၢၼ်ႇပွင်ႊႁၢင်းၶေႃ(5)မိူင်း၊ ဝဵင်းငဝ်ႈၸိုင်ႈဢၼ်ပၢၼ်ႇပွင်ႊလွင်ႈလိူမ်ႈလႆႈ(4) ဢၼ်ၶဝ်ၸိူဝ်းၼႆ့မႃးႁူမ်ႈၵၼ်သေ ႁွင်ႉဝႃႈ "မိူင်းၶႄႇလူင်"(Mainland Chian) ၼႆယဝ်ႉ။
ၸေႊတွၼ်ႊ(24)ဢၼ်
ၸေႊတွၼ်ႊ ဢၢၼ်းႁူၺ်း- Anhui (安徽) ၸေႊတွၼ်ႊ ၾူးၸျႅၼ့်- Fujian (福建) ၸေႊတွၼ်ႊ ၵၢၼ်းသူႉ - Gansu (甘肃) ၸေႊတွၼ်ႊၵႂၢၼ်းတူင်ႇ - Guangdong (广东) ၸေႊတွၼ်ႊ ၵူၺ်းၸိူဝ်း - Guizhou (贵州) ၸေႊတွၼ်ႊႁၢႆးၼၢင်း- Hainan (海南) ၸေႊတွၼ်ႊ ႁိူၺ်းပိူၺ်ႊ - Hebei (河北) ၸေႊတွၼ်ႊ ႁိူၺ်းလူင်ၸၢင်း- Heilongjiang (黑龙江) ၸေႊတွၼ်ႊ ႁႄးၼၢၼ်- Henan (河南) ၸေႊတွၼ်ႊ ႁူးပေႇ - Hubei (湖北) ၸေႊတွၼ်ႊ ႁူးၼၢၼ်- Hunan (湖南) ၸေႊတွၼ်ႊ ၸျႅင်းသူး - Jiangsu (江苏) ၸေႊတွၼ်ႊ ၸျႅင်းသျီး - Jiangxi (江西) ၸေႊတွၼ်ႊ ၸီႉလိၼ် - Jilin (吉林) ၸေႊတွၼ်ႊ လႅဝ်းၼိင် - Liaoning (辽宁) ၸေႊတွၼ်ႊ ၶျိင်းႁၢႆ - Qinghai (青海) ၸေႊတွၼ်ႊ သျၢၼ်ႇသျီး - Shaanxi (陕西) (ၾၢင်ႉလၢႆးဢွၵ်ႇသဵင်) ၸေႊတွၼ်ႊ သျၢၼ်းတူင်ႇ - Shandong (山东) တေႊတွၼ်ႊ သၢၼ်ႊသျီး - Shanxi (山西) (ၾၢင်ႉလၢႆးဢွၵ်ႇသဵင်။) ၸေႊတွၼ်ႊ သီႇၶျွၼ်း - Sichuan (四川) ၸေႊတွၼ်ႊ ထႆႇဝၼ်ႇ - Taiwan (台湾) (ယူႇတီႈမိူင်းၶႄႇလူင်သေ ၽွင်းငမ်း ) ၸေႊတွၼ်ႊ ယုၼ်းၼၢၼ် - Yunnan (云南) ၸေႊတွၼ်ႊ ၸႄ့ၸိင်း - Zhejiang (浙江)


text:
ၼႂ်းတိုဝ်ႉတၢင်းလုၵ်ႉမိူင်းဢိင်ႇၵလၢၼ်ႇ ႁွတ်ႈၽႅဝ် မိူင်းထႆး၊ ၶိုၼ်းပွၵ်ႈႁွတ်ႈၽႅဝ်မိူင်းတႆး ဢၼ်ပဵၼ်ဝၢၼ်ႈ ၵိူတ်ႇ မိူင်းၼွၼ်းမၼ်းၸဝ်ႈၼႆႉ ၸဝ်ႈတူၼ်ၶူးထမ်မသႃမိ ဢဝ်ၼမ်ႉသႅင်ၵႂၢမ်းထမ်းသွၼ်းယမ်းပၼ်ႁူဝ်ၸႂ် ၵူၼ်းမိူင်းတႆး ဝဵင်းၼိုင်ႈယဝ်ႉဝဵင်းၼိုင်ႈ။
ဝတ်ႉၼွင်ၵွၵ်ႇၶမ်း
ၽိတ်ႈမွၵ်ႇႁူမ်ႇပွႆးမႁႃၵုသူလ်ႇလူႇတၢၼ်းယၢတ်ႇၼမ်ႉ
ဝတ်ႉၼွင်ၵွၵ်ႇၶမ်း (ဝတ်ႉတႆး) ဝဵင်းႁႅင် ၵဵင်းမႆႇ
ဝၼ်းထိ 5-7/03/2012 ဝတ်ႉၼွင်ၵွၵ်ႇၶမ်း (ဝတ်ႉတႆး) ၼႂ်းၸႄႈဝဵင်းဝဵင်းႁႅင် ၸႄႈတွၼ်ႈၵဵင်းမႆႇ တေၸတ်းပဵၼ်ပၢင်ပွႆး မႁႃၵုသူလ်ႇ လူႇတၢၼ်းယၢတ်ႇၼမ်ႉဝိႁၢရ်လူင်၊ သိမ်ႇ၊ ႁူဝ်ႉ လႄႈသလွပ်ႈ (သႃလႃး) ဢၼ်တိုၵ်ႉသၢင်ႈယဝ်ႉတူဝ်ႈလီငၢမ်း ၸွမ်းလွၵ်းၾၢင်ႁၢင်ႈလၢႆးတႆး။
ဝတ်ႉၼွင်ၵွၵ်ႇၶမ်းတႄႇၵေႃႇသၢင်ႈမိူဝ်ႈၵၢင်ပီ 1996 (ဝၢႆးၶုၼ်သႃႇဝၢင်းၶိူင်ႈၸူးမၢၼ်ႈ) ပိုၼ်ႉတီႈသၢင်ႈဝတ်ႉၵႂၢင်ႈ 2000 ဝႃး ပၼ်ႇမူၼ်း၊ ၽူႈဢွၼ်တႄႇၵေႃႇသၢင်ႈပဵၼ်ၸဝ်ႈသြႃႇၼၼ်ႇတဝမ်ႇသ ၸႃတိဝဵင်းသီႇပေႃႉ (ၽူႈယၢမ်ႈပဵၼ်ၸဝ်ႈၵွၼ်းဝတ်ႉ မိူင်းထႃး) မိူဝ်ႈဢွၼ်တၢင်းသၢင်ႈပဵၼ်ဝတ်ႉ ၵင်ႈၽၢၵ်ႈမုင်းၶႃး၊ ဝၢႆးမႃးၼႂ်းပီ 2001 ၶိုၼ်းတႄႇၵေႃႇသၢင်ႈဝတ်ႉလင်မႂ်ႇ ပဵၼ်ဝတ်ႉမုင်းလဵၵ်း ၵင်ႈၽႃပုၼ်။
ဝၢႆးၸဝ်ႈသြႃႇၼၼ်ႇတဝမ်ႇသ လႆႈလုလွၼ်ႇၵႂႃႇၼႂ်းပီ 2002 ၊ တၵ်ႉၵႃႇသတ်ႉထႃးလႆႈၼိမၼ်တပၢင်းဢဝ် ၸဝ်ႈသြႃႇၵုၼ်တရ (ၽူႈသုင်လဵပ်ႈႁဵၼ်းပၢၼ်းသီ လႄႈၾိင်ႈလၢႆးတႆး) ၶိုၼ်ႈပဵၼ်ၸဝ်ႈၵွၼ်းဝတ်ႉ၊ တႄႇၼၼ်ႉမႃး ၸဝ်ႈသြႃႇၵုၼ်တရ လႆႈဢွၼ် ဢဝ်တၵ်ႉၵႃႇသတ်ႉထႃး သိုပ်ႇသၢင်ႈပူၵ်းပွင်ၼႂ်းဝတ်ႉဝႃးလူၺ်ႈဢိင်သၢင်ႈၸွမ်းလွၵ်းၾၢင်လၢႆးတႆးမႃး။
ဝတ်ႉၼွင်ၵွၵ်ႇၶမ်း သွၼ်ႇပဵၼ်ဝတ်ႉဢၼ်သၢင်ႈလူၺ်ႈလွၵ်းၾၢင်လၢႆးတႆးၶိုၵ်ႉၶႅမ်ႉႁၢင်ႈလီၼႂ်းၸႄႈဝဵင်းဝဵင်းႁႅင် ၸႄႈတွၼ်ႈ ၵဵင်းမႆႇ (ၸိုင်ႈထႆး) ၊ မိူဝ်ႈလဵဝ်ၼႂ်းဝၢင်းဝတ်ႉမီးဝိႁၢရ်လူင် 1 လင်၊ သိမ်ႇၵၢင်ၼမ်ႉ 1 လင်၊ သႃလႃႁူင်းၼွၼ်းသင်ၶ၊ သႃလႃး ႁူင်းၼွၼ်းပူႇသိလ်ၼၢႆးသိလ်၊ ၵျွင်းၾႆး လႄႈႁူဝ်ႉဢုတ်ႉလွမ်ႉႁွပ်ႈ၊ လိူဝ်ၼၼ်ႉမီးဝႆႉပႃးႁူင်းၼႄၾိင်ႈၵႃႈပၢႆးမွၼ်းတႆး။
ၶပ်ႉမၢႆပၢင်ပွႆး
ဝၼ်းထိ 5/3/12
ယၢမ်း 9.00 မူင်း မီးပၢင်လူႇတၢၼ်းယိူင်းၸူးထိုင်ၽူႈမီးၵုၼ်းမုၼ်ႁူမ်ႈၵေႃႇသၢင်ႈဝတ်ႉ၊
ဝၼ်းထိ 6/3/12
ယၢမ်း 9.00 မူင်း တၵ်ႉၵႃႇသတ်ႉထႃးတီႈၵႆ-ၸမ် ႁူမ်ႈလူႇတၢၼ်း၊
ဝၼ်းထိ 7/3/12
ယၢမ်း 04.00 မူင်း ၼိမၼ်တသင်ၶၸဝ်ႈဝၢၼ်းပရိတ်ႈ - တၢင်ႇဢၼေႇၵၸႃႇ
ယၢမ်း 11.00 မူင်း ၵၢပ်ႈသွမ်းသင်ၶၸဝ်ႈ
ယၢမ်း 12.00 မူင်း လဵင်ႉလူၶႅၵ်ႇတၵ်ႉၵႃႇႁူမ်ႈပၢင်ပွႆး
ယၢမ်း 13.00 မူင်း လူႇတၢၼ်းယၢတ်ႇၼမ်ႉ
...ၼႂ်းပၢင်ပွႆးၶၢဝ်းတၢင်း 3 ဝၼ်း မီးလွင်ႈလူႇတၢၼ်း လႄႈ လွင်ႈၼႄၾိင်ႈၵႃႈ - ႁွင်ႉၵႂၢမ်းပၢၼ်ၵဝ်ႇ - ပၢၼ်မႂ်ႇ ၽူႈႁွင်ႉၵႂၢမ်းၸိုဝ်ႈယႂ်ႇဢၼ်တေမႃးမူၼ်ႈၸႂ် မီးမိူၼ်ၼင်ႇ ..
ၸၢႆးဢွင်ႇထီးၶမ်း / ၸၢႆးႁၢၼ်လႅင်း / ၸၢႆးသၢႆလႅတ်ႇ / ၸၢႆးသုၼ်ႁၢႆး /
ၸၢႆးၼွင်. / ၸၢႆးၽွမ်.သႅင်မိူင်း / ၸၢႆးလၢဝ်ၶိူဝ်း / ၶိူဝ်းသုင် / ၸၢႆးလွမ်.ဝုၼ်း
ယိင်းၼေႃႇၶမ်း / ၼၢင်းလၢဝ်ၼုမ်ႇႁွမ် / ၼၢင်းၽူၺ်းႁွမ်/ ၼၢင်းသႅင်ဢွၼ်ႇ
ၼၢင်းၶဵမ်ၶမ်း / ၼၢင်းလႃၼူၼ်း / ၸုမ်းႁႆႇတိုင်ႈ ၵူၼ်းၼုမ်ႇတႆးၵဵင်းမႆႇ
...ၵပ်းသိုပ်ႇတွင်ႈထၢမ်ႁူဝ်ယွႆႈလႆႈတီႈ 087-1929005 (ၸဝ်ႈသြႃႇၵုၼ်တရ) / 080-1257474 (ၸၢႆးဢၢၼ်းတႆး)...
ႁွင်ႉမွၵ်ႇ ၽူႈမီးၸေႇတၼႃႇ ႁူမ်ႈပၢင်ႁွမ်း တၢၼ်း သၢင်ႈတိူၵ်ႈသွၼ်လိၵ်ႈ ဝဵင်းမိူင်းပၼ်ႇ
ဢိင်ၼိူဝ်တေမီးပၢင်ႁွမ်းတၢၼ်းငိုၼ်းသၢင်ႈတိူၵ်ႈသွၼ်လိၵ်ႈ ဝတ်ႉလူင်မူၺ်ႇတေႃႇဝဵင်းမိူင်းပၼ်ႇ တီႈဝတ်ႉမႂ်ႇ ၵုင်းထဵပ်ႈ လႄႈတီႈဝတ်ႉပႃႇပဝ်ႈ ၵဵင်းမႆႇ သေယူႇတီႈသင်ၶၸဝ်ႈ ဢိၵ်ႇ တၵ်ႈၵႃႇ သတ်ႉထႃးႁွင်ႉမွၵ်ႇၸဝ်ႈၽူႈၵူၼ်းလီ တင်းသဵင်ႈ ၶဝ်ႈႁူမ်ႈႁွမ်းတၢၼ်း။
ၸွမ်ၸိုင်ႈမိူင်းႁူမ်ႈတုမ်မၢၼ်ႈၵႂႃႇထႅမ်လွင်ႈ မိုတ်ႈၵိုဝ်းမိူင်းဢိၼ်ႊၻီႊယိူဝ်ႊလႄႈၵႂႃႇဝႄႉ ဝႆႈၽြႃးတီႈပုတ်ႉထၵယႃ
မိူဝ်ႈဝၼ်းတီႈ 12-13/10/2011ၼၼ်ႉၸွမ်ၸိုင်ႈမိူင်း မၢၼ်ႈဢူးတဵင်းသဵင်ႇလႄႈ မေးၼၢင်းၶိၼ်ႇၶိၼ်ႇဝိၼ်း ဢွၼ်ႁူဝ်ၽွင်းလူင်လႄႈၽူႈတၢင်တူဝ်ၸုမ်းလူင်ပွင်ၸိုင်ႈ ႁိမ်း 50ၵေႃႉလိူဝ်လုၵ်ႉတီႈဝဵင်းလူင်ၼေႇပျီႇတေႃႇမိူင်း ႁူမ်ႈတုမ်မၢၼ်ႈသေ မိူဝ်းလူင်းတီႈဝဵင်းၵယႃၼႂ်းၸႄႈမိူင်း ဝီႊႁၢရ်ႊ(ဝိႁၢၼ်) ပိူဝ်ႈတႃႇၵႂႃႇဝႄႉဢႅဝ်ႇဝႆႈၽြႃးတီႈပုတ်ႉထ ၽြႃးပဵၼ်ၸဝ်ႈၵူဝ်တမပဵၼ်ၽြႃးမိူၼ်ၵူၼ်းလူင်သိုၵ်း မၢၼ်ႈၵူႈၸုမ်းၸုမ်းလႄႈ ဢဝ်သိုၵ်းၵလႃး၊ ပလိၵ်ႈၵလႃး လႄႈၶွမ်ႊမတီႊမႁႃပူဝ်းထိသူဝ်ႊသၢႆႊတီႊၶဝ်တင်းမုၼ် ၸဝ်ႈလႄႈၵူၼ်းႁိူၼ်းၼႅတ်ႈႁဵတ်းၵၢၼ်ႁပ်ႉတွၼ်ႈ၊ ဢဝ် လွင်ႈႁူမ်ႇလူမ်ႈၵၼ်သမ်ႉပေႃးသူၼ်သဵၼ်ႈသၢၼ်ၵႂႃႇသဵင်ႈ။
ပိုၼ်ၽၢဝ်ႇၶဝ်ႈႁူမ်ႈၼႃႈမုၼ် သိုဝ်ႉတီႈ လိၼ်သၢင်ႈဝတ်ႉတႆး ၵမ်ပေႃးၸဝိသဵသ်ႇ
သိလ်ထမ်းၸဝ်ႈဝိသဵသ်ႇ ၶူးဝႃးလႃႈ ပၺ်ၺႃၸႃရၽိၵ်ႉၶု ဝတ်ႉထၢတ်ႈပုင်ႇလူဝ်ႉ ဝဵင်းတႃႈၶီႈလဵၵ်း မိူင်းတႆးပွတ်းဢွၵ်ႇ ဢွၼ်ႁူဝ်ၼမ်းၼႃႈလုၵ်ႈသိသ်ႉသင်ၶလႄႈတၵ်ႉၵႃႇသတ်ႉ ထႃးတီႈၸမ်တီႈၵႆတင်းသဵင်ႈ၊ၸဝ်ႈႁဝ်းဢထိထၢၼ်ႇယိူင်း ၸူး ၵမ်ႉၸွႆႈသႃသၼႃၶမ်းၽြႃးပဵၼ်ၸဝ်ႈႁႂ်ႈၽႄႈတိူၼ်း ႁိူဝ်ႈႁိူင်းၵႂႃႇၼႃႈၶၢဝ်းၵႆၼႆသေတေသိုဝ်ႉတီႈလိၼ်ပုၼ်ႈ တႃႇၵေႃႇ သၢင်ႈဝတ်ႉတႆးၵမ်ပေႃးၸဝိသဵသ်ႇဢိူင်ႇသႃရ ၼၢထ်ႉ မိူင်းပႃရႃၼသီ ဢိၼ်ႊၻီႊယိူဝ်ႊ။
More Articles...
Page 9 of 13


text:
Wp/shn/မိူင်းထႆး
မိူင်းႁေႃၶမ်းထႆး(ၵႂၢမ်းထႆး: ราชอาณาจักรไทย ရႃႈꩡဢႃၼႃးၸၵ်ြႇထႆး) ၼႆႉ ပဵၼ်မိူင်းၵွၼ်းၶေႃမိူင်းၼိူင်ႈ ဢၼ်မီးဝႆႉတီႈလမ်ႇလွင်ႈ ၼႂ်းတွၼ်ႊၸဵင်ႇၸၢၼ်းဝၼ်းဢွၵ်ႇဢေးသျိူဝ်း။ ၾၢႆႇႁွင်ႇၼၼ်ႉမီး မိူင်းမၢၼ်ႊလႄႈ မိူင်းလၢဝ်း၊ ၾၢႆႇဝၼ်းဢွၵ်ႇၼၼ်ႉမီး မိူင်းလၢဝ်း လႄႈ မိူင်းၵမ်ႇပေႃးတီးယိူဝ်း၊ ၾၢႆႇၸၢၼ်းတႄႉမီး ၵိဝ်ႇၼမ်ႉထႆး လႄႈ မိူင်းမလေးသျိူဝ်း၊ ၾၢႆႇဝၼ်းတူၵ်းတႄႉမီး ပၢင်ႇလၢႆႇဢႅတ်ႇမႅၼ်ႇ လႄႈ မိူင်းမၢၼ်ႊ ၶဝ်လွမ်ႉႁွပ်ႈမိူင်းထႆးဝႆႉ။ လႅၼ်ႊၼမ်ႉမိူင်းထႆးၼႆႉ ၾၢႆႇၵိဝ်ႇၼမ်ႉထႆး ၸဵင်ႇၸၢၼ်းဝၼ်းဢွၵ်ႇၼၼ်ႉ တိတ်းၸပ်းၵၼ်ဝႆႉတင်း လႅၼ်ႊၼမ်ႉ မိူင်းဝႅတ်ႉၼၢမ်း၊ ၾၢႆႇပၢင်ႇလၢႆႇဢႅတ်ႇမႅၼ်ႇ ၸဵင်ႇၸၢၼ်းဝၼ်းတူၵ်းၼၼ်ႉ တိတ်းၸပ်းၵၼ်ဝႆႉတင်း လႅၼ်ႊၼမ်ႉ မိူင်းဢိၼ်ႇတူဝ်ႇၼီးသျိူဝ်း လႄႈ မိူင်းဢိၼ်းတီးယိူဝ်း ၶဝ်ယဝ်ႉ။ ၵုင်းထဵပ်ႈ (မိူင်းၵွၵ်ႇ) ၼႆႉ ပဵၼ်ဝဵင်းလူင်ငဝ်ႈၸိုင်ႈ မိူင်းထႆးသေဢမ်ႇၵႃး ပဵၼ်ဝဵင်းဢၼ်ယႂ်ႇတီႈသုတ်း ၼႂ်းမိူင်းထႆး။ ၵုင်းထဵပ်ႈ ၼႆႉ ပဵၼ်ဝဵင်းငဝ်ႈငႃႇ တႃႇၵၢၼ်မိူင်း၊ ၵၢၼ်မၢၵ်ႈမီး၊ ၵၢၼ်ႁဵတ်းဢွၵ်ႇၶူဝ်းၵုၼ်ႇ လႄႈ ၵၢၼ်ၾၢႆႇၾိင်ႈထုင်းယဵၼ်ႇငႄႈ ၸိူဝ်းၼၼ်ႉ ဝဵင်းၼိူင်ႈယဝ်ႉ။


text:
Wp/shn/မေႃယႃလူင် ၶုၼ်ယီႈ
Contents
ပီႈၼွင့်ၸိူဝ့်ၶိူဝ်း[edit]
ၸိုဝ်ႈဢူႈ - မျူဝ့်ၸႃးလူင် ၶုၼ်ပၢၼ်း။
ၸိုဝ်ႈမႄႈ - ၼၢင်းႁွင်။
ဝၼ်းၵိူတ်ႇ - 27.11.1908 လိူၼ်ၸဵင်မႂ်ႇ 5 ၶမ်ႈဝၼ်းသုၵ်း(သွၵ်ႇၵျုႇ) 1270 ၼီႊ။
ၸိုဝ်ႈမေး - 1. ၼၢင်းသူၺ်ႇႁၢၼ်ႇ၊ 2. ၼၢင်းၶူင့်။
ၸိုဝ်ႈလုၵ်ႈ - 1. ၶုၼ်ၺူၼ့်၊ 2. ၸၢႆးမျူဝ်းမိၼ့်၊ 3. ၸၢႆးမျူဝ်းတိၼ်ႇ၊ 4. ၸၢႆးမျူဝ်းၶျိတ့်၊ 5. ၼၢင်းယီႇယီႇမျိၼ့်၊ 6. ၼၢင်းယီႇယီႇထေး။
ၵူၼ်းတႆးၸိူဝ်းဢမ်ႇႁၢႆဢၼ်ဝႃႈၼၼ့် ပွင်ႇၸိူင့်ႁိုဝ်?။ ၼႂ်းမိူင်းတႆးႁဝ်း မိူဝ်ႈပူၼ့်မႃးၼၼ့် မီးၵူၼ်းၸိုဝ်ႈယႂ်ႇသဵင်လူင်ၼမ်တႄ့တႄ့။ ႁူမ်ႈဝႃႈ လပ်းတႃလိုမ်းမိူင်းၵႂႃႇသေယဝ့်ၼႆၵေႃႈ၊ ၸိုဝ်ႈသဵဝ်ၶဝ်ၸဝ်ႈၼႆ့ ဢမ်ႇႁၢႆသေဢမ်ႇၵႃး ဢၢႆႁွမ်မၼ်းၼၼ့် မိူၼ်ၼင်ႇမွၵ်ႇႁွမ်ႁူၺ်းယဝ့်။ ႁွမ်ယူႇတႃႇသေ။ ႁဵတ်းသင်လႄႈ ၵူၼ်းၸိူဝ်းၼၼ့် တူဝ်တၢႆသေ ၸိုဝ်ႈၶဝ်သမ့်ဢမ်ႇႁၢႆ၊ ပေႃးဝႃးၼႆၸိုင် ၵွပ်ႈပိူဝ်ႈၵၢၼ်ဢၼ်ၶဝ်ႁဵတ်းဝႆ့ၼၼ့် ဢမ်ႇပၼ်ၸိုဝ်ႈၶဝ် ႁၢႆလၢႆလႄႈ တူဝ်ၶဝ်တၢႆၵႂႃႇသေယဝ့်ၵေႃႈ ၸိုဝ်ႈၶဝ်ၼႆ့ ၵိုတ်းၸပ်းဝႆ့ယူႇၼႂပိုၼ်းတႆးႁဝ်းၼၼ့်ယဝ့်။
ၶဝ်ႈပေ့ႁဵတ်းၵၢၼ်သင်ဝႆ့လႄႈ ႁဝ်းပေႃးဢမ်ႇလိုမ်းၶဝ်လႆႈၼႆၸိုင် ၵၢၼ်ဢၼ်ၶဝ်ႁဵတ်းမႃးၼၼ့် ဢမ်ႇၸႂ်ႈဝႃႈ မၼ်းပဵၼ်ၵၢၼ်တေႃႇမေႃႈၵွၵ်းၵႅၵ်းဢမ်ႇၸိုဝ်ႈ၊ ပဵၼ်ၵၢၼ်ၸလိူဝ်ႈၸလႃႈဢမ်ႇၸႂ်ႈ(ဢမ်ႇၸိုဝ်ႈ)၊ ၵွပ်ႈပိူဝ်ႈမၼ်းပဵၼ်ၵၢၼ်မိူင်းဢိူဝ်ႈ၊ မၼ်းပဵၼ်ၵၢၼ်ဢၼ်တႆးႁဝ်းလႆႈလီလႆႈပဵၼ်ၵွပ်ႈမၼ်း၊ မၼ်းပဵၼ်ၵၢၼ် ဢၼ်ပီႈၼွင့်တႆးႁူပွင်ႇတႃလႅင်း၊ ယူႇလီၵိၼ်ဝၢၼ်၊ ၶိုၼ်ႈယႂ်ႇမႂ်ႇသုင်၊ မၼ်းပဵၼ်ၵၢၼ်ဢၼ်ပၼ်ၽွၼ်းလီၸိူဝ့်ၶိူဝ်းတႆးၼၼ့်ယဝ့်။ ပေႃးႁဵတ်းၸိူဝ်းၼႆ့မႃးၸိုင် ႁူမ်ႈဝႃႈတူဝ်ႁၢႆၵေႃႈၸိုဝ်ႈသဵင်ဢမ်ႇတၢႆလႆႈသေပွၵ်ႈ။
ၸဝ်ႈၵဝ်ႇထၢမ်တူၺ်းၶိုၼ်း တူဝ်ၸဝ်ႈၵဝ်ႇ၊ ၵၢၼ်ဢၼ်လၢတ်ႈမႃးၸိူဝ်းၼၼ့် ၸဝ်ႈၵဝ်ႇႁဵတ်းၵၢၼ်သင်မႃးယဝ့်?။ ႁဵတ်းမႃးမိူဝ်ႈလႂ်?။ ႁဵတ်းမႃးဢီႈသင်?။ ႁဵတ်းမႃးၵႃႈႁိုဝ်?။ ၶႆႈၸႂ်တူၺ်းတႃ့။ ပေႃးပႆလႆႈႁဵတ်းၵေႃႈ ႁႃၶိုင်ႁဵတ်းတႃ့။ ၸူဝ်ႈၶူပ်ႇ(ဢႃႇယု)ၸဝ်ႈၵဝ်ႇမီးၵႃႈႁိုဝ်ယဝ်?။ ၸဝ်ႈၵဝ်ႇယူႇလႆႈမႃးႁိုင်ၵႃႈႁိုဝ်ယဝ့်?။ ယႃႇပေပႅတ်ႈမိုဝ့်ပႅတ်ႈဝၼ်းယူႇ၊ ယႃႇယူႇပဵၼ်ယႂ်ႇၼူၵ်ႇၵဝ့်ထဝ်ႈမူမႃယူႇ။ ယႃႇပေၵိၼ်ၶဝ်ႈသေ ၼၵ်းၼမ်ၼၵ်းလိၼ်ယူႇ။ ၸဝ်ႈၵဝ်ႇပႂ်ႉထႃႈပိူၼ်ႈလႆႈသေတႃ့ ၵေႃႈ ပိူၼ်ႈဢမ်ႇပႂ်ႉထႃႈၸဝ်ႈၵဝ်ႇလႆႈ။ ယႃႇပေလိုမ်းတူဝ်ယူႇ၊ လုၵ့်ႁဵတ်းၵၢၼ် ဢၼ်ပဵၼ်ၽွၼ်းလီ တႃႇႁၸိူဝ့်ၶိူဝ်းၸဝ်ႈၵဝ်ႇ။ ၸဝ်ႈၵဝ်ႇမေႃသင်ၵေႃႈ ႁဵတ်းၼၼ့်။ ႁဵတ်းလႆႈၵႃႈႁိုဝ်ၵေႃႈ ႁဵတ်းၵႃႈၼၼ့်တႃ့၊ ဢမ်ႇႁဵတ်းတႄ့ ယႃႇပေယူႇ၊ ႁဵတ်းပၼ်သင်ၵေႃႈ တေၵႂႃႇၵုမ့်ၵႂႃႇထႅမ် ပုၼ်ႈတႃႇၸိူဝ့်ၶိူဝ်းၸဝ်ႈၵဝ်ႇ ဢမ်ႇၵၢတ်ႈ၊ ၸဝ်ႈၵဝ်ႇတၢႆၵေႃႈ ၸိုဝ်ႈၸဝ်ႈၵဝ်ႇ ဢမ်ႇႁၢႆလႆႈယဝ့်။
ပဵၼ်ၽႂ်လႄႈ တူဝ်တၢႆၵႂႃႇသေ ၸိုဝ်ႈဢမ်ႇႁၢႆ။ ပဵၼ်မေႃယႃလူင်ၶုၼ်ယီႈယဝ့်။ မၼ်းပေ့ႁဵတ်းၵၢၼ်သင်လႄႈ ၸိုဝ်ႈမၼ်းပေ့ယႂ်ႇထၢၼ်ႇၼႆ့?။ မၼ်းႁဵတ်းၵၢၼ် ယူတ်းယႃၵူၼ်း။ မၼ်းႁဵတ်းၵၢၼ်ဢၼ် သိုပ်ႇၸူဝ်ႈၶူပ်ႇ(သၢႆၸႂ်)ၵူၼ်း။ မၼ်းႁဵတ်းၵၢၼ် ယႃတၢင်းပဵၼ်တႆး။ မၼ်းႁဵတ်းၵၢၼ် ဢၼ်သိုပ်ႇၸူဝ်ႈၶူပ်ႇတႆးႁဝ်း၊ ၵွပ်ႈမၼ်းလႄႈ တႆးဢၼ်ထုၵ်ႇတၢႆသေ ဢမ်ႇတၢႆၼၼ့်မီးယူႇတေႃႇမိူဝ်ႈလဵဝ်။ ၵွပ်ႈမၼ်းႁဵတ်းပၼ်ၵၢၼ်လီ ပုၼ်ႈတႃႇ ဝၢၼ်ႈမိူင်း၊ ပုၼ်ႈတႃႇၸိူဝ့်ၶိူဝ်းမႃး ၸိူဝ့်ၼၼ်လႄႈ ႁူမ်ႈဝႃႈမၼ်းတၢႆၵႂႃႇသေတႃ့ၵေႃႈ ၽႂ်ႇဢမ်ႇလိုမ်းမၼ်းလႆႈ။ ၽႂ်ၵေႃႈႁၵ့်မၼ်း လၢတ်ႈၶိူဝ်းမၼ်း၊ ၶုၵ်းၸႂ်လႆႈမၼ်း။
မိူဝ်ႈမၼ်းတၢႆၼၼ့် ပၢင်ၸႃ့မၼ်း ယင်းၵိုၼ်းသေ ပၢင်ၸႃ့ၸဝ်ႈၾႃ့၊ ပၢင်ၸႃ့ၸဝ်ႈ၊ ပၢင်ၸႃ့ၶုၼ်၊ ၵွပ်ႈမၼ်းႁဵတ်းၵၢၼ်ပၼ်ၵူၼ်းမိူင်းလႄႈ ၵူၼ်းမိူင်းၵေႃႈ ပဵၼ် ဢၼ်ႁၵ့်မၼ်းတႄ့တႄ့၊ မိူဝ်ႈမၼ်းတၢႆၼႆ့ ၵူၼ်းၽၢၼ်ၵူၼ်းၵႅၼ်းၶဝ် ဢွၼ်ၵၼ်ႁႆႈတႄ့တႄ့။ ၵွပ်ႈသင်ၼႆၸိုင် မေႃယႃလူင်ၶုၼ်ယီႈၼႆ့ ႁၵ့်ၵူၼ်းၽၢၼ်ၵူၼ်းၵႅၼ်း တႄ့တႄ့လႄႈ ပေႃးဝႃႈလူဝ်ႇယႃ ၵူၼ်းၽၢၼ်ၵူၼ်းၵႅၼ်းၼႆ မၼ်းတၼ်းယူႇတႃႇသေယဝ့်။ မိူဝ်ႈမၼ်းတၢႆၼၼ့် ၵူၼ်းၸိူဝ်းၼၼ့်ဝႃႈ ၽိူဝ်ႇမေႃယႃလူင်ၶုၼ်ႈယီႈ တၢႆ တႃ့ႁဝ်းတၢႆလႃႈ" ၼႆယဝ့်။ "ႁႂ်ႈမေႃယႃလူင်ၸိူင့်ၼင်ၶုၼ်ယီႈၼႆ့ မီးမႃးထႅင်ႈ ၼႂ်းမိူင်းတႆးၼႆ့သေၵမ်း" ဢၼ်ဝႃးၼၼ့် ၵူၼ်းၽၢၼ်ၵူၼ်းၵႅၼ်း ဢၼ်မႃးသူင်ႇ ပႃႇၸႃ့ၶုၼ်ယီႈၼၼ့် ၵၢဝ်ႇယွၼ်းမုင်ႈမွင်းၸိူင့်ၼၼ်ယဝ့်။
ၸင်ႇဝႃႈၶုၼ်ယီႈၼႆ့ တႆးႁဝ်းလီႁူ့လီတွင်းမၢႆဝႆ့ၵူႈၵေႃ့။ လီယိူင်ႈၸွမ်းလွၵ်းလၢႆး ဢၼ်မၼ်းႁဵတ်းၵၢၼ်ပၼ် ပုၼ်ႈတႃႇတႆးႁဝ်းတႄ့တႄ့၊ မေႃယႃလူင် မိူင်းတႆးႁဝ်း ဢၼ်မီးယူႇမိူဝ်ႈလဵဝ်ၼႆ့ၵေႃႈ ၶႅၼ်းတေႃႈၶတ်းၸႂ်ႁႂ်ႈမိူၼ်မေႃယႃလူင်ၶုၼ်ယီႈ သေၵမ်းတႃ့။
ၶုၼ်ယီႈၼႆ့ ပဵၼ်တႆးမၢဝ်း တႆးၼမ့်ၶမ်း၊ ပဵၼ်လုၵ်ႈၸၢႆးငမ်းဝဵင်း(မဵဝ့်ၸႃး)ၶုၼ်ပၢၼ်းလႄႈ ၼၢင်းႁွင်ယဝ့်။ ၶုၼ်ယီႈၼႆ့မီးပီႈဢၢႆႈၵေႃ့႞ ႁွင့်ၶုၼ်ၽူဝ်းလႃ့၊ မီးယူႇတီႈၼမ့်ၶမ်း၊ တေႃႇဝၼ်းမိူဝ်ႈလဵဝ်ယဝ့် ၊ ၶုၼ်ယီႈၼႆ့ၵိူတ်မိူဝ်ႈ ၵေႃးၸႃႇ 1270 ၼီႊ၊ လိူၼ်ၸဵင်မႂ်ႇ 5 ၶမ်ႈ၊ ဝၼ်းသုၵ်း 27.11.1908
လွင်ႈႁဵၼ်းဢဝ်ၶိူင်ႈၸၢင်ႈတၢင်းမေႃ(ပၼ်ႇၺႃႇ)[edit]
ၶုၼ်ယီႈၼႆ့မိူဝ်ႈမၼ်းလဵၵ့် ႁဵၼ်းဢဝ်လိၵ်ႈတီႈႁူင်းႁဵၼ်း(ၵျွင်း)မဵဝ့်ပူင်ႇ ၼႂ်းဢိူင်ႇၼမ့်ၶမ်း၊ လုၵ့်တီႈ ၼၼ်ႈသမ့် ၵႂႃႇယူႇႁူင်းႁဵၼ်"ဢေႇပီႇဢႅမ်ႇ" ABM ၵႃႈတီႈ ၼွင်ၸၢင့် ၼႂ်းဢိူင်ႇၼမ့်ၶမ်းၼင်ႇၵဝ်ႇ။ တႄႇယူႇမိူဝ်ႈပီႊ 1919 တေႃႇထိုင် 1923 လုၵ့်တီႈၼမ့်ၶမ်းၶၢႆ့မႃးယူႇႁူင်းႁဵၼ်း ၾႄတိူဝ်ႇရေးသျၼ်း ဢႅင်းၵလူဝ်ႇ- ဝိူဝ်းၼေးၶိဝ်းလိူဝ်း federation Anglo-vernacular ၵႃႈတီႈဝဵင်းလႃႈသဵဝ်ႈ မိူင်းတႆးပွတ်ႈႁွင်ႇ၊ မိူဝ်ႈၼၼ့်ၽူႈၵွၼ်းႁူင်းႁဵၼ်းလူင် ပဵၼ်ဢူးၽူဝ်းမေႇ(ဦးဘိုး မြေ) ႁဵၼ်းလိၵ်ႈတီႈႁူင်းႁဵၼ်းၼႆ့ တေႃႇထိုင်ၸၼ့် 7 ၵွပ်ႈၺၢၼ်ႇၽၢႆလႄႈ လႆႈငိုၼ်းၵမ့်ထႅမ် (Scholarship) သေ လႆႈမႃးယူႇႁူင်းႁဵၼ်း ၽူႈၼမ်းမိူင်တႆး သျၢၼ်းၶျိပ့်သၶူးလ် Shan Chiefs' School ၵႃႈတီႈတွင်ႇၵျီး မိူင်းတႆးပွတ်းၸၢၼ်း မိူဝ်ႈပီႊ 1927၊ မိူဝ်ႈၼၼ့်ၵႃးပႆႇပေႃးမီးလႄႈ တႃႇမႃးယူႇႁူင်းႁဵၼ်း ၵႃႈ တီႈလႃႈသဵဝ်ႈၼႆ့ လႆႈပႆလိၼ်မႃး၊ တၢင်းၵႃးၵေႃႈပႆႇပေႃးလီထၢၼ်ႇမိူဝ်ႈလဵဝ် ၵူၺ်းဢၼ်လႅၼ်ႈတၢင်း လႃႈသဵဝ်ႈ-ၼမ့်ၶမ်း ၵႃႈၵႃး႞ၵေႃ့လႆႈပၼ် 8 ပျႃး၊ ၶုၼ်ယီႈ ပူၼ့်(ဢွင်ႇ)ၸၼ့်10 တီႈႁူင်းႁဵၼ်းၼႆ့ မိူဝ်ႈ 1929 လူင်းၵႂႃႇယူႇႁူင်းႁဵၼ်းယၼ်ႇၵုင်ႇ ႁဵၼ်းတႃႇပဵၼ်ၶူးမေႃယႃလူင်ဢွင်, ဢႅမ်ႇပီႇပီႇဢႅတ့်သ် M.B.B.S မိူဝ်ႈ 1940 သေၸင်ႇပဵၼ်ၶူးမေႃယႃလူင်မႃးယဝ့်။
တင်ႈၼႃႈႁိူၼ်း[edit]
ဝၢႆးသေဢွင်ႇၽၢႆႇယႃၵူၼ်းယဝ့်၊ ၶုၼ်ယီႈတႄႇၼႃႈႁိူၼ်း၊ မေးငဝ်ႈပဵၼ်ၼၢင်းသျူၺ်ႇႁၢၼ်ႇ၊ တႆးၼမ့်ၶမ်းၼင်ႇၵဝ်ႇ၊ တင်းၼၢင်းသျူၺ်ႇႁၢၼ်ႇၼႆ့ မီးလုၵ်ႈၸၢႆး ဢၼ်ႁွင့်ၸိုဝ်ႈဝႃႈၶုၼ်ၺုၼ့်၊ ၼၢင်းသျူၺ်ႇႁၢၼ်ႇ သဵင်ႈၵၢမ်ႇလၢႆႈတူဝ်ၵႂႃႇ မိူဝ်ႈပၢၼ်ၵျပၢၼ်ႇ၊ မိူဝ်ႈၼၼ့်ၶုၼ်ယီႈတိုၵ့်မီးယူႇၼႂ်းသိုၵ်း ဢမ်ႇတၼ်းလႆႈႁၼ်မေး ၼၢင်းသဵင်ႈၵၢမ်ႇ၊ ၶုၼ်ယီႈသိုပ်ႇဢဝ် ၼွင့်မေး ႁွင့်ၸိုဝ်ႈဝႃႈ ၼၢင်းၶူင့်၊ တင်းၼၢင်းၶူင့်ၼႆ့မီးလုၵ်ႈ 5 ၵေႃ့- 1. ၸၢႆးမျဵဝ်းမိၼ့်၊ 2. ၸၢႆးမျဵဝ်းတိၼ်ႇ၊ 3. ၸၢႆးမျဵဝ်းၶိတ့် ၊ 4. ၼၢင်းယီႇယီႇမျိၼ့်၊ 5. ၼၢင်းယီႇယီႇထေး။ ၼႂ်းၵႃႈ လုၵ်ႈယိင်း 2 ၵေႃ့ၼၼ့် ၼၢင်းယီႇယီႇမျိၼ့်ၼႆ့လဵၼ်ႈ Basket ball (ၽၢႆႇလဵၼ်ႈမၢၵ်ႇသွင်း) ၶႅၼ်ႇတႄ့ တႄ့၊ ၼင်ႇႁိုဝ်ၸိုဝ်ႈသဵင်မိူင်းတႆးတေၶိုၼ်ႈယႂ်ႇၼၼ့် မၼ်းဢဝ်ၾၢႆႇတၢင်းလဵၼ်ႈၼႆ့ ၸွႆႈထႅမ်ပၼ် ဢၼ်ဝႃႈၼၼ့်လႆႈႁူ့ၵူႈၵေႃ့၊ ၸုမ်းမၢၵ်ႇသွင်း ၼၢင်းယိင်းမိူင်း တႆး ၶဝ်ၶဝ်ႈၶႄ့ပိူၼ်ႈ ပေ့သၢမ်ပီႊထပ်းၵၼ်လႄႈ လႆႈၾၢင်ဢူ(ဒိုင်း)လူင်မႃး။ ၶုၼ်ယီႈၵေႃႈ ဢဝ်ၵၢၼ်မၼ်းမေႃၼၼ့် ႁဵတ်းပၼ်ၽွၼ်းလီမိူင်းတႆး၊ လုၵ်ႈယိင်း ဢွၼ်ႇမၼ်းၵေႃႈ ဢဝ်လွင်ႈၵႅပ့်တင်းၶၼ် ၽၢႆႇမၢၵ်ႇသွင်းၼၼ့်ယုၵ့်တၢင်ႇပၼ် ၸိုဝ်ႈမိူင်းတႆးၶိုၼ်ႈသုင်၊ ၼၢင်းယိင်းမိူင်းတႆးၶဝ် ဢွၼ်ၵၼ်ယိူင်ႈ၊ ဢွၼ်ၵၼ်ၶတ်း ၸႂ် ႁႂ်ႈမိူၼ်လုၵ်ႈယိင်း ၶုၼ်ယီႈ -ၼၢင်းယီႇယီႇမျိၼ့်ၼၼ့်တႃ့ ၵွပ်ႈမၼ်းၼၢင်းႁဵတ်းပၼ်ၽွၼ်းလီမိူင်းတႆး ၽၢႆႇမၢၵ်ႇသွင်းၼႆ့လႄႈ လုၵ်ႈဢွၼ်ႇယိင်းမိူင်းတႆးၶဝ် ၵေႃႈ ႁၵ့်မၼ်းၼၢင်း၊ ယုၵ့်ယွင်ႈပၼ်ႁႅင်းမၼ်းၼၢင်းတႄ့တႄ့၊ မိူဝ်ႈလဵဝ် မေးမေႃယႃလူင်ၶုၼ်ယီႈ လႄႈ လုၵ်ႈလၢင်းမၼ်းယင်းယူႇသဝ်းၵႃႈတီႈတွင်ႇၵျီး။
ႁဵတ်းၵၢၼ်ယူတ်းယႃ[edit]
ဢွင်ႇဢႅမ်ႇပီႇပီႇဢႅတ့်သ် ယဝ့် မေႃယႃလူင်ၶုၼ်ယီႈ လႆႈၵၢၼ်မိူဝ်ႈ 4.7.1941 လႆႈၵႂႃႇပဵၼ်မေႃယႃလူင် ၵႃႈတီႈမိူင်းမွၵ်ႇ ဢိူင်ႇဝၢၼ်ႈမေႃႇ တီႈဝဵင်းမႂ်ႇ(မြို့သစ်) လႄႈ မိူင်းၶၢတတ်ႇ(ၼႂ်းဢိူင်ႇဝၢၼ်ႈမေႃႇၼင်ႇၵဝ်ႇ)။
မိူဝ်ႈ 1.7.1948 ၼၼ့် လႆႈၶၢႆ့ၵႂႃႇပဵၼ် မေႃယႃလူင် တီႈၵဵင်းတုင် တေႃႇထိုင် 20.1.1954 သမ့် ၶၢႆ့မႃးပဵၼ်မေႃယႃလူင် တီႈလွႆလႅမ် မိူဝ်ႈ31.1.1954 တေႃႇ ထိုင် 24.9.1954 ဝၢႆးသေၼၼ့်မႃး ပဵၼ်ၵဝ့်(ၽွင်း) လူင်ၾၢႆႇယူႇလီ(Chief Medical Officer)ၵႃႈတီႈတွင်ႇၵျီး တေႃႇထိုင် 1962 ၶုၼ်ယီႈသဵင်ႈၵၢမ်ႇၵႂႃႇ ၵႃႈ တီႈတွင်ႇၵျီး မိူဝ်ႈပီႊ 1324 လိူၼ် 12 လွင်ႈ 9 ၶမ်ႈ၊ ဝၼ်းဢၢင်းၵၢၼ်း(ဢင်ႇၵႃႇ)20.11.1962။
ၽႅဝ်မိူင်းၵႆမႃး[edit]
ၶုၼ်ယီႈၼႆ့ၸိုဝ်ႈသဵင်မၼ်း ႁွမ်ၸွတ်ႇမိူင်းတႆးၵူၺ်းဢမ်ႇၵႃး ၵႃႈတီႈမိူင်းၵႆၵေႃႈပိူၼ်ႈႁူ့မၵ်းၸိုဝ်ႈမၼ်းတႄ့တႄ့၊ ဝၢႆးမၼ်းဢွင်ႇ ဢႅမ်ႇပီႇပီႇဢႅတ့်သ် M.B.B.S ၵႃႈတီႈတႃႈၵုင်ႈ(ယၼ်ႇၵုင်ႇ)သေ မၼ်းလႆႈၵႂႃႇသိုပ်ႇႁဵၼ်းလိၵ်ႈ တီႈမိူင်းၵလႃး ဢိၼ်ႇတိယႃႉ India မိူဝ်ႈပီႊ 1941 မိူဝ်ႈမၼ်းႁဵၼ်းလိၵ်ႈတီႈမိူင်းၵလႃႈယူႇ ၼၼ့် သိုၵ်းလူင်ၵမ်ႇၽႃႇၵေႃႈပဵၼ်ယူႇ၊ တႃႇတေၶိုၼ်းမႃးမိူင်းတႆးၵေႃႈဢမ်ႇငၢႆႈ၊ လုၵ်ႈမေးၵေႃႈပဵၼ်ဢၼ်ၶုၵ်းၸႂ်လႆႈ၊ ၸႂ်တိတ်းၵေႃ့ပဵၼ်မေး ၼၢင်းသူၺ်ႇႁၢၼ်ႇ ၸၢႆးၶုၼ်ၺုၼ့်လႄႈ ၼွၼ်းပေႃးဢမ်ႇလပ်း၊ ၵိၼ်ပေႃးဢမ်ႇဝၢၼ်လႆႈ တေလႆႈၽၢတ်ႇလိပ်းႁိုဝ် တေလႆႈၽၢတ်ႇတၢႆႁိုဝ်ဢၼ်ဝႃႈၼၼ့် ဝူၼ့်ပေႃးဢမ်ႇပွင်ႇလႆႈ၊ ၼင်ႇႁိုဝ်တေလႆႈမႃးထူပ်းလုၵ်ႈမေး တီႈၼမ့်လိၼ်ႁိၼ်ၽႃ မိူင်းတႆးၼၼ့် တေႃႈတၵ်းလႆႈႁႃ တၢင်းၵႂႃႈ-ဝႃႈၼႆလႄႈၸင်ႇၸွမ်းသိုၵ်းမႃးယဝ့်။
လူင်းမႃးၸွမ်းတပ့်ၶႄႇ မၢႆ-38 မႃးၽႅဝ်ၼမ့်ၶမ်းၵေႃႈ ၵေႃ့ပဵၼ်မေးသဵင်ႈၵၢမ်ႇၵႂႃႇယဝ့်။ ၶုၼ်ယီႈဢမ်ႇတၼ်းလႆႈႁၼ် ၸႂ်မေးမၼ်း၊ ႁၵ့်ၵၼ်သေ ၵွပ်ႈသိုၵ်းလႄႈ လႆႈၽၢတ်ႇၵၼ်၊ ၸွင်ႇတေလႆႈၶိုၼ်းႁၼ်ၵၼ်ႁိုဝ်ၼေႃး ၵေႃ့ပဵၼ်မေးၵေႃႈၸႂ်တိတ်းၸႂ်ႁွႆႈ ၵေႃ့ပဵၼ်ၽူဝ် မွင်းၶိုၼ်းဢမ်ႇႁၼ်ၼႃႈ မွင်းဝၼ်းဢမ်ႇႁၼ်တူဝ်၊ မွင်း မွင်း ဢမ်ႇပေ့မွင်း၊ လွင်ႈမႆႈၸႂ် ၼၢင်းသူၺ်ႇႁၢၼ်ႇ ဢမ်ႇထၢတ်ႇဢမ်ႇဝၢႆးလႆႈ ၶေႃ့ၶေႃ့ယွမ်ယွမ်၊ ၵၢပ်ႈဝၢၼ်ႈပၢၼ်မိူင်းၵေႃႈဢမ်ႇလီ၊ ၶုၼ်ယီႈပႆႇတၼ်းၽႅဝ် ၼၢင်းသူၺ်ႇႁၢၼ်ႇ သဵင်ႈၵၢမ်ႇလၢႆႈတူဝ်ၵႂႃႇယဝ့်။
ၶုၼ်ယီႈမႃးၽႅဝ်ၵေႃႈ ၵဵပ်းၸေးဢဝ်လုၵ်ႈၸၢႆးဢၼ်ႇမၼ်းၶုၼ်ၺုၼ့်၊ ၵေႃ့လုမ်းလႃးဢမ်ႇႁၼ်၊ ႁႃတၢင်းၸိူင့်ႁိုဝ်ၵေႃႈဢမ်ႇပွင်ႇ၊ ဢၼ်တေမိူၼ်ၼင်ႇ ၼၢင်း သူၺ်ႇႁၢၼ်ႇ ၵေႃ့ပဵၼ်မေးလူင်ၵဝ်ႇၼၼ့် တေမီးလႂ်ၼႆ၊ ဝူၼ့်ၶိုၼ်းဝူၼ့်ဝၼ်းယူႇ၊ ႁၢင်ႈပီႈၵေႃႈမိူၼ် ႁၢင်ႈၼွင့်ၵေႃႈၸိုဝ်ႈ၊ ၸင်ႇမႃးၶုၵ်းၸႂ်လႆႈၶႆႈၸႂ်မႅၼ်ႈသႂ်ႇ ၼၢင်းၶူင့် ၵေႃ့ဢၼ်ပဵၼ်ၼွင့်ယိင်းဢွၼ်ႇ ၼၢင်းသူၺ်ႇႁၢၼ်ႇ၊ ၼႂ်းတႃၼၢင်းၶူင့်ၵေႃႈ ၶုၼ်ယီႈၼႆ့ ပီႈၵေႃႈၸႂ်ႈ၊ ၽူဝ်ၵေႃႈလီပဵၼ်၊ တူၺ်းၼႃႈပီႈယဝ့် ဝူၼ့်မႅၼ်ႈ ၼႃႈလၢၼ်၊ တေၽၢတ်ႇၵေႃႈဢမ်ႇလႆႈ၊ တေယၢၼ်ၵေႃႈဢမ်ႇၸၢင်ႈ၊ ဝၼ်းလင်ထုၵ်ႇလီလႆႈယူႇၸွမ်းၵၼ်ၵေႃႈမီးမႃးလႄႈ ၸင်ႇပဵၼ်ႁိူၼ်းၸွမ်းၶုၼ်ယီႈမႃး တေႃႇ 1962 ၵမ်းၼႆ့ပုၼ်ႈတႃႇၶုၼ်ယီႈၸိုင် မေးၵေႃႈၸိုဝ်ႈ ၼွင့်ၵေႃႈပဵၼ် တီႈဢၼ်ႁၵ့်ပႅင်းတႄ့ ဢမ်ႇမီးတီႈလၢတ်ႈယဝ့်၊ တေႃႇပေႃးသဵင်ႈၵၢမ်ႇ၊ လွင်ႈၽိတ်း လွင်ႈၽႅၵ်ႇၵၼ် ဢမ်ႇမီးသေပွၵ်ႈ ၽႂ်ႁၼ်ၵေႃႈ ပဵၼ်ဢၼ်ၶွႆတႄ့တႄ့။
ၶုၼ်ယီႈတင်ႈၼႃႈႁိူၼ်းမႂ်ႇၸွမ်းၼၢင်းၶူင့်ယဝ့်ၵေႃႈ သိုၵ်းပႆႇယဝ့်၊ ၵွပ်းၼႆလႄႈ လႆႈၸွမ်းတပ့်ဢမေႇရိၵၢၼ်ႇ ၶဝ်ႈယႃၵူၼ်းပဵၼ်ၼႂ်းသိုၵ်း၊ မိူဝ်ႈၼၼ့်မၼ်းပဵၼ် ၸၼ့်ၶုၼ်သိုၵ်းလူင်(Captain)မိူဝ်ႈယူႇၼႂ်းသိုၵ်းၼၼ့်ၵေႃႈ ၵွပ်ႈၶတ်းၸႂ်ႁဵတ်းၵၢၼ် ပေႃးႁဵတ်းသင်ၵေႃႈ မီးၸႂ်ၽိူၵ်ႇၸိုၼ်ႈၶၢဝ်သႂ်(သတ်ႈထႃႇ)လႄႈ ၽႂ်ႁၼ် ၵေႃႈႁၵ့် ၵွပ်ႈမၼ်းႁဵတ်းၵၢၼ်သေ တပ့်ဢမေႇရိၵၢၼ်ႇၶဝ် ပၼ်ၸုမ်ႈ(မဵတ်ႇမၢႆ)ၸိုဝ်ႈသဵင်လီဢၼ်႞ဝႃႈဝႆ့-
For War Department Exceptional Civilain Service To, U SANG YEE
မိူဝ်ႈၶုၼ်ယီႈယင်းႁဵတ်းငဝ်ႈၵဝ့်ၽွင်းလူင်ၽၢႆႇယူႇလီၼၼ့် မၼ်းလႆႈၵႂႃႇၸွပ်ႇႁႃ တၢင်းႁူ့ တၢင်းႁၼ်ထႅင်ႈ ၵႃႈတီႈမိူင်းရူဝ်းမေးၼီးယႃး(Rumania) ၵျႃႇမၼီႇ (Germany) ဢင်းၵဵတ့် (England) လႄႈ ၸိုဝ်ႈသဵင်မေႃယႃလူင် ၶုၼ်ယီႈၼႆ့ ႁူင်လူင်ၵႂႃႇၵူႈတီႈယဝ့်။
ၵူၼ်းမိူင်းႁၵ့်ၶုၼ်ယီႈ[edit]
မေႃယႃလူင်ၶုၼ်ယီႈၼႆ့ ၵူၼ်းမိူင်းတႆးၶဝ် ႁၵ့်တႄ့တႄ့၊ ၵွပ်ႈသင်ၼႆၸမ့်- ၶုၼ်ယီႈၼႆ့ပေႃးယႃၵူၼ်းပဵၼ်ၸိုင် ၸႂ်ယဵတ်ႇၸႂ်ယၢဝ်းတႄ့တႄ့၊ ၶမ်ႈၶမ်ႈဝၼ်းဝၼ်း ပေႃးမႃးပၢင်းၸိုင် တႃႇတေၵႂႃႇယႃၼၼ့် ဢမ်ႇၶၢၼ့်သေပွၵ်ႈ၊ တႃႇယႃၵူၼ်းပဵၼ်ၼၼ့် ဢမ်ႇတၼ်းဢၼ်ဝႃႈၼၼ့် ဢမ်ႇမီးသေပွၵ်ႈ၊ မၢင်ပွၵ်ႈသွင်သၢမ်ၶိုၼ်း လႆႈ သိုပ်ႇယႃၵူၼ်းပဵၼ်လႄႈ ၶုၼ်ယီႈဢမ်ႇလႆႈၼွၼ်း၊ ပေႃးတႃၼွၼ်းလူ့ၵေႃႈ လွင်ႈဝႃႈတေၶၢင်းဢမ်ႇမီးသေပွၵ်ႈ၊ ၸႂ်ပွတ်းၸႂ်လမ်၊ ထႃ့ပိူၼ်ႈပွင့်ပိူၼ်ႈ ဢမ်ႇမီးသေ ပွၵ်ႈ၊ ၸိူဝ်းမႃးပၢင်းမၼ်းၼၼ့်ၵေႃႈ ဢၼ်လႆႈၸႂ်လူ့မိူဝ်း ဢမ်ႇမီးသေပွၵ်ႈ၊ ၵႆၵႆၸမ်ၸမ် ပေႃးပိူၼ်ႈမႃးပၢင်းၵႂႃႇယႃ ၵူၼ်းပဵၼ်ၸိုင်ၵႂႃႇယႃတိၵ်းတိၵ်းယဝ့်၊ ၵူၼ်း ပဵၼ်ၵေႃႈပေႃးဝႃႈလႆႈႁၼ်ၼႃႈ မေႃယႃလူင်ၶုၼ်ယီႈၸိုင် တၢင်းပဵၼ်သမ့်ပေႃႈၶႂ်ႈၶႅၼ်းၵႂႃႇၵမ်းလဵဝ်ယဝ့်။
လွင်ႈတၢင်းပဵၼ်၊ ငဝ်ႈႁၢၵ်ႈတၢင်းပဵၼ်၊ ငဝ်ႈႁၢၵ်ႈသၽႃႇဝ တူၼ်ႈၸႂ်ၵူၼ်းၵေႃႈ မၼ်းမေႃတူၺ်းမေႃႁူ့လႄႈ ယႃၵူၼ်းပဵၼ်ၵေႃႈ ပဵၼ်ဢၼ်ၵတ့်ၵတ့်တႄ့တႄ့၊ တေသမ်းယႃသင် တေပၼ်ၵိၼ်ယႃႈယႃသင်ၵေႃႈ မၼ်းႁူ့ၵမ်းလဵဝ်၊ ပေႃးယႃပၼ်ၵေႃႈၶႅၼ်းၵမ်ႈၼမ်ယဝ့်၊ လၢတ်ႈတေႃႇၵူၼ်းပဵၼ်ၵေႃႈမေႃၼႅၼ်ႇ ပေႃးလႆႈ ငိၼ်းၶေႃႈၵႂၢမ်းမၼ်း ၵူၼ်းပဵၼ်ပေႃးၶႂ်ႈၶႅၼ်းယဝ့်၊ ၼင်ႇႁိုဝ်ပိူၼ်ႈတေၸႂ်လီ၊ ၸႂ်ယႂ်ႇမီးႁႅင်းမႃးၼၼ့် မၼ်းမေႃလၢတ်ႈမေႃၸႃ မေႃပၼ်ႁႅင်းတႄ့တႄ့၊ ၵွပ်ႈၼႆ လႄႈ ၸိုဝ်ႈသဵင်မၼ်းၵေႃႈယႂ်ႇမႃးၵူႈမိူဝ်ႈၵူႈဝၼ်း၊ ၸိုဝ်ႈသဵင်မၼ်းယႂ်ႇမႃးသေတႃ့ၵေႃႈ ၶေႃႈၵႂၢမ်းသဵင်ၵႂၢမ်းမၼ်း ဢမ်ႇၶဵင်ႈမႃးလႃးလႃး၊ သဵင်ၶေႃႈၵႂၢမ်းမၼ်း ၶႅၼ်းဢူၼ်ႈဢွၼ်ႇ ထုၵ်ႇႁူပိူၼ်ႈမႃးတိၵ်းတိၵ်းၵူၺ်း။
"ပေႃးလၢတ်ႈတေႃႇၵူၼ်းပဵၼ်၊ ၵူၼ်းဢၼ်ဢမ်ႇမီးႁႅင်းၼၼ့် လူဝ်ႇမေႃလၢတ်ႈ၊ ပေႃးႁဝ်းလၢတ်ႈၵႂၢမ်းၶႅင် ၵႂၢမ်းဢၼ်တေလီၸႂ်လူ့ၼၼ့်ၸိုင် တၢင်းပဵၼ်ၵူၼ်း ပဵၼ်ၼၼ့် ၶႅၼ်းလုၵ့်မႃး ယႂ်ႇမႃးယူႇမိူဝ်ႈလၢတ်ႈတေႃႇၵူၼ်းပဵၼ်ၼႆ့ ၶေႃႈၵႂၢမ်းၵေႃႈလူဝ်ႇၸိုဝ်ႈ၊ သဵင်ၵႂၢမ်းၵေႃႈလူဝ်ႉထုၵ်ႇ" ၶုၼ်ယီႈလၢတ်ႈၼႄၵဝ်ၶႃႈပွၵ်ႈ႞ မိူဝ်ႈ မၼ်းပႆႇတၢႆၼၼ့်။
ၼႂ်ႂ်းၵႃႈၵူၼ်းၼႆ့ ၶုၼ်ယီႈႁၵ့်ၵူၼ်းၽၢၼ်ၵူၼ်းၵႅၼ်းသေပိူၼ်ႈ ၸုမ်းၸိူဝ်းၵူၼ်းပဵၼ် ဢၼ်ၽၢၼ်ၼၼ့် မၼ်းယႃပၼ်လၢႆလၢႆၵူၺ်းသေဢမ်ႇၵႃး၊ ယႃႈယႃဢၼ် လူဝ်ႇၵိၼ်လူဝ်ႇသမ်းၸိူဝ်းၼၼ့်ၵေႃႈ ဢဝ်ငိုၼ်းၼႂ်းထူင်ၼႂ်းထွင်းမၼ်းသိုဝ့်ပၼ်လၢႆလၢႆ ၊ ၼင်ႇႁိုဝ်သမ့်ပေႃးတေဢမ်ႇပဵၼ် တၢင်းပဵၼ်ထႅင်ႈၼၼ့် ဝႆ့ၸႂ်ယဵတ်ႇ ၸႂ်ယၢဝ်းသေ မၼ်းသင်ႇလၢတ်ႈၵူၼ်းၶေႃ့လုၵ်ႈၶဝ်။
မၢင်ပွၵ်ႈၵူၼ်းပဵၼ် ဝၢၼ်ႈၼွၵ်ႈၼႃးပၢင်ႇၶဝ်မႃးပၢင်းမၼ်း၊ ၵႆထၢၼ်ႇႁိုဝ်ၵႆ ၶမ်ႈထၢၼ်ႇႁိုဝ်ၶမ်ႈ၊ မၼ်းၵႂႃႇၸွမ်းယႃတိၵ်းတိၵ်း၊ ပေႃးမီးၵႃးၶီႇၵႃး၊ ပေႃးမီးလေႃ့ ၶီႇ လေႃ့၊ ပေႃးမီးမႃ့ၶီႇမႃ့၊ ပေႃးဢမ်ႇမီးသင်ၵေႃႈ ပႆလိၼ်သေ ၵႂႃႇယႃၵူၼ်းပဵၼ်၊ ၵွပ်ႈၼႆလႄႈ ၵူၼ်းမိူင်းၵူၼ်းၽၢၼ်ၶဝ် ႁၵ့်မၼ်းတႄ့တႄ့၊ ၵွပ်းမၼ်းဢမ်ႇဝႆႉ ၼႃႈ လဵၵ့်ၼႃႈယႂ်ႇ ၼိူဝ်ၽႂ်လႄႈ ၽႂ်ႁၼ်မၼ်းၵေႃႈႁၵ့်မၼ်းယဝ့်။
ပေႃးဝႃႈလွင်ႈႁဵတ်းၵၢၼ်ၼႆ့ ဢမ်ႇမီးတီႈလၢတ်ႈယဝ့်၊ မၢင်ပွၵ်ႈမၼ်းဝႃႈ႞ဝၼ်း မီး24 ၸူဝ်ႈမူင်းၼႆ့ ဢေႇၼႃႇ၊ မၢင်ပွၵ်ႈတႃဝၼ်းတူၵ်းၵႂႃႇ၊ တႃဝၼ်းမႂ်ႇသမ့်ဢွၵ်ႇ မႃးထႅင်ႈသေတႃႉၵေႃႈ ဢမ်ႇတၼ်းလႆႈႁူ့၊ မီးယူႇၼႂ်းလုၵ်း ႁွင်ႈယႃၵူၼ်းပဵၼ်မၼ်း ၶိုၼ်းၶိုၼ်းဝၼ်းဝၼ်းယဝ့်။
လွင်ႈႁဵတ်းၵၢၼ်ၼႆ့ တႆးႁဝ်းလီယိူင်ႈၶုၼ်ယီႈတႄ့တႄ့၊ မၼ်းၼႆ့ ၵၢၼ်ဢၼ်မၼ်းမေႃၼၼ့် မၼ်းႁဵတ်းပၼ် ပုၼ်ႈတႃႇၸိူဝ့်ၶိူဝ်း ဝၢၼ်ႈမိူင်းတႄ့တႄ့၊ တႆးႁဝ်းၶဝ် ၵေႃႈ လူဝ်ႇမိူၼ်ၸိူင့်ၼင်ႇမၼ်း၊ သဵၼ်ႈတႃႈသၢႆတၢင်း ဢၼ်မၼ်းၼႄဝႆ့ၼၼ့် လူဝ်ႇယဵပ်ႇၸွမ်းႁဵတ်းၸွမ်းယူႇယဝ့်။ ၵူၼ်းလီၵူၼ်းငၢမ်း၊ ၵူၼ်းႁဵတ်းၵၢၼ်ၶႅမ့်၊ ၵူၼ်းႁၵ့်ၸိူဝ့်ၶိူဝ်းဝၢၼ်ႈမိူင်း တႃႇတေမီးမႃး႞ပွၵ်ႈ႞ပွၵ်ႈၼၼ့် ဢမ်ႇငၢႆႈငၢႆႈလႄႈ ႁဝ်းႁႃး သူၶဝ် ဢမ်ႇထုၵ်ႇလီလူင်ဢမ်ႇထုၵ်ႇလီလိုမ်း ၶုၼ်ယီႈ၊ ႁဝ်းထုၵ်ႇလီႁူ့ ဝႆ့လွင်ႈမၼ်း၊ လီႁၵ့်မၼ်း လီယုၵ့်ယွင်ႈမၼ်း၊ လီၸွမ်းႁဵတ်းၸိူင့်ၼင်ႇမၼ်းႁဵတ်းၼႄမႃးၼၼ့်ယဝ့်၊ ၼႂ်းတႆးႁဝ်း ၵေႃ့ၶႅၼ်ႇ ၵေႃ့ၵတ့် ၵေႃ့ႁဵတ်းၵၢၼ်လီ၊ ၵေႃ့ ႁၵ့်ဝၢၼ်ႈႁၵ့်မိူင်း၊ ႁၵ့်ၸိူဝ့်ၶိူဝ်းၼၼ့် မီးယူႇဢၼ်ဝႃႈၼၼ့် ႁႂ်ႈပေႃးလႆႈႁူ့ဝႆ့ ၸင်ႇလႆႈတႅမ်ႈပိုၼ်း မေႃယႃလူင်ၶုၼ်ယီႈၼႆ့သေ တၢင်ႇၼႄၵူၼ်းမိူင်းတႆးႁဝ်းယဝ့်။
ဢၼ်တႆးႁဝ်းၵႆ့ၽိတ်းၼႆ့ မီးပိူင်႞ တႆးဢမ်ႇမေႃႁၵ့်တႆးၼၼ့်ယဝ့်၊ တႆးလီ၊ တႆးငၢမ်း၊ တႆးၵတ့်၊ တႆးငၢၼ် တႆးဢၼ်မေႃၵၢၼ်၊ ဢၼ်ႁၵ့်ၸိူဝ့်ႁၵ့်ၶိူဝ်း၊ ႁၵ့်ဝၢၼ်ႈႁၵ့် မိူင်းမီးယူႇသေတႃ့ၵေႃႈ တႆးႁဝ်းဢမ်ႇႁူ့ၸၵ်း၊ ဢမ်ႇမေႃဢဝ်ၵုင်ဢဝ်မုၼ်၊ လွင်ႈၼႆ့ၸိုင် တႆးႁဝ်းပဵၼ်ဢၼ်ၽိတ်းမႃးတႄ့တႄ့၊ မိူဝ်ႈၵွၼ်ႇပူၼ့်မႃးၼၼ့် တႆးႁဝ်း ပဵၼ်ၽႂ်ၵေႃႈ ႁဝ်းဢမ်ႇႁူ့၊ မိူဝ်ႈလဵဝ်ၵေႃႈ တႆးလီတႆးငၢမ်း ပဵၼ်ၽႂ်ၵေႃႈ ပႆႇမေႃႁူ့ဝႆ့၊ မိူဝ်းၼႃႈၵေႃႈ တႆးႁဝ်း ၸွင်ႇတေမေႃယုၵ့်ယွင်ႈတႆးၶိုၼ်းႁိုဝ်?၊ ထၢမ်တူၺ်း တူဝ်ၽႂ် တူဝ်မၼ်းလူး တႆးၶဝ်။
လွင်ႈၵၢၼ်ပိူင်လႂ်သေဢမ်ႇဝႃႈ လွင်ႈႁဵတ်းတၢင်းသၢင်ႈ သမ်ႇလႂ်သေဢမ်ႇဝႃႈ လွင်ႈႁူ့တၢင်းမေႃ မဵဝ်းလႂ်သေဢမ်ႇဝႃႈ၊ ဢၼ်တႆးႁဝ်းၶႅၼ်ႇ၊ ဢၼ်တႆးႁဝ်းမေႃ မီးယူႇၵူႈပၢၼ်ယဝ့်၊ တႆးၵတ့်တႆးၶႅၼ်ႇၸိူဝ်းၼၼ့် ပဵၼ်ၽႂ်ဢၼ်ဝႃႈၼၼ့် ဢွၼ်ၵၼ်ၶူၼ့်ႁႃ ထူၵ်းဢွၵ်ႇတၢင်ႇၼႄၵၼ်တႃ့၊ ဢွၼ်ၵၼ်ပႅတ်ႈတၢင်းယၢမ်ႈ ဢၼ်တႆး ၸၢင်ႈလိုမ်းတႆးၼၼ့်သေ၊ ဢွၼ်ၵၼ်လဵင့်ဢဝ် တၢင်းယၢမ်ႈဢၼ်တႆးမေႃႁၵ့်ၵၼ် ဢၼ်တႆးမေႃယွင်ႈၵၼ်ၼၼ့်တႃ့။


text:
ဝၼ်းတီႈ 01 လိူၼ်မေႊ ၼႂ်းပီ 2014 ၼႆႉပဵၼ်ဝၼ်းမေႇၻေး (May Day) လုမ်ႈၾႃႉလႄႈ ၵူႈမိူင်းမိူင်းတႅပ်းတတ်း ပဵၼ်ဝၼ်းလိုဝ်ႈၵၢၼ်လူင်ပွင်ၸိုင်ႈၵၼ်ၵူႈတီႈ၊ ၵႃႈပဵၼ် ၶွမ်ႊပၼီႊယႂ်ႇ လူင်ၼႂ်းလုမ်ႈၾႃႉၵေႃႈ တူၺ်းတေႃႇၵူၼ်းႁႅင်း ၵၢၼ်ၽႂ်မၼ်းသေ လိုဝ်ႈပၼ်ၵၢၼ်၊ မၢင်တီႈပၼ်ရၢင်းဝလ်း ၼမ်ႉၸႂ်ႁႅင်းၵၢၼ်ၿူဝ်းၼသ်ႊ (Bonus) တီႈၵူၼ်းႁႅင်းၵၢၼ် ၼႂ်းၶွမ်ႇပၼီႇၸဝ်ႈၵဝ်ႇၽႂ်မၼ်း။
ဝၼ်းႁႅင်းၵၢၼ် (May Day) ၼႆႉတႄႇပဵၼ်မႃးတီႈမိူင်းဢမႄးရိၶိူဝ်း မိူဝ်ႈပီ 1886 ၼီႈလိူၼ်မေႇ 1 ဝၼ်း။ မိူဝ်ႈပီ 1857 ၼၼ်ႉ ပဵၼ်ၽွင်းပၢႆးမၢၵ်ႈမီးမိူင်းဢမႄးရိၶိူဝ်းၶဝ်လူႉပင်းသေထိုင် မႃးပီ 1861 သမ်ႉ ပဵၼ်သိုၵ်းၼႂ်းမိူင်းထႅင်ႈလႄႈ ဢဝ်ၵူၼ်းႁၢမ်းၵၢၼ်ၼမ် တိူဝ်းတူဝ်ႈမိူင်း။ ပီ 1863 ၵွပ်ႈမီးလွင်ႈၵၢၼ်ၵႃႉ 28 ႁူင်းပေႉၵိၼ်ၵူၼ်းႁႅင်းၵၢၼ်လႄႈ ၵူၼ်းမိူင်းဢမႄးရိၶိူဝ်းၶဝ် လႆႈၵေႃႇတင်ႈ ၸုမ်းႁႅင်းၵၢၼ် 79 ၸုမ်းပိူဝ်ႈသၢၼ်ၶတ်းတၢင်းႁဵတ်းလွင်ႈၵၢၼ်ၵႃႉ 28 ႁူင်း ၼၼ်ႉမႃး။ ၸုမ်းႁႅင်းၵၢၼ်တင်းသဵင်ႈလႆႈႁူမ်ႈၵၼ် တုၵ်းယွၼ်းႁႂ်ႈတၢင်းၵၢၼ်မၵ်းမၼ်ႈပၼ်ယၢမ်းႁဵတ်းၵၢၼ် ႁႂ်ႈပဵၼ် 1 ဝၼ်းလႂ် 8 ၸူဝ်ႈမူင်းမႃး မိူဝ်ႈဝၼ်းတီႈ 07 လိူၼ် ဢွၵ်ႉထူဝ်းၿိူဝ်ႇ ပီ 1884 လႄႈၶဝ်ႈပွႆးတိုၵ်းမႃးတေႃႇထိုင်ပီ 1885။
ထိုင်မႃးၼႂ်းပီ 1886 လိူၼ်မေႇ 1 ဝၼ်း ၵူၼ်းႁႅင်းၵၢၼ်ၼိုင်ႈသႅၼ်ၵဝ်ႈမိုၼ်ႇၵေႃႉ ၽွမ်ႉၸႂ် ၵၼ်ၶွမ်ႈၶတ်းဢမ်ႇယွမ်းမႃးႁဵတ်းၵၢၼ် ၼႂ်းႁူင်းၵၢၼ်။ ဝၢႆးၼၼ်ႉသၢမ်ဝၼ်း ၸုမ်းပလိၵ်ႊ ၶဝ်လႆႈၸႂ်ႉလၢႆးႁၢႆႉ မႃးၵုၼ်ႇမူၺ်ႉၸုမ်းႁႅင်းၵၢၼ်ၶဝ် ႁၢဝ်ႈႁၢဝ်ႈႁႅင်းႁႅင်းလႄႈ ၵူၼ်းႁႅင်းၵၢၼ် ၶဝ်လႆႈတၢႆလႆႈၸဵပ်းၵၼ်ၼမ်လူင်ၼမ်လၢင်။ ဝၢႆးၼၼ်ႉထႅင်ႈ 3 ပီ (1889) ယဝ်ႉ ၸုမ်းႁႅင်း ၵၢၼ်မိူင်းၾရင်ႇသဵသ်ႈ ၸင်ႇႁွင်ႉႁဵတ်းပၢင်ၵုမ်ၵူၼ်းႁႅင်းၵၢၼ်လႄႈ မၵ်းမၼ်ႈဢဝ်ဝၼ်းတီႈ 1 လိူၼ်မေႇ ႁႂ်ႈပဵၼ်ဝၼ်းၵူၼ်းႁႅင်းၵၢၼ်ၼႆသေ ပိုၼ်ၽၢဝ်ႇမႃးတႅၵ်ႇတႅၵ်ႇလႅင်းလႅင်း။
ယွၼ်ႉၼၼ်လႄႈ တင်ႈဢဝ်ပီ 1890 ၼၼ်ႉမႃး ၸင်ႇဢွၼ်ၵၼ်ႁဵတ်းပွႆးဝၼ်းႁႅင်းၵၢၼ် ဢၼ်ႁွင်ႉဝႃႈမေႇၻေး (May Day) မႃးၵူႈပီပီ ပိူဝ်ႈဢဝ်ၵုၼ်းမုၼၼိူဝ်ႈၵူၼ်းႁႅင်း ၵၢၼ်မိူင်းဢမႄးရိၶိူဝ်းၶဝ်လႄႈ ႁႂ်ႈၵူၼ်းႁုၼ်ႈလင်ၸၢင်ႈလႆႈႁူႉၸၵ်းလႄႈ မၵ်းမၼ်ႈ ၵုၼ်းမုၼ်ၶဝ်ၼၼ်ႉ-ၼႆယူႇ။
မိူဝ်ႈဝၼ်းမေႇၻေး ၼႂ်းပီ 2014 ၼႆႉ ၵူၼ်းမိူင်းတႆးၸိူဝ်းႁၵ်ႉလၵ်းပိူင်ၻီႇမူဝ်ႇၶရေးသီႇ လႄႈသုၼ်ႇလႆႈသုၼ်ႇပဵၼ်း ၵူၼ်း လႆႈတႄႇႁဵတ်းပၢင်ၵုမ်ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ႁွပ်ႈ 6 လိူၼ်သေ ဢဝ်ၵုၼ်းမုၼ်ဝၼ်းမေႇၻေး ၸွမ်းလႄႈမီးၸဝ်ႈသင်ၶ ပႃႇတီႇၵၢၼ်မိူင်းတႆးသွင်ပႃႇတီႇ၊ တပ်ႉသိုၵ်းတႆးသွင်တပ်ႉသိုၵ်း၊ ၸုမ်းတူင်ႇဝူင်းၵူၼ်း၊ ႁူမ်ႈတင်းၽူႈႁၵ်ႉၸၢတ်ႈၼႂ်းမိူင်းၼွၵ်ႈမိူင်း မႃးၶိုၼ်ႈႁွတ်ႈပၼ်တၢင်းႁၼ်ထိုင် ပိူဝ်ႈတႃႇၽွၼ်းလီမိူင်းတႆး တင်းၼမ် တီႈလႅၼ်လိၼ်တႆး-ထႆးတီႈၼိုင်ႈပွတ်းတၢင်းၵဵင်းမႆႇ။


text:
General News
ပၢင်လိူၵ်ႈတင်ႈ ၸုမ်းပွင်ၵၼ် ၵေႃလိၵ်ႈလၢႆးလႄႈၾိင်ႈငႄႈတႆး တီႈဝဵင်းလိူဝ်ႇ ယဝ်ႉတူဝ်ႈ
- Details
- Created on 18 June 2014
- Written by တႆးလွတ်ႈလႅဝ်း
ၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းလိူဝ်ႇ ဢၼ်ၸတ်းႁဵတ်း ပၢင်လိူၵ်ႈတင်ႈ ၸုမ်းပွင်ၵၢၼ် (2014 – 2016)ၵႂႃႇ ၼႂ်းဝၼ်းထီႉ 12.June.2014 တီႈၵွျင်းၼမ်ႉၶမ်း တိူင်းဝဵင်းလိူဝ်ႇၼၼ်ႉ မီးၽူႈၶိုၼ်ႈႁွတ်ႈ တွတ်ႈၶႅပ်းၵၢင်ၸႂ် 80ၵေႃႉပၢႆ။
ၼႂ်းပၢင်လိူၵ်ႈတင်ႈ ၸုမ်းပွင်ၵၢၼ် (2014 – 2016) ၼၼ်ႉ လႆႈတွတ်ႈၶႅပ်းၵၢင်ၸႂ်သေ လိူၵ်ႈဢဝ် ၼၢင်းသူၺ်ႇမေႇ ပဵၼ်ႁူဝ်ပဝ်ႈ၊ ၸၢႆးဢွင်ႇမိူင်း (ႁွင်ႉ) ၸၢႆးဝုၼ်းလႅင်ႇ ပဵၼ်ၵႅမ်ႁူဝ်ပဝ်ႈၵႂႃႇ။
ၸၢႆးသၢႆလႅင်း ပီႈၼွင်ႉတႆးလႅင် ဢၼ်ၶဝ်ႈပႃးၼႂ်းပၢင်လိူၵ်ႈတင်ႈ ၵေႃႉၼိုင်ႈ လၢတ်ႈဝႃႈ “ၼႂ်းပၢင်လိူၵ်ႈတင်ႈ ၸုမ်းပွင်ၵၼ်ဢၼ်ၼႆႉ တႄႇဢဝ်ၼႂ်းပီႊ2014သေ တေဝႆႉဢႃႇယုမၼ်းတေႃႇထိုင် ပီႊ2016 မႃး ၸင်ႇၶိုၼ်းမီးၵၢၼ်လိူၵ်ႈတင်ႈထႅင်ႈ ဝႃႈၼႆ။
တႆးလွတ်ႈလႅဝ်း


text:
ၸိုင်ႈထႆး လႆႈထုၵ်ႇလိူၵ်ႈပဵၼ် ႁူဝ်ပဝ်ႈၵေႃၵမ်ၵၢၼ် ၸုမ်းသုၼ်ႇလႆႈၵူၼ်း ၸၢတ်ႈၸိုင်ႈလုမ်ႈၾႃႉ လႄႈ ပဵၼ်ၸိုင်ႈမိူင်းႁႅၵ်ႈ ၼႂ်းၸိုင်ႈမိူင်း ဢေႊသျႛိဝ်ႊ။
ၽူႈမၢႆ ၽွင်းလူင်ၼွၵ်ႈမိူင်းၶွင်ထႆး ပိုတ်ႇလၢတ်ႈ လွင်ႈထႆးလႆႈႁပ်ႉ လိူၵ်ႈပဵၼ်ၽူႈၼင်ႈၸိုင်ႈ ၾၢႆႇသုၼ်ႇလႆႈၵူၼ်း ၸၢတ်ႈၸိုင်ႈ လုမ်ႈၾႃႉ၊ လႆႈသဵင်ဝႆႉ ဝၢင်းၸႂ် 47 ၸိုင်ႈမိူင်း လႄႈ ပဵၼ်ၸိုင်ႈမိူင်းၼႂ်းဢေးသျႛိဝ်ႊ ၸိုင်ႈမိူင်းႁႅၵ်ႈသုတ်း။ ၼႄထိုင် လွင်ႈဝႆႉဝၢင်းၸႂ် ၸၢဝ်းၸၢတ်ႈလုမ်ႈၾႃႉ ဢၼ်မီးတေႃႇထႆး၊ ႁူမ်ႈဝႃႈတိုၵ်ႉၽၢၼ်ႇပူၼ်ႉႁဵတ်ႇ ၵၢၼ်ၽူႈၵေႃႇၵၢၼ်ႁၢႆႉမႃးပႆႇႁိုင်။
ဝၼ်းထိ 21/06/2010 ၼႆႉ ၼၢႆႊၶျၼူၼ်ႊ ဢိၼ်ႊၵူဝ်ႊမၢလ်ႊသုတ်ႇ ၽူႈမၢႆ ၽွင်းလူင် ၾၢႆႇၼွၵ်ႈမိူင်း ပိုတ်ႇလၢတ်ႈဝႃႈ - ဝၢႆးၸိုင်ႈထႆး ပဵၼ် 1 ၼႂ်း 5 ၸိုင်ႈမိူင်းဢေႊသျႛိဝ်ႊ လႆႈႁပ်ႉလိူၵ်ႈပဵၼ်လုၵ်ႈ ၸုမ်းသုၼ်ႇလႆႈၵူၼ်း ၸၢတ်ႈၸိုင်ႈလုမ်ႈၾႃႉ (The United Nations Human Rights Council) ယဝ်ႉလိုၼ်းသုတ်း ၸိုင်ႈထႆး လႆႈထုၵ်ႇလိူၵ်ႈ ပဵၼ်ႁူဝ်ပဝ်ႈ ၵေႃၵမ်ၵၢၼ်ၸုမ်းသုၼ်ႇ လႆႈၵူၼ်း ၸၢတ်ႈၸိုင်ႈ လုမ်ႈၾႃႉၼႆႉ ပဵၼ်ၵၢၼ်လႆႈႁပ်ႉလွင်ႈဝႆႉ ဝၢင်းၸႂ် ၼႂ်း 47 ၸိုင်ႈမိူင်း။ လႆႈဝႃႈ ပဵၼ်ၸိုင်ႈမိူင်း ႁႅၵ်ႈသုတ်းၼႂ်း ၸိုင်ႈမိူင်းဢေႊသျႛိဝ်ႊ ဢၼ်လႆႈႁပ်ႉလိူၵ်ႈပဵၼ်ႁူဝ်ပဝ်ႈလႄႈ ပဵၼ်ၵၢၼ် ထတ်းထွင် လႆႈလီလူၺ်ႈႁဵတ်ႇ ၵၢၼ်လုၵ်ႉ ႁိုၼ်ႇၶွမ်ႈၶတ်း ပူၼ်ႉမႃးဝႃႈ - လူင်ပွင်ၸိုင်ႈထႆး ဢဝ်လၢႆးၵတ်းယဵၼ် ၵႄႈလိတ်ႉပၼ်ႁႃ တေႃႇၾုင်ၵူၼ်း ၸိူဝ်းလုၵ်ႉႁိုၼ်ႇ ၶွမ်ႈၶတ်း လႄႈပၼ်လွင်ႈ ထၢင်ႇႁၢင်ႈတေႃႇ ၾုင်ၵူၼ်းၶွမ်ႈ ၶတ်း ဢိၵ်ႇတင်း ပဵၼ်ၵၢၼ်ၵူႈၾၢင်ႁၢင်ႈ ဢူငဝ်းၶွင်ၸိုင်ႈထႆး ၶိုၼ်း ၶဝ်ႈသူႇလွၵ်းပိူင် ဢၼ်လုမ်ႈၾႃႉယွမ်းႁပ်ႉ လႄႈ ႁွင်ႈၵၢၼ်ၾၢႆႇ ၼွၵ်ႈမိူင်း တိုၵ်ႉလႆႈႁပ်ႉႁူႉ ၸွမ်းၼင်ႇ ၵေႃၵမ်ၵၢၼ် ၸုမ်းသုၼ်ႇ လႆႈၵူၼ်းၸၢတ်ႈ ၸိုင်ႈလုမ်ႈၾႃႉ လႆႈၸႅင်ႈဝွၵ်ႇ မႃးဝၼ်းထိ 21/06/2010 ၼႆႉ။
ၼၢႆႊၶျၼူၼ်ႊ ယင်းပိုတ်ႇလၢတ်ႈဝႃႈ - ထိုဝ်ပဵၼ်ၵမ်း ႁႅၵ်ႈၶွင်ၸိုင်ႈထႆး ဢၼ်လႆႈထုၵ်ႇလိူၵ်ႈ ႁၢပ်ႇၵၢၼ် ပုၼ်ႈၽွၼ်းၼႆႉ လႄႈ ယင်းၼႄထိုင်လွင်ႈယုမ်ႇယမ်မၼ်ႈ ၸႂ်ၸိုင်ႈထႆး။ ႁူမ်ႈဝႃႈတိုၵ်ႉ ၽၢၼ်ႇပူၼ်ႉႁဵတ်ႇၵၢၼ ်ၾုင်ၵူၼ်းသိူဝ်ႈ လႅင်လုၵ်ႉႁိုၼ်ႇ ၶွမ်ႈၶတ်း ဢိၵ်ႇတင်း ယင်းမီးၵၢၼ်ၵေႃႇ ၵၢၼ်ႁၢႆႉ။ ၵူၺ်းၵႃႈလူင် ပွင်ၸိုင်ႈထႆးၵေႃႈ လႆႈၼႄထိုင်ႁႂ်ႈႁၼ်ဝႃႈ လူင်ပွင်ၸိုင်ႈထႆး လႆႈဢဝ် လၢႆးၵတ်းယဵၼ် ႁဵတ်းၸွမ်း လၵ်းၵၢၼ်သုၼ်ႇလႆႈ ၵူၼ်း ၽဵၼ်ႈၽဵၼ်ႈလႄႈ ႁဵတ်းႁႂ်ႈၸၢဝ်းၸၢတ်ႈလုမ်ႈၾႃႉ ယုမ်ႇယမ်ဝႆႉၸႂ်။
ၸိူင်ႉႁိုဝ်ၵေႃႈလီ ၵေႃၵမ်ၵၢၼ် ၸုမ်းသုၼ်ႇလႆႈ ၵူၼ်းၸုမ်းၼႆႉ ပဵၼ်ၵၢၼ်လမ်ႇလွင်ႈ ၸတ်းၶိုင်ယူႇၼႂ်း ၵေႃၵမ်ၵၢၼ် ဢၼ်လမ်ႇ လွင်ႈသုတ်းၶွင် ၸၢတ်ႈၸိုင်ႈလုမ်ႈၾႃႉ၊ မီးၼႃႈတီႈပုၼ်ႈၽွၼ်းလၵ်း ပဵၼ်ၸုမ်းႁဵတ်းၵၢၼ် ၾၢႆႇလွင်ႈသုၼ်ႇလႆႈၵူၼ်းလႄႈ ပိူဝ်ႈၸတ်းၶိုင်ႁဵတ်း လၢႆးငၢၼ်းႁုပ်ႈပီ၊ ယိုၼ်ႈတၢင်ႇၼႂ်းပၢင်ၵုမ်လူင်ၸၢတ်ႈ ၸိုင်ႈလုမ်ႈၾႃႉ ႁူမ်ႈတင်းၵၢၼ်ဢွၵ်ႇပၵ်းပိူင်၊ ၵမ်ႉထႅမ် ၶူၼ်ႉသွၵ်ႈ ၸတ်းႁဵတ်း ၵဵဝ်ႇၵပ်း လွင်ႈၵႅတ်ႇၵင်ႈ ၵၢၼ်ပူၼ်ႉပႅၼ်သုၼ်ႇလႆႈၵူၼ်း တူဝ်ႈပတ်းပိုတ်ႉလုမ်ႈၾႃႉ - လၢႆးငၢၼ်းၶၢဝ်ႇ ASTV


text:
ၵူၼ်းၸၢႆးၶၢႆတူဝ် ၼႂ်းမိူင်းထႆး ၵဵင်းမႆႇၵမ်ႈၼမ်ပဵၼ်ၵူၼ်း မိူင်းတႆး။ ၼွၵ်ႈသေၼၼ်ႉ မီးထႅင်ႈတၢင်ႇၸၢဝ်းၶိူဝ်းလႄႈ ၵူၼ်းမိူင်းထႆး ၸိူဝ်းမီးပၼ်ႁႃၼႃႈႁိူၼ်း။
ပူၼ်ႉမႃးမိူဝ်ႈဝၼ်းတီႈ 27/09/13 ဢိရႃႇဝတီႇဢွၵ်ႇၶၢဝ်ႇဝႃႈ ၸွမ်းၼင်ႇၸုမ်း NGO ၶဝ်လႆႈႁူမ်ႈၵၼ်သေ လူင်းပိုၼ်ႉတီႈ ၸွပ်ႇထတ်းတူၺ်း။ ၸၢဝ်းၼွၵ်ႈမိူင်း ၸိုဝ်ႈၵျႄႊရႅတ်ႊ ၻေႊဝိတ်ႊ (Jarett Davis) လႆႈႁူပ်ႉထူပ်းတွင်ႈထၢမ်ၵူၼ်းၸၢႆးၶၢႆတူဝ် 50 ၵေႃႉ ၸိူဝ်းႁဵတ်းၵၢၼ်ယူႇသဝ်းၼႂ်းၵဵင်းမႆႇ၊ ပွၵ်ႉသၼ်တီႇထမ်း၊ ၼၢႆႊပႃႊသႃႊ တင်းၶျဵင်းမႆႇလႅၼ်းၸိူဝ်းၼႆႉ လႆႈႁူႉဝႃႈ ၵမ်ႈၼမ်ပဵၼ်ၵူၼ်းလုၵ်ႉတီႈမိူင်းတႆးမႃး၊ ၶိုင်ႈပၢႆပဵၼ်တႆး။ ၼွၵ်ႈသေၼၼ်ႉ မီးထႅင်ႈတၢင်ႇၶိူဝ်း မိူၼ်ၼင်ႇ ယၢင်း၊ ထႆး၊ လိသူး၊ ဢႃးၶႃႇၸိူဝ်းၼႆႉထႅင်ႈ- ၼႆယဝ်ႉ။
ၵူၼ်းၼုမ်ႇၸၢဝ်းတႆး ၸိူဝ်းၶၢႆတူဝ်ၼႂ်းၵဵင်းမႆႇၼႆႉ ၵမ်ႈၼမ် ပဵၼ်ၵူၼ်းၸိူဝ်းၸင်ႇႁႃတိုၵ်ႉလုၵ်ႉမိူင်းတႆး မႃးၽႅဝ်မိူင်းထႆး၊ ၵမ်ႈၼမ် ပဵၼ်ၵူၼ်းႁူႉ/မေႃလၢတ်ႈၵႂၢမ်းထႆး၊ ၵွပ်ႈဝႃႈ မိူဝ်ႈၶဝ်ယူႇတီႈမိူင်းတႆးၼၼ်ႉ ယူႇသဝ်းပွတ်းလႅၼ်လိၼ်။ ၵူၺ်းၵႃႈ ၼႂ်းၼၼ်ႉ ၵမ်ႈၽွင်ႈၵေႃႈပဵၼ်ၸၢဝ်းၶိူဝ်းၶျၢင်း၊ ယၢင်း ၸိူဝ်းၼႆႉၵေႃႈမီး။ ၼွၵ်ႈသေၼၼ်ႉ မီးပႃးၵူၼ်းမိူင်းထႆးၽွင်ႈယူႇ၊ ၵူၼ်းမိူင်းထႆးၼႆႉ လႆႈႁၼ်မီးပႃးၸၢဝ်းလွႆ မိူၼ်ၼင်ႇလိသူး၊ လႃးႁူႇ၊ ဢႃးၶႃႇ ၸိူဝ်းၼႆႉ၊ ဢၼ်လုၵ်ႉပွတ်း ဢီးသၢၼ် (ၸဵင်ႇႁွင်ႇဝၼ်းဢွၵ်ႇ)မႃးၵေႃႈမီး- ၼႆယဝ်ႉ။
ပူၼ်ႉမႃးမိူဝ်ႈႁၢင်ပီ 2009 သိုဝ်ႇထႆးၵေႃႈ ယၢမ်ႈဢွၵ်ႇၶၢဝ်ႇဝႃႈ- ၵူၼ်းၸၢႆးၶၢႆတူဝ် ၼႂ်းၵဵင်းမႆႇ ပွတ်းၽၵ်းတူတႃႈၽႄး၊ ၵဵင်းမႆႇၼၢႆႊပႃႊသႃႊ တင်းဢွင်ႈတီႈတွင်ႈတဵဝ်း တီႈၵူၼ်းဢႅဝ်ႇမိူင်းၶွၼ်ႈၼမ်ၸိူဝ်းၼႆႉ မီးၵူၼ်းၸၢႆးၶၢႆတူဝ် ပဵၼ်ၵူၼ်းၼုမ်ႇ ၸၢဝ်းတႆး၊ ယၢင်း၊ ၵမ်ႈၽွင်ႈၵေႃႈပဵၼ်ၵူၼ်းမိူင်းထႆး ၸိူဝ်းမီးပၼ်ႁႃၼႃႈႁိူၼ်း မိူၼ်ၼင်ႇ ပေႃႈမႄႈပႅတ်ႈၵၼ်၊ ပၢႆႈဢွၵ်ႇႁိူၼ်းသေ ဢမ်ႇမီးတီႈယူႇတၼ်းသဝ်း၊ ၵမ်ႈၽွင်ႈပိုင်ႈဢိင်ယူႇသဝ်း ၸွမ်းဢူၺ်းၵေႃႉသေ ၵဵဝ်ႇၶွင်ႈယႃႈမဝ်းၵမ်။ လွင်ႈတၢင်းဢၼ်လႆႈႁဵတ်း ၵိၼ်ၵၢၼ်ၸိူင်ႉၼႆ ပိူင်လူင်မၼ်း ယွၼ်ႉၵၢၼ်မၢၵ်ႈမီး- ၼႆယဝ်ႉ။